വണ്ണം കുറയ്‌ക്കാൻ മാത്രമല്ല, കുറച്ച ഭാരം പിന്നെ കൂടാതിരിക്കാനും വെയ്റ്റ്‍ലോസ് ഹിപ്നോസിസ്! | weight loss hypnosis | health\nWednesday 19 September 2018 03:41 PM IST\nഅമിത വണ്ണവും പൊണ്ണത്തടിയും കുറയ്ക്കാൻ ആർക്കാണ് ആഗ്രഹമില്ലാത്തത്? പരസ്യമായും രഹസ്യമായും പലതവണ ശ്രമിച്ച് പരാജയപ്പെട്ടവരാണ് അമിതവണ്ണമുള്ളവരിൽ മിക്കവരും. കഠിനശ്രമങ്ങൾ നടത്തി ഭാരംകുറച്ചാലും സാധാരണ ഭക്ഷണം, ജീവിതരീതിയിലേക്കു തിരിച്ചു വരുമ്പോൾ പോയതിനേക്കാൾ വേഗം വണ്ണം തിരിച്ചു വരുന്നതും കാണാം. അതിനൊക്കെ പരിഹാരമായ ഒരു കുറുക്കുവഴിയാണ് വെയ്റ്റ്‍ലോസ് ഹിപ്നോസിസ്. വണ്ണം എന്തുകൊണ്ടുകൂടുന്നുവെന്നതിനു സാർവലൗകികമായ ഉത്തരമുണ്ട്. ശരീരത്തിലേക്ക് ഭക്ഷണ രൂപത്തിലെത്തുന്ന ഊർജത്തിന്റെ അളവിനേക്കാൾ കുറവാണ് ശരീരം ചെലവാക്കുന്നതെങ്ക‍ിൽ, വണ്ണം കൂടും.\nകുറയ്ക്കാനുള്ള വഴിയെന്താണ്? ശരീരത്തിലെത്തുന്ന ഊർജത്തേക്കാൾ കൂടുതൽ ഊർജം ശരീരം ചെലവഴിക്കുക. ഇതു മാത്രമാണ് മാർഗം. ഇതിനു രണ്ടുവഴികളേയുള്ളൂ. ശരീരത്തെ കൂടുതൽ പ്രവർത്തിച്ച് (അധ്വാനം, വ്യായാമം) ഊർജം കൂടുതൽ ചെലവാക്കുക. മറ്റൊന്ന് ഉള്ളിലെത്തുന്ന ഊർജം കുറയ്ക്കുക. ഹോർമോൺ തകരാറുമൂലം വണ്ണം കൂടുന്ന കുറച്ചു പേരുടെ കാര്യമൊഴിച്ചാൽ ഇതു തന്നെയാണ് 95 ശതമാനം പേർക്കും വണ്ണം കുറയ്ക്കാനുള്ള മാർഗം. പക്ഷേ പ്രശ്നം അവിടെ തുടങ്ങുകയാണ്.\nഭക്ഷണത്തിലെ കൊഴുപ്പും മധുരവും കുറച്ചാൽ ഊർജം കുറയ്ക്കാം. പതിവായി നിശ്ചിതസമയം നടത്തം, ജോഗിങ് തുടങ്ങി മറ്റു വ‍്യായാമങ്ങളിൽ ഏർപ്പെടുകയും വേണം. ഇതൊക്കെ പറയുന്നത്ര എളുപ്പമല്ലെന്നാകും നിങ്ങൾ ആലോചിക്കുന്നത്. ശരിയാണ് എളുപ്പമല്ല, പക്ഷേ അവ എളുപ്പമാക്കുക മാത്രമല്ല ഭാരം കുറയ്ക്കാനും കുറച്ച ഭാരം പിന്നെ കൂടാതിരിക്കാനും ആവശ്യമായ ഒരു ലളിത വിദ്യയാണ് ഹിപ്നോസിസ‍ിലൂടെ ഭാരം കുറയ്ക്കൽ രീതി.\nജീവിതത്തിന്റെ വിവിധമേഖലകളിൽ ഫലപ്രദമായി ഉപയോഗപ്പെടുത്താൻ കഴിയുന്ന ഒരു ടൂൾ ആണ് ഹിപ്നോസിസ് അഥവാ ഹിപ്നോട്ടിസം എന്ന മോഹനിദ്ര. അമിതവണ്ണം കുറയ്ക്കുന്നതിൽ ലോകത്ത് ലക്ഷണക്കണക്കിനു പേർ പരീക്ഷിക്കുകയും വിജയിക്കുകയും ചെയ്ത മാർഗമാണു വെയ്റ്റ‍്‍ലോസ് ഹിപ്നോസിസ്. പ്രഫഷനലായ ഒരു ഹിപിനോട്ടിസ്റ്റിന്റെ സഹായത്തോടെ ചെയ്യാവുന്ന ഈ പ്രക്രിയ സെൽഫ് ഹിപ്നോസിസ് ആയി സ്വയം ചെയ്യാം. നിങ്ങൾക്കുതന്നെ സ്വയം നിർദേശങ്ങളിലൂടെ (സജഷൻസ് നൽകി) വണ്ണം കുറയ്ക്കാനുള്ള ഒരു പാക്കേജ് ആയി അവതരിപ്പിക്കുകയാണിവിടെ. വണ്ണം കുറയ്ക്കാനുള്ള മറ്റു മാർഗങ്ങളെല്ലാം പരാജയപ്പെ‌ട്ടു പോയവർക്കുപോലും ഫലപ്രദമായി പ്രയോഗ‍ിച്ചു വിജയിക്കാൻ കഴിഞ്ഞിട്ടുണ്ട് എന്നതാണ് ഈ മാർഗത്തിന്റെ പ്രത്യേകത.\nകുറച്ചു സമയത്തേക്കു പുറത്തുനിന്നുള്ള പ്രതികരണങ്ങൾ ബോധമനസ്സിലേക്കു കടന്നുവരാതെ സൂക്ഷിക്കുകയും ഈ സമയം മറ്റൊരാളിൽനിന്നോ സ്വയം നൽകുന്നതോ ആയ നിർദേശങ്ങൾ (സജഷൻസ്) സ്വീകരിക്കുകയും ചെയ്യുന്ന മാനസിക അവസ്ഥയാണു ഹിപ്നോസ്സ് എന്നു പറയാം. ബോധമനസ്സിനെ അൽപനേരത്തേക്കു നിരുത്സാഹപ്പെടുത്തുകയും ഈ സമയം സബ്കോൺഷ്യസ് മൈൻഡ് എന്ന ഉപബോധമനസ്സിനോടു സംവദിക്കുകയും നിർദേശങ്ങൾ നൽകുകയും ചെയ്യുന്ന രീതിയാണിത്. ഇതു സ്വയം ചെയ്യുന്ന പ്രക്രിയയാണു സെൽഫ് ഹിപ്നോസിസ്. വെയ്റ്റ്‍ലോസ് ഹിപ്നോസിസ് സെൽഫ് ഹിപ്നോസിസ് ആയി ചെയ്യുന്നതെങ്ങനെയാണ് ഘട്ടം ഘട്ടമായി മനസ്സിലാക്കാം.\nഘട്ടം 1. സ്വസ്ഥമായി ഇരിക്കാം, സെൽഫ് ഹിപ്നോസിസിനായി തയാറെടുക്കാം\nയാതൊരു ഇടപെടലുമില്ലാത്ത അര മണിക്കൂർ സമയമാണ് ആദ്യം കണ്ടെത്തേണ്ടത്. ഫോണും ടിവിയും സുഹൃത്തുക്കളും മറ്റാരും ശല്യം ചെയ്യാത്ത സ്ഥലം. വീട്ടിൽത്തന്നെ കണ്ടെത്തുന്നതാകും ഉചിതം.\n∙ മുറുകിയ വസ്ത്രങ്ങൾ അയച്ചിടുക. പാദരക്ഷകൾ മാറ്റിവയ്ക്കുക. മൊബൈൽ ഫോൺ മാറ്റിവയ്ക്കുക. അതു നിശ്ശബ്ദമാക്കാൻ മറക്കരുത്.\n∙ ഇരിക്കുകയോ കിടക്കുകയോ ചെയ്യാം. കിടക്കുകയാണെങ്കിൽ നീണ്ടു നിവർന്നു മലർന്നു കിടക്കണം. തലയിണയിൽ തല സുഖപ്രദമായിട്ടിരിക്കണം. ഉറങ്ങിപ്പോകാൻ സാധ്യതയുള്ളവർ ഇരുന്നു ചെയ്യുന്നതാണ് നല്ലത്.\n∙ സ്വസ്ഥമായിരിക്കുക. പാദങ്ങൾ തറയിൽ ഷോൾഡർ അകലത്തിൽ അകറ്റിവയ്ക്കുക. കൈകൾ മടിയിൽ വയ്ക്കാം. ഇത്രയുമായാൽ അടുത്ത ഘട്ടത്തിലേക്കു കടക്കാം.\nഘട്ടം 2. നിർദേശങ്ങൾ (സജഷൻസ്) തയാറാക്കാം\nഇവിടെ ചില കാര്യങ്ങൾ മനസ്സിനോട് നിർദേശിക്കാനുണ്ട് അത് ഭാവനയിലൂടെ ചെയ്യാം. എന്തുതരം മാറ്റങ്ങളാണു വേണ്ടത്, എന്തൊക്കെയാണു ഭാവനയിൽ കാണേണ്ടത് എന്ന് ആലോചിക്കാം. ശരിക്കും നമ്മൾ നമ്മളെ എങ്ങനെ കാണാനാണ് ആഗ്രഹിക്കുന്നത്? ആ രൂപത്തെ മനസ്സിൽ കുറിച്ചിടുക.\n∙ വയറില്ലാതെ നല്ല ഒതുങ്ങിയ അരക്കെട്ട്\n∙ കൂടുതൽ ആരോഗ്യവാൻ\n∙ നല്ല ചുറുചുറുക്ക്\n∙ കൂടുതൽ ചെറുപ്പം\n∙ ഉറച്ച ശരീരം\nഇങ്ങനെ നിങ്ങളുടെ ശരീരത്തിൽ എന്തു മാറ്റങ്ങളാണോ ആഗ്രഹിക്കുന്നത് അതൊക്കെ മനസ്സിൽ കുറിച്ചിടുക.\nഇനി വണ്ണം കുറയ്ക്കുന്നതിൽ തടസ്സമായി മാറുന്ന കാര്യങ്ങൾ എ‍ന്തൊക്കെയെന്ന് ആലോചിക്കുക. അതിനുശേഷം അവയ്ക്കു പകരം മനസ്സിലുറയ്ക്കേണ്ട കാര്യങ്ങളെന്തൊക്കെയെന്നു മനസ്സിൽ തിട്ടപ്പെടുത്തുക.\n∙ ദിവസവും വ്യായാമം ചെയ്യാൻ മടിക്കില്ല.\n∙ എനിക്ക് ആവശ്യമുള്ള ഭക്ഷണമേ കഴിക്കൂ.\n∙ ഭക്ഷണത്തിൽ ഞാൻ സംതൃപ്തനാണ്.\n∙ മധുരം കുറഞ്ഞ ഭക്ഷണം നല്ലത്.\n∙ പച്ചക്കറികൾ കൂടുതൽ കഴിക്കും\n∙ വേണ്ടത്ര വെള്ളം കുടിക്ക‍ും\n∙ ഇടവേള സ്നാക്കുകൾ വേണ്ട\n∙ വിശപ്പുള്ളപ്പോൾ മാത്രം ഭക്ഷണം കഴിക്കും\n∙ വയറു നിറഞ്ഞാൽ കഴിക്കുന്നതു നിർത്തും\n∙ അരവയർ ഭക്ഷണത്തിൽ തൃപ്തനാകും\n∙ കഴിക്കുന്ന ഭക്ഷണമെല്ലാം രുചികരമാണ്\n∙ നിർബന്ധിച്ചാലും ആവശ്യത്തിനേ കഴിക്ക‍ൂ\nഇങ്ങനെ നിങ്ങൾക്കു യോജിച്ച കാര്യങ്ങൾ മനസ്സിൽ തയാറാക്കുക. ശരീ‍രത്തെക്കുറിച്ചുള്ള പ്രതീക്ഷയും ഭാവനയും ആഗ്രഹിക്കുന്ന ശീലങ്ങളും മനസ്സിൽ തയാറായി കഴിഞ്ഞാൽ ഹിപ്നോസിസിലേക്കു കടക്കാം. ഇവിടെ പറഞ്ഞ കാര്യങ്ങളെല്ലാം സ്വയം ഉപയോഗിക്കാനുള്ളതാണ്.\nഘട്ടം 3. ശ്വസനത്തിൽ ശ്രദ്ധിക്കാം\nകണ്ണുകളടച്ചു സാവധാനം ദീർഘമായി ശ്വസിക്കുക. രണ്ടു നിമിഷം ശ്വ‍ാസം ഉള്ളിൽ നിർത്തി പുറത്തേക്കു വിടുക. ശ്വാസം എടുക്കുമ്പോൾ വയർ പുറത്തേക്കു തള്ളുന്നതും ശ്വാസംവിടുമ്പോൾ വയർ താഴുന്നതും ശ്രദ്ധിക്കുക. (പകരംനെഞ്ചാണു വികസിക്കുന്നതെങ്കിൽ ശ്വസന രീതി തെറ്റാണ്). വീണ്ടും ദീർഘമായി ശ്വസിക്കുക. രണ്ടു സെക്കൻഡ് നിർത്തുക. സാവധാനം പുറത്തേക്കു വിടുക. ശ്രദ്ധ ശ്വസനത്തിൽ കേന്ദ്രീകരിക്കുക. ഇങ്ങനെ മൂന്നു നാലു ദീർഘനിശ്വാസം കഴിഞ്ഞാൽ, ശ്വസനം സാധാരണമട്ടിലാക്കുക.\nതുടർന്ന് ശ്വസനഗതി സാധാരണമട്ടിൽ തുടർന്നുകൊണ്ട് ശ്വസനപ്രക്രിയ നിരീക്ഷിക്കുക. ശ്വാസനിശ്വാസങ്ങളുടെ ശബ്ദം കേൾക്കാൻ ശ്രമിക്കുക. ഉള്ളിലേക്കു പോകുന്നതു വളരെ ശുദ്ധമായ വായുവാണെന്നു വിചാരിക്കുക. പുറത്തേക്കു വിടുന്ന നിശ്വാസവായുവിനൊപ്പം നിങ്ങളുടെ ടെൻഷനുകളും ഉത്കണ്ഠകളും നെഗറ്റീവ് വിചാരങ്ങളും എല്ലാം പുറത്തു പോകുന്നതായി സങ്കൽപിക്കാം. വായു ഉള്ളിലേക്കു കയറുമ്പോൾ മൂക്കിന്റെ അഗ്രത്ത് ചെറിയൊരു തണുപ്പും പുറത്തേക്കു പോകുമ്പോൾ നേരിയ ചൂടും അനുഭവിച്ചറിയുക. ഒാരോ ശ്വാസമെടുക്കുമ്പോഴും നിങ്ങളുടെ ശരീരത്തിലേക്ക് ഊർജവും റില‍ാക്സേഷനും വായുവിനൊപ്പം പ്രവേശിക്കുന്നതായി കരുതുക. പുറത്തേക്കുള്ള വായുവിലൂടെ പോകുന്ന പിരിമുറുക്കങ്ങളും അസ്വസ്ഥതകളും നി‍ങ്ങളെ കൂട‍ുതൽ വി‍ശ്രാന്തി (റില‍ാക്സ്ഡ്) യിലേക്കു നയിക്കും മനസ്സിലേക്കു വരുന്ന മറ്റു ചിന്തകളെ പ്ര‍തിരോധിക്കാൻ ശ്രമിക്കേണ്ട, വെറുതേ നിരീക്ഷിക്കുക. ശ്വസനത്തിലേക്കു ശ്രദ്ധതിരിച്ചു കൊണ്ടുവരിക. വിശ്രാന്തി അനുഭവപ്പെട്ടു തുടങ്ങും.\nഘട്ടം 4. ശരീരം പൂർണമായി റിലാക്സ് ചെയ്യാം\nകണ്ണടച്ചിരുന്നുകൊണ്ട് നിങ്ങൾക്ക് ശ്വാസനത്തിൽ നിന്നു ശ്രദ്ധ മാറ്റാം. ഇനി കാൽപാദങ്ങളെ മനസ്സിൽ കാണുക. വിരലുകളോടും പാദങ്ങളോടും റ‍ിലാക്സാവ‍ാൻ മനസ്സുകൊണ്ടു നിർദേശിക്കൂ. പാദങ്ങളിൽ നൽകിയിരിക്കുന്ന മുഴുവൻ ബലവും പിൻവലിക്കുക. വെറുതെ പാദങ്ങൾ ഇരിക്കുന്നതു ഫീൽ ചെയ്യുക. തുടർന്നു കാലുകൾ, വയർ, നെഞ്ച്, ചുമലുകൾ, കൈകൾ, കഴുത്ത് ഒാരോന്നായി ഭാവനയിൽ കണ്ട് വിശ്രാന്തിയിലേക്കു നയിക്കുക. ഒാരോ ഭാഗത്തും ഏതെങ്കിലും വിധത്തിൽ ബലമോ സമ്മർദമോ നൽകിയിട്ടുണ്ടെങ്കിൽ അവ നീക്കുക. തുടർന്ന് താടിയെല്ലുകൾ റിലാക്സ് ആവുക.\nഇത്രയും ആയിക്കഴിഞ്ഞാൽ നിങ്ങൾ വിശ്വസിച്ചാലും ഇല്ലെങ്കിലും നി‍ങ്ങൾ മോഹനിദ്രയുടെ നിലയിലേക്കു കടന്നു കഴിഞ്ഞു. ബോധമനസ്സിന്റെ നിർദേശങ്ങൾ സ്വീകരിക്കാൻ ഉപബോധമനസ്സു തയാറായിക്കഴിഞ്ഞു.\nഘട്ടം 5. ഹിപ്നോസിസിന്റെ പടികൾ കയറാം\nഇനി പൂർണ ഹിപ്നോട്ടിക് അവസ്ഥയിലേക്കു നിങ്ങൾ പോകുകയാണ്. സ്വയം നിർദേശങ്ങൾ (ബോധമനസ്സ്) നൽകുകയും അവ സ്വയം സ്വീകരിക്കുകയും (ഉപബോധമനസ്സ്) ചെയ്യുന്ന സ്വയം മോഹനിദ്ര (സെൽഫ്ഹിപ്നോസിസ്) യാണിത്. അതിനാൽ സാധാരണ ഹിപ്നോ‌ട്ടിക് നിദ്രയിൽ ബോധമനസ്സ് മയങ്ങുന്ന അത്രയും ആഴത്തിൽ ഇവിടെ എത്തേണ്ടതില്ല. പാതിമയങ്ങ‍ിയ ബോധമനസ്സുകൊണ്ട് ഉപബോധമനസ്സിനുള്ള നിർദേശങ്ങൾ നൽകാം. അതിന‍ായി ബോധപൂർവമായ ഒരു സ്വിച്ചിങ് നടത്തണം. പത്തു മുതൽ ഒന്നുവരെ മനസ്സിൽ എണ്ണുക 10.....9....8.... ഒാരോ സംഖ്യ മനസ്സിൽ പറയുമ്പോഴും റ‍ിലാക്സേഷന്റെ ആഴത്തിലേക്കുള്ള ഒാരോ പടി ഇറങ്ങുകയാണെന്നു കരുതുക. 3....2....1. അതെ, ഇപ്പോൾ ഈ ഹിപ്നോട്ടിക് നിദ്രയിൽ... യു ആർ റെഡി.\nനമ്മുടെ ഭാവനാശേഷി പ്രായോഗിക്കേണ്ടത് ഇനിയാണ്. ഇവിടെയാണ്. നി‍ങ്ങളുടെ ശരീരം ഏതൊക്കെ തരത്തിലാകണമെന്നാണോ രണ്ട‍ാം ഘട്ടത്തിൽ തീരുമാനമെടുത്തത് ആ രൂപത്തിൽ ഭാവനയിൽ കാണുക.\nവയർ തീരെ കുറഞ്ഞ്, നന്നായി മെലിഞ്ഞ്, കൂടുതൽ സൗന്ദര്യത്തോടെ ആരോഗ്യത്തോടെ, ച‍ുറു ചുറുക്കോടെ, ഊർജത്തോടെ നിൽക്കുന്ന നിങ്ങളെ കാണുക. ആ അവസ്ഥയിലെത്തുമ്പോൾ നിങ്ങളുടെ മനസ്സ് അനുഭവിക്കുന്ന സന്തോഷം ഈ നിമിഷം അനുഭവിച്ചറിയാൻ ശ്രമിക്കുക. സുഹൃത്തുക്കൾ അഭിനന്ദിക്കുന്നതും സുന്ദരികളോ സുന്ദരന്മാരോ നിങ്ങളെ ശ്രദ്ധിക്കുന്നതും ആകൃഷ്ടരാകുന്നതുമൊക്കെ ഭാവനയിൽ കാണാം. സങ്കൽപങ്ങൾക്കും ഭാവനയ്ക്കും പരിധിയില്ല. ആ അവസ്ഥയിലെത്തുമ്പോഴുള്ള മനസ്സിന്റെ സന്തോഷം ഇപ്പോൾ അനുഭവിക്കുന്നതായി കരുതണം.\nഘട്ടം 6. ഭാവനയും നിർദേശങ്ങളും പ്രയോഗിക്കാം\nഈ ഘട്ടം ആവശ്യമുള്ള സമയമെടുത്തു പൂർത്തിയാക്കി കഴിഞ്ഞാൽ ഘട്ടം രണ്ടിൽ തയാറാക്കി വച്ചിര‍ിക്കുന്ന നിർദേശങ്ങളിലേക്കു കടക്കാം. നി‍ങ്ങൾ ഉപബോധമനസ്സിന് ആ നിർദേശങ്ങൾ ഒന്നൊന്നായി കൊടുക്കുക.\n∙ കൊഴുപ്പു കുറഞ്ഞ ഭക്ഷണമാണു നല്ലത്\n∙ പഴങ്ങളും പച്ചക്കറികളും നല്ലത്\n∙ വേണ്ടത്ര വെള്ളം കുടിക്കണം\n∙ കുറച്ചു മധുരം കൊണ്ടുതന്നെ തൃപ്തനാകും\n∙ വ്യായാമം സുഖകരമായ കാര്യമാണ്. അതു ദിവസവും ചെയ്യും.\nഇങ്ങനെ നിങ്ങൾ എന്തൊക്കെ മാറ്റമാണോ വരുത്താൻ ആഗ്രഹിക്കുന്നത് അവ നിർദേശമായി നൽകുക. ആവർത്തിച്ചു മനസ്സിൽ നിർദേശിക്കുക. എന്ത‍ാ ഈ ഉപബോധമനസ്സ്, അത് എവിടെ എന്നൊന്നും അന്വേഷിച്ചു നടക്കേണ്ട... നിങ്ങൾ നിങ്ങളോടു നടത്തുന്ന നിർദേശമാണ്. അതും പ്രയാസമെന്നു കരുതുന്ന അപൂർവ ചിലരുണ്ടാകും. അങ്ങനെയുള്ളവർ നിങ്ങളുടെ സ്വന്തം രൂപം ഭാവനയിൽ കണ്ടി‌ട്ട്. ആ രൂപത്തോട് നിർദേശിക്കുക.\nഒരു നിർദേശം പല തവണ ആവർത്തിക്കാം. ശക്തമായ ആജ്ഞാപദങ്ങളും ഉപയോഗിക്കാം. അമിതമ‍ായി ചോക്ലേറ്റ് കഴിക്കുന്ന ഒരാൾക്ക്, അത് അമിതവണ്ണത്തിന്റെ കാരണമാണ്. അയാൾക്ക്... ചോക്ലേറ്റ്, എനിക്കിഷ്ടമില്ല, ചോക്ലേറ്റിന് അരുചിയാണ്, ചോക്ലേറ്റ് കഴിക്കരുത് ഇങ്ങനെയുള്ള ചെറു വാക്യങ്ങൾ സജഷനായി നിർദേശിക്കാം.\nഅമിത വേഗത്തിൽ ഭക്ഷണം കഴിക്കുന്നവർക്ക് അമിതവണ്ണം ഉണ്ടാകും. അ‍ങ്ങനെയുള്ളൊരാൾ എന്തു നിർദേശം നൽകണം? ഭക്ഷണം നന്നായി ചവച്ചരച്ചു കഴിക്കണം നന്നായി ആസ്വദിച്ചു കഴിക്കണം തുടങ്ങിയ നിർദേശങ്ങൾ നൽകാം.\nഘട്ടം 7. ഉണരാം, തിരിച്ചുവരാം..\nനിർദേശങ്ങളെല്ലാം കൊടുത്ത് ആറാം ഘട്ടം പൂർത്തിയാക്കിക്കഴിഞ്ഞാൽ സെൽഫ് ഹിപ്നോസിസിൽനിന്നു മടങ്ങിവരാം. അതിനായി വീണ്ടും ശ്വാസഗതിയിൽ ശ്രദ്ധിക്കാം. ശ്വസന ശബ്ദം കേൾക്കാം. ക്രമേണ ശരീരത്തിലെ അവയവങ്ങളിൽ ശ്രദ്ധിക്കാം. എവിടെ ഇരിക്കുന്നു എന്നു ചിന്തിക്കാം. കൈകാലുകൾ അവയുടെ സ്ഥാനം ശ്രദ്ധിക്കാം1...2...3... എന്നു മനസ്സിൽ എണ്ണി സാവാധാനം കണ്ണുകൾ തുറക്കാം.\nനവോൻമേഷം നിറഞ്ഞ മനോഹരമായ അനുഭവം ഈ സമയം നിങ്ങൾക്ക് അനുഭവിച്ചറിയാനാകും. വണ്ണം കുറയുമെന്ന ആത്മവിശ്വാസം നിങ്ങളിൽ ഉറച്ചു കഴിഞ്ഞിരിക്കുന്നു. അനായാസം അതു സാധ്യമാകുമെന്നു നിങ്ങൾ ഉറച്ചു വ‍ിശ്വസിക്കുകയാണിപ്പോൾ.\nദിവസം ഒരു നേരം വീതം ആദ്യ ആഴ്ച എല്ലാ ദിവസവും ഈ സെൽഫ് ഹിപ്നോസിസ് ചെയ്യണം. തുടർന്നുള്ള രണ്ടാഴ്ച ഒന്നിടവിട്ട ദിവസങ്ങളിൽ ചെയ്താലും മതി. ഈ മൂന്നാഴ്ചയും (21 ദിവസം) എല്ലാ ദിവസവും ചെയ്യാൻ കഴിയുന്നവർ അതു ചെയ്യട്ടെ.. തുടർന്ന് ആഴ്ചയിലൊരിക്കൽ ചെയ്താലും മതി. അദ്ഭുതകരമായ ഫലമായിരിക്കും നിങ്ങളെ കാത്തിരിക്കുക. നിങ്ങൾ പോലും അറിയാതെ നിങ്ങളുടെ ഭക്ഷണക്കൊതിയും അമി‍ത വിശപ്പുമൊക്കെ വിട്ടൊഴിഞ്ഞിരിക്കും. നിങ്ങൾ മനസ്സിൽ കണ്ട രൂപത്തിലേക്കു ശരീരം എത്തുന്നതും മനസ്സിൽ കുടിയേറിയ വർധിച്ച ആത്മവിശ്വാസവും അനുഭവിച്ചറിയാം. വണ്ണം കുറയ്ക്കൽ പദ്ധതിയിലെ ഒരു മാജിക് ടൂളാണ് വെയിറ്റ്‍ലോസ് ഹിപ‍്നോസിസ്.\nവെയ്റ്റ് ലോസ് ഹിപ്നോസിസ് എന്ന സെൽഫ് ഹിപ്നോസിസ് നടപ്പിലാക്കും മുൻപ് രണ്ടു കാര്യങ്ങൾ ഉറപ്പാക്കണം. അതിനുശേഷമേ ഇതു വിജയകരമായി ചെയ്യാനും വിജയിപ്പിക്കാനും കഴിയ‍ൂ. ∙ ഒന്ന് ആഗ്രഹം ∙ രണ്ട് വി‍ശ്വാസം ആഗ്രഹം എന്നൽ വണ്ണം കുറയ്ക്കാനുള്ള തീവ്രമായ ആഗ്രഹം. വിശ‍്വാസമെന്നാൽ വെയ്റ്റ്‍ലോസ് ഹിപ്നോസിസ് ഫലപ്രദമാകുമെന്ന വിശ്വാസം സ്വയം ഹിപ്നോസിസ് ചെയ്യാൻ കഴിയുമെന്ന വിശ്വാസം. സംശയത്തോടെയല്ല 100 ശതമാനം വിശ്വാസത്തോടെയാണ് ഇതിനെ സമീപിക്കേണ്ടത്. അങ്ങനെ ചെയ്താൽ വിജയം ഉറപ്പാണ്.


ട്രായ് ചെയര്‍മാന്റെ ആധാര് ചോര്‍ന്നിട്ടില്ല; മാധ്യമങ്ങളും പ്രതിപക്ഷവും പറഞ്ഞത് നുണ :: Janmabhumi Daily\nന്യൂദല്‍ഹി: ട്രായ് ചെയര്‍മാന് ആര്.എസ്. ശര്‍മയുടെ വ്യക്തിഗത വിവരങ്ങള് ആധാര് നമ്പര് ഉപയോഗിച്ച് ചോര്‍ത്തിയെന്ന മാധ്യമങ്ങളുടെയും പ്രതിപക്ഷത്തിന്റെയും പ്രചാരണം വ്യാജം. ആധാര് ഡേറ്റാ ബേസില്‍നിന്നോ സെര്‍വറില്‍നിന്നോ വിവരങ്ങള് ചോര്‍ന്നിട്ടില്ലെന്ന് യുഐഡിഎഐ അറിയിച്ചു. ഇന്റര്‍നെറ്റില് പരതിയാല് അനായാസേന ലഭിക്കുന്ന വിവരങ്ങളാണ് ആധാര് നമ്പറുപയോഗിച്ച് ചോര്‍ത്തിയതെന്ന തരത്തില് പ്രചരിപ്പിച്ചത്. ദീര്‍ഘകാലമായി പൊതുരംഗത്തുള്ള ഒരാളുടെ വിവരങ്ങള് ഔദ്യോഗിക വെബ്‌സൈറ്റുകളില്‍നിന്നുള്‍പ്പെടെയാണ് സംഘടിപ്പിച്ചത്. ആധാര് നമ്പര് ഇല്ലാതെ തന്നെ ഈ വിവരങ്ങള് ഇന്റര്‍നെറ്റില് നിന്നും ലഭിക്കും. ആധാര് സുരക്ഷിതമല്ലെന്ന് വരുത്തിത്തീര്‍ക്കാനുള്ള ഗൂഡാലോചനയാണ് ഇതോടെ പൊളിഞ്ഞത്.\nആധാര് വിവരങ്ങള് ദുരുപയോഗം ചെയ്യപ്പെടുമെന്ന പ്രചാരണം വര്‍ഷങ്ങളായി ചില കേന്ദ്രങ്ങള് നടത്തിവരുന്നുണ്ട്. ഇതിന്റെ ചുവടുപിടിച്ച് സ്വന്തം ആധാര് നമ്പര് ട്വിറ്ററില് പരസ്യപ്പെടുത്തിയ ശര്‍മ്മ തന്റെ വിവരങ്ങള് ചോര്‍ത്താന് ഹാക്കര്‍മാരെ വെല്ലുവിളിച്ചു. തുടര്‍ന്ന് വിവരങ്ങള് ചോര്‍ത്തിയതായി അവകാശപ്പെട്ട് ഫ്രഞ്ച് ഹാക്കര് രംഗത്തെത്തി. വിവിധ മാധ്യമങ്ങളും മോദി വിരുദ്ധരുടെ ട്വിറ്റര് ഹാന്‍ഡിലുകളും ട്രായ് ചെയര്‍മാന്റെ മുഴുവന് രഹസ്യ വിവരങ്ങളും സാമ്പത്തിക ഇടപാടുകളും ആധാര് ഉപയോഗിച്ച് ഫ്രഞ്ച് ഹാക്കര് ഹാക്ക് ചെയ്‌തെന്ന തരത്തില് പ്രചാരണം തുടങ്ങി.\nമൊബൈല് നമ്പര്, ശര്‍മ്മയുടെയും ഭാര്യയുടെയും ചിത്രങ്ങള്, ജനനതീയതി, പാന് കാര്‍ഡ് നമ്പര്, എയര് ഇന്ത്യയുടെ ഫ്രീക്വന്റ് ഫ്ളയര് നമ്പര് തുടങ്ങിയവയാണ് ആധാര് നമ്പറുപയോഗിച്ച് ചോര്‍ത്തിയതെന്ന് ഹാക്കര് അവകാശപ്പെട്ടത്. പേഴ്‌സണല്, പബ്ലിക് ഗ്രീവന്‍സസ് ആന്റ് പെന്‍ഷന്‍സ് മന്ത്രാലയത്തിന്റെ ഔദ്യോഗിക വെബ്സൈറ്റില്‍നിന്നും ആര്‍ക്കു വേണമെങ്കിലും ശര്‍മ്മയുടെ മൊബൈല് നമ്പറും ഇ മെയില് ഐഡിയും ലഭിക്കും. എല്ലാ ഉന്നത ഉദ്യോഗസ്ഥരുടെയും മൊബൈല് നമ്പറും മെയില് ഐഡിയും അതാത് മന്ത്രാലയങ്ങളുടെ വെബ്‌സൈറ്റില് ലഭ്യമാണെന്നിരിക്കെയാണ് ആധാര് നമ്പറുപയോഗിച്ച് ചോര്‍ത്തിയെന്ന നുണ പ്രചരിപ്പിച്ചത്. ശര്‍മ്മയുടെയും ഭാര്യയുടെയും ഫോട്ടോ ലഭിക്കാന് ഫേസ്ബുക്കില് സെര്‍ച്ച് ചെയ്താല് മാത്രം മതി. വാട്സ് ആപ് ഡിപി ചിത്രം ലഭിച്ചുവെന്നതായിരുന്നു മറ്റൊരു അവകാശവാദം. ശര്‍മ്മയുടെ നമ്പര് കയ്യിലുള്ള ഏതൊരാള്‍ക്കും ഇത് ലഭിക്കുന്നതാണ്.\nഡിസിപ്ലിനറി ആന്‍ഡ് ട്രാന്‍സ്പരന്‍സി ഫോറത്തിന്റെ വെബ്സൈറ്റ് സന്ദര്‍ശിച്ച് ഉന്നത ഉദ്യോഗസ്ഥരുടെ സീനിയോറിറ്റി ലിസ്റ്റ് പ്രസിദ്ധീകരിച്ചിട്ടുള്ള സര്‍ക്കുലര് നോക്കിയാല് ജനന തീയതിയും ആദായ നികുതി വകുപ്പിന്റെ വെബ്‌സൈറ്റില്‍നിന്നും പാന്‍കാര്‍ഡ് നമ്പറും കിട്ടും. ഈ വിവരങ്ങള് ഉപയോഗിച്ച് എയര് ഇന്ത്യ കസ്റ്റമര് കെയറില് ബന്ധപ്പെട്ടാണ് ഫ്രീക്വന്റ് ഫ്ളയര് നമ്പര് സംഘടിപ്പിച്ചത്. ശര്‍മ്മയുടെ അക്കൗണ്ടില് ഒരു രൂപ നിക്ഷേപിച്ച് അക്കൗണ്ട് നമ്പര് കണ്ടെത്തിയെന്നും ഹാക്കര് അവകാശപ്പെട്ടിരുന്നു. മൊബൈല് നമ്പര് ഉപയോഗിച്ച് ആധാര് പേ വഴി പണം കൈമാറ്റം ചെയ്യാം. ഇതിന് അക്കൗണ്ട് നമ്പറിന്റെ ആവശ്യമില്ല. ഇതെല്ലാം മറച്ചുവെച്ചാണ് ജനങ്ങളെ തെറ്റിദ്ധരിപ്പിക്കുന്ന പ്രചാരണം നടന്നത്. വിഷയത്തില് കേന്ദ്ര സര്‍ക്കാരിനെതിരെ ആരോപണമുന്നയിക്കാനും പ്രതിപക്ഷം മറന്നില്ല.\nരാഹുല് പറഞ്ഞത് നുണ; അത് രാവിലെയെടുത്ത ഫോട്ടോകള്\nമാലിന്യപ്രശ്നം: ഭരണപക്ഷവും പ്രതിപക്ഷവും ഒത്തുകളിക്കുന്നു


നിയമസഭാ തിരഞ്ഞെടുപ്പിൽ വൻ പരാജയത്തിന് പിന്നാലെ ബി.ജെ.പി കേരള ഘടകത്തിൽ കലാപക്കൊടി ഉയരുന്നു. ബി.ജെ.പി ജില്ലാ നേതൃയോഗത്തിൽ നിന്നും കേന്ദ്രമന്ത്രി വി. മുരളീധരൻ ഇറങ്ങി പോയി.ബിജെപി സംസ്ഥാന നേതൃത്വം പരാജയമെന്നും കേന്ദ്രമന്ത്രിയെക്കൊണ്ട് പാർടിക്ക് ഗുണമില്ലെന്നും ചൊവ്വാഴ്ച ചേർന്ന യോഗത്തിൽ ജില്ലാ ഭാരവാഹികൾ\nകള്ളപ്പണക്കേസിൽ ജയിൽ കഴിയുന്ന ബിനീഷ് കോടിയേരിയുടെ ജാമ്യാപേക്ഷ കർണാടക ഹൈക്കോടതി ഇന്ന് പരിഗണിക്കും. കോടതിയുടെ അവധിക്കാല ബെഞ്ചാണ് ഹർജി പരിഗണിക്കുന്നത്. അസുഖ ബാധിതനായ പിതാവ് കോടിയേരി ബാലകൃഷ്ണനെ പരിചരിക്കാൻ നാട്ടിലേക്ക് മടങ്ങണമെന്നാണ് ഹർജിയിലെ ആവശ്യം. കഴിഞ്ഞ ആഴ്ചയാണ് ബിനീഷ് ഹർജി സമർപ്പിച്ചത്.\nഇസ്രായേലിൽ അഷ്കലോണിൽ പാലസ്തീനിയൻ തീവ്രവാദ ഗ്രൂപ്പായ ഹമാസിന്റെ നേതൃത്വത്തിൽ നടന്ന ആക്രണം വീഡിയോയിൽ പകർത്തി മലയാളി യുവാവ്. ഫേസ്ബുക്ക് ലൈവ് വഴിയാണ് ഇദ്ദേഹം സനോജ് വ്ലോഗ്സ് എന്ന തന്റെ എന്ന തന്റെ പേജ് വഴി ഇദ്ദേഹം പങ്കുവച്ചിരുന്നു. ഇവിടേക്ക് മിസൈലുകൾ വന്നു\nകോവിഡ് പ്രതിസന്ധി ഗുരുതരമാവുമ്പോഴും പ്രതിരോധത്തില് മാതൃകയായി ഇടമലക്കുടി പഞ്ചായത്ത്. ഒന്നര വര്‍ഷത്തിനിടയില് ഒരു പോസിറ്റീവ് കേസ് പോലും റിപ്പോര്‍ട്ട് ചെയ്തിട്ടില്ല. സംസ്ഥാനത്തെ ആദ്യ ഗോത്രവര്‍ഗ പഞ്ചായത്ത് കൂടിയാണ് ഇടുക്കി ജില്ലയിലെ ഇടമലക്കുടി. ലോകത്തെ മുഴുവന് വിറപ്പിച്ച കോവിഡിനു ഇതുവരെ പ്രവേശിക്കാന് കഴിയാത്തത്\nമകള്‍ക്ക് കോവിഡാണെന്ന വിധത്തില് യുട്യൂബില് വീഡിയോ നല്‍കിയ ചാനലിനെതിരേ ഗായിക അമൃത സുരേഷ്. അമൃതയും മുന് ഭര്‍ത്താവ് ബാലയും തമ്മിലുള്ള ഫോണ് കോള് ലീക്കായി എന്ന വിധത്തിലായിരുന്നു വീഡിയോ. ബാല കുഞ്ഞിനെ വീഡിയോ കോളിലൂടെ കാണണമെന്ന് ആവശ്യപ്പെട്ടെന്നും എന്നാല് അമൃത കാണാന്\nവിഡ്ഢികളുടെ ലോകം രാജ്യത്തിന് തന്നെ നാണക്കേട്….!!! കോവിഡ് പ്രതിരോധത്തിന് “ചാണകവും മൂത്രവും’ ശാസ്ത്രീയമല്ലെന്ന് ഐഎംഎ 0\nകോവിഡ് പ്രതിരോധത്തിന് ഗോമൂത്രവും ചാണകവും ഉപയോഗിക്കുന്നത് നല്ലതാണെന്ന അവകാശവാദങ്ങൾ തള്ളി ഇന്ത്യൻ മെഡിക്കൽ അസോസിയേഷൻ (ഐഎംഎ). വ്യക്തമായ ശാസ്ത്രീയ തെളിവുകൾ ഇക്കാര്യങ്ങളിൽ ഇതുവരെ പുറത്തുവന്നിട്ടില്ലെന്ന് ഐഎംഎ ദേശീയ പ്രസിഡന്‍റ് ഡോ. ജെ. ജയലാൽ പറഞ്ഞു. ഗോമൂത്രം കുടിച്ചാൽ കോവിഡിനെ പ്രതിരോധിക്കാമെന്ന് യുപിയിലെ\nവിപ്ലവ സിംഹം കെ.ആർ. ഗൗരിയമ്മ ഇനി ഓർമ; ആലപ്പുഴയിലെ വലിയ ചുടുകാട്ടിൽ അന്ത്യവിശ്രമം…. 0\nകേരളത്തിന്‍റെ വിപ്ലവ സിംഹം കെ.ആർ. ഗൗരിയമ്മ ഇനി ഓർമ. വിപ്ലവ സ്മരണങ്ങളിരമ്പുന്ന വലിയ ചുടുകാട് രക്തസാക്ഷി മണ്ഡപത്തിൽ ഗൗരിയമ്മയ്ക്ക് പൂർണ സംസ്ഥാന ഔദ്യോഗിക ബഹുമതികളോട് വിട നൽകി. തന്‍റെ ഭർത്താവും സിപിഐ നേതാവുമായിരുന്ന ടി.വി.തോമസ് ഉൾപ്പെടെ കമ്യൂണിസ്റ്റ് പാർട്ടി നേതാക്കളെ സംസ്കരിച്ച\nവാഴത്തോപ്പില് ഇറങ്ങിയ കാട്ടാനക്കൂട്ടം എല്ലാം വെട്ടിമറിച്ചു, ഒരു വാഴ മാത്രം ഒഴിച്ച് നിർത്തി; പറക്കമുറ്റാത്ത കിളിക്കുഞ്ഞുങ്ങളുള്ള ഒരേയൊരു വാഴമാത്രം(വീഡിയോ) 0\nകാടിനോടടുത്ത കൃഷിയിടങ്ങളില് കാട്ടാനക്കൂട്ടം ഇറങ്ങുന്നതും കൃഷി നശിപ്പിക്കുന്നതും പലയിടത്തും പതിവാണ്. അത്തരത്തില് നഷ്ടം വന്ന കര്‍ഷകരും അനവധി. എന്നാല് ഇപ്പോള് മനസ് നിറയ്ക്കുന്ന മറ്റൊരു വീഡിയോ ആണ് ഇപ്പോള് സോഷ്യല്‍മീഡിയയില് തരംഗമാവുന്നത്. തമിഴ്നാട്ടിലെ ഒരു ഗ്രാമത്തില് നിന്നുള്ളതാണ് ദൃശ്യങ്ങള്. വാഴത്തോട്ടത്തില് കയറിയ\nമുന്നണിയിൽ ആശയക്കുഴപ്പം തുടരുന്നു, ജോസിന്റെ ആവശ്യത്തോട് ‘നോ’ പറഞ്ഞ് സിപിഎം; കേരളാ കോൺഗ്രസിന് ഒരു മന്ത്രി സ്ഥാനം മാത്രമോ ? 0\nമന്ത്രിസഭാ രൂപീകരണത്തിനായുള്ള ഉഭയകക്ഷി ചർച്ചകൾ ഇടതുമുന്നണിയിൽ പുരോഗമിക്കുന്നു. സിപിഎം – സിപിഐ ചർച്ചകളിൽ മന്ത്രിസ്ഥാനത്തിൽ ധാരണയായെങ്കിലും കേരളാ കോൺഗ്രസ് (എം) അടക്കമുള്ള പാർട്ടികളുമായി നടത്തിയ ഉഭയകക്ഷി ചർച്ചകൾ പൂർണമായും വിജയം കണ്ടില്ല. രണ്ട് സീറ്റുകൾ വേണമെന്ന ആവശ്യത്തിൽ കേരളാ കോൺഗ്രസ് ഉറച്ച്\nകേരളത്തിൽ പാർട്ടി കെട്ടിപ്പടുക്കുന്നതിൽ നിർണായക പങ്കുവഹിച്ച ഗൗരിയമ്മ കേരള ചരിത്രത്തിന്റെ ഭാഗം; അനുശോചനവുമായി വിഎസ് അച്യുതാനന്ദന് 0\nകെ ആര് ഗൗരിയമ്മയുടെ നിര്യാണത്തില് അനുശോചനവുമായി വിഎസ് അച്യുതാനന്ദന്. കേരളത്തിൽ പാർട്ടി കെട്ടിപ്പടുക്കുന്നതിൽ നിർണായക പങ്കുവഹിച്ച ഗൗരിയമ്മ കേരള ചരിത്രത്തിന്റെതന്നെ ഭാഗമാണ്. വ്യക്തിപരമായി ഏറെ അടുപ്പം പുലർത്തിയിരുന്ന ആളായിരുന്നു ഗൗരിയമ്മയെന്നും വിഎസ് ഫേസ്ബുക്ക് കുറിപ്പില് വിശദമാക്കി. വി എസ് അച്യുതാനന്ദന്‍റെ ഫേസ്ബുക്ക്


'പോരെടുക്കുന്ന അമ്മായിയമ്മ മരുമകളെ കാണുന്നപോലെ തന്നെ കാണുന്നു'; അവരുടെ മാനസിക നില തെറ്റിയെന്ന് മറുപട - Samakalika Malayalam\n'പോരെടുക്കുന്ന അമ്മായിയമ്മ മരുമകളെ കാണുന്നപോലെ തന്നെ കാണുന്നു'; അവരുടെ മാനസിക നില തെറ്റിയെന്ന് മറുപടി; ഓഫിസ് മുറിയിലിരുന്നു വനിത ഉദ്യോഗസ്ഥരുടെ പോര്\nBy സമകാലിക മലയാളം ഡെസ്‌ക് | Published: 30th July 2019 08:00 AM |\nLast Updated: 30th July 2019 08:00 AM | A+A A- |\nകൊച്ചി; വൈറ്റില മേല്‍പ്പാലം നിര്‍മാണത്തില് ക്രമക്കേടെന്ന് റിപ്പോര്‍ട്ട് നല്‍കിയതിനെ തുടര്‍ന്ന് സസ്‌പെന്‍ഷനിലായ അസിസ്റ്റന്റെ എക്‌സിക്യൂട്ടീവ് എന്‍ജിനീയറും മേല് ഉദ്യോഗസ്ഥയും തമ്മില് തുറന്ന പോര്. ഓഫിസിലെ രണ്ട് മുറികളില് ഇരുന്നാണ് ഇരുവരും ചെളിവാരി എറിഞ്ഞത്. പൊതുമരാമത്ത് ഗുണനിലവാര പരിശോധന വിഭാഗത്തിലെ മുതിര്‍ന്ന വനിത ഉദ്യോഗസ്ഥര് തമ്മിലായിരുന്നു തര്‍ക്കം.\n'പോരെടുക്കുന്ന അമ്മായിയമ്മ മരുമകളെ കാണും പോലെ'യാണ് എക്‌സിക്യൂട്ടീവ് എന്‍ജിനീയര് തന്നെ കണ്ടിരുന്നതെന്ന് സസ്‌പെന്‍ഷനിലായ അസിസ്റ്റന്റ് എക്‌സിക്യൂട്ടീവ് എന്‍ജിനീയര് തുറന്നടിച്ചു. അസിസ്റ്റന്റ് എക്‌സിക്യൂട്ടീവ് എന്‍ജിനീയറുടെ മാനസിക നില തെറ്റിയെന്നു പല തവണ സര്‍ക്കാരിനു റിപ്പോര്‍ട്ടു നല്‍കാന് ഒരുങ്ങിയതാണെന്നായിരുന്നു എക്‌സിക്യൂട്ടീവ് എന്‍ജിനീയറുടെ മറുപടി.\nകലക്ടറേറ്റിലെ ഓഫിസില് ഇന്നലെ ഉച്ചയോടെയാണ് വാക്‌പോര് അരങ്ങേറിയത്. ഓഫിസിലെ രണ്ടു മുറികളിലിരുന്നാണ് ഉദ്യോഗസ്ഥകള് പരസ്യമായി പരസ്പരം പഴിചാരിയത്. ഇതിന് സാക്ഷിയാകാന് പൊതുജനങ്ങളും രാഷ്ട്രീയക്കാരും മാധ്യമ പ്രവര്‍ത്തകരും ഓഫിസിലെത്തിയതോടെ കളം നിറഞ്ഞു.\nചുമതല ഒഴിയുന്ന നടപടി പൂര്‍ത്തിയാക്കാനെത്തിയപ്പോള് എക്‌സിക്യൂട്ടീവ് എന്‍ജിനീയര് തടസവാദങ്ങള് ഉയര്‍ത്തിയെന്നും സസ്‌പെന്‍ഷനിലായ ഉദ്യോഗസ്ഥ പറഞ്ഞു. 'ഞാന് യുഡിഎഫുമല്ല എല്‍ഡിഎഫുമല്ല. ജനങ്ങള്‍ക്കൊപ്പമാണ്. കൈക്കൂലി വാങ്ങിയിട്ടല്ല സസ്‌പെന്‍ഷനിലായത്. യാഥാര്‍ഥ്യം ചൂണ്ടിക്കാട്ടിയതിനാണ്. അതുകൊണ്ടാണ് തല ഉയര്‍ത്തി ഓഫിസിലേക്കു വരാനായത്. വൈറ്റില, പാലാരിവട്ടം പാലങ്ങള് ഇടിഞ്ഞു വീഴാനൊന്നും പോകുന്നില്ല. എക്‌സിക്യൂട്ടീവ് എന്‍ജിനീയര് പ്രതികാരബുദ്ധിയോടെയാണ് പെരുമാറുന്നത് '' അവര് പറഞ്ഞു.\nഅതേ സമയം അസിസ്റ്റന്റ് എക്‌സിക്യൂട്ടീവ് എന്‍ജിനീയര് മാസങ്ങളായി തന്നെ കരയിപ്പിച്ചു കൊണ്ടിരിക്കുകയാണെന്നാണ് എക്‌സിക്യൂട്ടീവ് എന്‍ജിനീയറുടെ മറുപടി. ഓഫിസിലെ ഭൂരിഭാഗം ജീവനക്കാര്‍ക്കും അസിസ്റ്റന്റ് എക്‌സിക്യുട്ടീവ് എന്‍ജിനീയറില് നിന്നു ദുരനുഭവം ഉണ്ടായിട്ടുണ്ട്. വൈറ്റില മേല്‍പാലം പണി നല്ല നിലയില് നടക്കുന്നുവെന്നാണ് അവര് ഇതുവരെ പറഞ്ഞിരുന്നത്. ഇപ്പോള് ഇങ്ങനെ റിപ്പോര്‍ട്ട് ചെയ്യാനുള്ള കാരണം അറിയില്ല. ഇത്തരം റിപ്പോര്‍ട്ടുകളൊന്നും മേലുദ്യോഗസ്ഥയായ തന്നെ അറിയിച്ചിട്ടില്ലെന്നും അവര് പറഞ്ഞു. ഡിസിസി വൈസ് പ്രസിഡന്റ് മുഹമ്മദ് ഷിയാസ് ഉള്‍പ്പെടെയുള്ള കോണ്‍ഗ്രസ് നേതാക്കളും ഈ സമയം ഓഫിസിലുണ്ടായിരുന്നു.\nവൈറ്റില മേല്‍പ്പാലം അസിസ്റ്റന്റ് എക്‌സിക്യൂട്ടീവ് എന്‍ജിനീയര് എക്‌സിക്യൂട്ടീവ് എന്‍ജിനീയര്


ക്രൈസ്തവർക്കിടയിലെ വിദ്വേഷപ്രചാരണം: അസംബന്ധങ്ങളുടെ ഘോഷയാത്ര | Hate propaganda among Christians | Madhyamam\ndate_range 14 Jan 2021 5:33 PM GMT\nക്രൈസ്തവർക്കിടയിലെ വിദ്വേഷപ്രചാരണം: അസംബന്ധങ്ങളുടെ ഘോഷയാത്ര\nകേരളത്തിൽ ക്രൈസ്തവർ ഭീകരമായി അവഗണിക്കപ്പെടുന്നുവെന്നും മുസ്ലിംകൾ അനർഹമായി പലതും നേടിയെടുക്കുന്നുവെന്നും കൊണ്ടുപിടിച്ച പ്രചാരണം നടക്കുന്നുണ്ട്. തദ്ദേശ തെരഞ്ഞെടുപ്പു കാലത്ത് പ്രചരിക്കപ്പെട്ട അസംബന്ധങ്ങൾ നിയമസഭ തെരഞ്ഞെടുപ്പിലേക്ക് കുറച്ചുകൂടി സജീവമാക്കാനാണ് നീക്കം. ഇൗ പറഞ്ഞ കാര്യങ്ങളിൽ എത്രമാത്രം വസ്തുതകളുണ്ട്? എം.ഇ.എസ് പ്രസിഡൻറ് ഡോ. ഫസൽ ഗഫൂർ വിശദീകരിക്കുന്നു\nകേരളത്തിലെ 170 എയ്ഡഡ് കോളജുകളിൽ പകുതിയോളവും ക്രൈസ്തവരുടേതാണ്. മുസ്ലിം-27, എൻ.എസ്.എസ് (നായർ)-22, എസ്.എൻ.ഡി.പി (ഈഴവ)-16- ഇങ്ങനെയാണ് സമുദായം തിരിച്ച കണക്ക്. സ്കൂളുകളുടെ കാര്യത്തിൽ ആയിരങ്ങളുടെ വ്യത്യാസമുണ്ട്. പകുതിയിലധികം എയ്ഡഡ് സ്കൂളുകൾ ക്രൈസ്തവരുടെ കൈയിലാണ്. 25 ഓളം സ്വാശ്രയ മെഡിക്കൽ കോളജുകളിൽ ഏഴെണ്ണം സഭകൾക്കുണ്ട്. കേരള ശാസ്ത്ര സാഹിത്യ പരിഷത്തിെൻറ കേരളപഠന പ്രകാരം ഏറ്റവുമധികം സ്വത്ത്, വരുമാനം എല്ലാം ക്രൈസ്തവസമുദായത്തിനാണ്. സർക്കാർ ജോലിയിലെ പ്രാതിനിധ്യത്തിലും അവർ തന്നെ ഏറെ മുന്നിൽ.\n12 ശതമാനം സംവരണമുണ്ടായിട്ടും ജോലിയിൽ മുസ്ലിംകൾ 10 ശതമാനമേയുള്ളൂ എന്ന് സച്ചാർ കമ്മിറ്റി റിപ്പോർട്ട് പറയുന്നു. നരേന്ദ്രൻ കമീഷൻ റിപ്പോർട്ട് പ്രകാരം പി.എസ്.സി.യിലെ മുസ്ലിം ബാക്ക്ലോഗ് ആയിരങ്ങളാണ്. കേരളത്തിൽ ക്രൈസ്തവർ ഒരു കാരണവശാലും പിറകോട്ടല്ല. എൽ.ഡി.എഫ് സർക്കാർ വന്നപ്പോൾ കേരളത്തിൽ 900 പുതിയ തസ്തികകൾ അനുവദിച്ചതിൽ പകുതിയിലധികവും അവർക്ക് കിട്ടി. പുതി‍യ കോഴ്സുകൾ എഴുനൂറിലധികം അനുവദിച്ചു. 'നാക്' എ അക്രഡിറ്റേഷനുള്ള കോളജുകൾക്കാണ് നൽകിയത്. നല്ലൊരു പങ്കും ക്രൈസ്തവർക്ക് തന്നെ. മെറിറ്റ് നോക്കിയാണ് നൽകിയതെന്നതും വിസ്മരിക്കുന്നില്ല. മുസ്ലിംസ്ഥാപനങ്ങൾക്ക് കിട്ടിയത് തുലോം കുറവാണ്.\nക്രൈസ്തവർക്ക് പിന്നാക്ക, മുന്നാക്ക സംവരണവും\nമുന്നാക്കസമുദായ സംവരണത്തെ മുസ്ലിംലീഗും പിന്നാക്കസംഘടനകളും എതിർത്ത് ഭിന്നിപ്പുണ്ടാക്കാൻ ശ്രമിക്കുന്നുവെന്നാണ് മറ്റൊരു പ്രചാരണം. മുന്നാക്കത്തിലെ പിന്നാക്കക്കാർക്ക് പത്തു ശതമാനം സംവരണമാണ് കേന്ദ്രസർക്കാർ തീരുമാനിച്ചത്. ബി.ജെ.പിയും കോൺഗ്രസും സി.പി.എമ്മും പിന്തുണച്ചു. കേന്ദ്രം നടപ്പാക്കിയത് മണ്ഡൽകമീഷൻ റിപ്പോർട്ടിെൻറ ചുവടുപിടിച്ചാണ്. അങ്ങനെ നോക്കുമ്പോൾ ജനസംഖ്യാനുപാതികമായി പിന്നാക്കക്കാർക്ക് പ്രാതിനിധ്യം കിട്ടണം. എന്നാൽ, കേരളത്തിലെ സംവരണം മണ്ഡലിനു മുമ്പുള്ള കമീഷനുകളെ അടിസ്ഥാനമാക്കിയതാണ്. ഇതനുസരിച്ച് എം.ബി.ബി.എസിന് ഈഴവർക്ക് ഒമ്പതും മുസ്ലിംകൾക്ക് എട്ടും ശതമാനവും പോസ്റ്റ് ഗ്രാജ്വേഷന് യഥാക്രമം മൂന്നും രണ്ടുമാണ്. ഇവിടെയൊക്കെ 10 ശതമാനം സംവരണം മുന്നാക്കക്കാർക്ക് നൽകി.\nഅപ്പോൾ മുന്നാക്കസംവരണത്തിനെതിരെയല്ല സംവരണ മാനദണ്ഡങ്ങൾ പുനഃക്രമീകരിക്കാനാണ് സമരം നടത്തേണ്ടത്. മണ്ഡൽ കമീഷനെ അടിസ്ഥാനമാക്കിത്തന്നെ പിന്നാക്കസംവരണവും വേണം. സമരം നടത്തുന്നത് മുന്നാക്കത്തിനെതിരാണെന്ന ധാരണ വന്നതിനാലാണ് നായർ, ക്രൈസ്തവ സമുദായങ്ങൾ ഇവരെ ശത്രുക്കളായി കാണാൻ തുടങ്ങിയത്. അത് യു.ഡി.എഫിന് വലിയ പരിക്കുണ്ടാക്കി.\nക്രൈസ്തവർ മുഴുവനും മുന്നാക്കമാണെന്ന തരത്തിൽ സാമ്പത്തികസംവരണ വിരുദ്ധസമരത്തെ അവതരിപ്പിക്കുന്നത് തീർത്തും തെറ്റാണ്. ക്രൈസ്തവരിൽ നല്ലൊരു ഭാഗവും പിന്നാക്കക്കാരോ ഗിരിവർഗക്കാരോ ദലിതുകളോ ആണ്. വടക്കേ ഇന്ത്യയിലെ മൂന്നു സംസ്ഥാനങ്ങളിലെ ക്രൈസ്തവർ ഗിരിവർഗക്കാരായതിനാൽ എസ്.ടി ആനുകൂല്യം ലഭിക്കുന്നു. ക്രൈസ്തവരായി മതപരിവർത്തനം നടത്തിയാലും അവർ ദലിത് അല്ലാതാവുന്നില്ല. കേരളത്തിലും ലത്തീൻകത്തോലിക്കർ, ദലിത് ക്രിസ്ത്യാനികൾ തുടങ്ങിയ പിന്നാക്ക ക്രൈസ്തവർക്ക് സംവരണമുണ്ട്. നായരെപ്പോലെയല്ല ക്രൈസ്തവരുടെ കാര്യം.\nകേരളത്തിലേത് മതസംവരണമാണെന്ന വാദവും തെറ്റാണ്. ഒ.ബി.സി വിഭാഗത്തിൽ പെടുത്തിയാണ് മുസ്ലിംകൾക്ക് സംവരണം നൽകുന്നത്. ഒ.ബി.സിയിൽ ഹിന്ദുക്കളും ക്രൈസ്തവരുമൊക്കെയുണ്ട്. രാജ്യത്തെ മുസ്ലിംകളിൽ പകുതി പേർക്കേ സംവരണത്തിന് അർഹതയുള്ളൂ. കേരളത്തിൽ മുന്നാക്കസമുദായ കോർപറേഷൻ ഫണ്ടും ക്രൈസ്തവർക്ക് ലഭിക്കുന്നു.\nന്യൂനപക്ഷ പദ്ധതികൾ ആർക്കുവേണ്ടി?\nന്യൂനപക്ഷ പദ്ധതികൾ കൂട്ടിക്കുഴച്ച് നടത്തുന്ന പ്രചാരണങ്ങളാണ് മറ്റൊരു നുണ. സച്ചാർ കമ്മിറ്റി റിപ്പോർട്ടിെൻറ അടിസ്ഥാനത്തിൽ കേരളത്തിലെ മുസ്ലിംകളുടെ പിന്നാക്കാവസ്ഥ പഠിക്കാൻ നിയോഗിച്ച പാലോളി കമ്മിറ്റി കോച്ചിങ് സെൻററുകളും സ്കോളർഷിപ്പുകളുമടക്കം അനുവദിച്ചിരുന്നു. പാലോളി കമ്മിറ്റി ശിപാർശ പ്രകാരം മുസ്ലിം കോച്ചിങ് സെൻററുകൾ തുടങ്ങി. ഇത് പിന്നീട് മൈനോറിറ്റി കോച്ചിങ് സെൻറർ എന്ന് പേരു മാറ്റി. ഇവിടെ പ്രാതിനിധ്യമില്ലെന്ന് ക്രൈസ്തവസംഘടനകൾ പറയുന്നത് അർഥശൂന്യമാണ്. സച്ചാർ കമ്മിറ്റിയും പാലോളി കമ്മിറ്റിയുമെല്ലാം മുസ്ലിംകളുടെ മാത്രം പിന്നാക്കാവസ്ഥ പഠിക്കാനുള്ളതായിരുന്നു. മുസ്ലിംകൾക്കും ക്രൈസ്തവർക്കും പൊതുവായ സ്കോളർഷിപ്പുകൾ രണ്ടുകൂട്ടർക്കും ഒരുപോലെ കിട്ടുന്നുണ്ട്.\nമൾട്ടി സെക്ടർ ഡെവലപ്മെൻറ് പ്രോഗ്രാം കേന്ദ്ര സർക്കാറിേൻറതാണ്. സച്ചാർ കമ്മിറ്റി ശിപാർശ പ്രകാരമുണ്ടാക്കിയതാണിത്. ഇപ്പോൾ കേന്ദ്ര പദ്ധതി പ്രകാരം ഫണ്ടുകൾ അനുവദിക്കുന്നത് പിന്നാക്ക നഗരങ്ങൾക്കും ബ്ലോക്കുകൾക്കുമാണ്; സാമുദായികാടിസ്ഥാനത്തിലല്ല. പിന്നാക്കപ്രദേശങ്ങളിലെ സ്കൂളുകൾ, ആശുപത്രികൾ തുടങ്ങിയവയുടെ വികസനത്തിന് അനുവദിക്കുന്ന ഫണ്ടുകൾക്ക് മതത്തിെനന്തു കാര്യം? ഇപ്പോൾ പ്രധാനമന്ത്രി 'ജനവികാസ് കാര്യക്രം' എന്ന പേരിൽ നടപ്പാക്കുന്ന പദ്ധതിയുടെ ജില്ല സമിതി രൂപവത്കരണത്തിൽ ക്രൈസ്തവ പ്രാതിനിധ്യം അട്ടിമറിച്ചെന്നും ഇത് സംസ്ഥാന ന്യൂനപക്ഷ വകുപ്പിെൻറ ക്രൈസ്തവ വിരുദ്ധതയുടെ പ്രതിഫലനമാണെന്നു പറയുന്നതും എന്തടിസ്ഥാനത്തിലാണ്?\nക്രൈസ്തവ ജനസംഖ്യ കുറയുന്നുവെന്നതാണ് ആ സമുദായത്തിലെ പ്രധാന ചർച്ചകളിലൊന്ന്. 1957ലെ ഫെർട്ടിലിറ്റി റേറ്റ് വെച്ച് നോക്കുമ്പോൾ ക്രൈസ്തവരുടേത് ഗണ്യമായി കുറയുന്നുവെന്നു പറയുന്നു. മുസ് ലിംകളുടേതു മാത്രം കൂടുന്നുവെന്ന നെഗറ്റിവ് ചിന്തയും പടച്ചുവിടുന്നു. മുസ്ലിംകളുടെയും പട്ടികജാതി-വർഗക്കാരുടെയും പുരോഗതിയിലുള്ള മെല്ലെപ്പോക്കും ക്രൈസ്തവർ വേഗത്തിൽ പുരോഗതി കൈവരിച്ചതുമാണ് ഇതിനു കാരണം.\nമുസ്ലിംസമുദായം കുടുംബാസൂത്രണം അംഗീകരിക്കുന്നുണ്ടോ എന്ന ചോദ്യംത്തിന് ഉണ്ട് എന്നുതന്നെ ഉത്തരം. അതുകൊണ്ടാണ് മുസ്ലിം കുടുംബങ്ങൾ ഇപ്പോൾ രണ്ടോ മൂന്നോ കുട്ടികളിലേക്ക് ചുരുങ്ങിയത്. അരക്കുട്ടി, ഒരു കുട്ടി എന്നതിലേക്കൊന്നും താഴാൻ കഴിയില്ലല്ലോ. പ്രാതിനിധ്യം കുറയുന്നുവെന്ന പരാതി ക്രൈസ്തവസഭകളിൽ നിന്നുയരാനുള്ള മുഖ്യകാരണം ജനസംഖ്യയാണ്. ഒരുകാലത്ത് ക്രൈസ്തവ, മുസ്ലിം ജനസംഖ്യ ഏറക്കുറെ അടുത്തടുത്ത് 20 ശതമാനത്തിനടുത്തായിരുന്നു. ക്രൈസ്തവർ 19 ലേക്ക് താഴുകയും മുസ്ലിംകൾ 27ലേക്ക് ഉയരുകയും ചെയ്തു. ക്രൈസ്തവ ഭൂരിപക്ഷ സീറ്റുകൾ കുറഞ്ഞു. കേരളത്തിൽ രണ്ടു ന്യൂനപക്ഷങ്ങൾ കൂടിചേർന്നാലും ഹൈന്ദവ ഭൂരിപക്ഷമാണ് നൂറിലധികം സീറ്റുകളിൽ. ക്രൈസ്തവരും മുസ്ലിംകളും ചേർന്ന് 46 ശതമാനം വരുന്നുണ്ടെങ്കിലും ജയിക്കാവുന്ന സീറ്റുകൾ 40ന് അടുത്തേയുള്ളൂ.\nകേരള കോൺഗ്രസ് രൂപവത്കരിച്ച കാലത്ത് 20ൽ അധികം സീറ്റുകൾ ഉണ്ടായിരുന്നു. അത് കുറഞ്ഞുകുറഞ്ഞ് നാലോ അഞ്ചോ ആയി. മാണിയും ജോസഫും ഒരുമിച്ചുനിന്നപ്പോൾപോലും പത്തു കടന്നില്ല. അതിനു മറ്റുള്ളവരെ കുറ്റപ്പെടുത്തിയിട്ട് കാര്യമില്ല. കാരണമെന്താണ്? കേരള കോൺഗ്രസുകൾ തുടരത്തുടരെ പിളരുന്നു. മുസ്ലിംലീഗ് പിളരുന്നില്ല. ലീഗ് പിളർന്നപ്പോഴും ചെറിയൊരു വിഭാഗമേ വിട്ടുപോയുള്ളൂ. കേരള കോൺഗ്രസ് നെടുകെയാണ് പിളരുന്നത്. സ്വാധീനം വലിയ രീതിയിൽ കുറയുന്നു. കേരള കോൺഗ്രസുകളാവട്ടെ, പ്രത്യേക മേഖലയിലെ ക്രൈസ്തവരുടെ കാര്യം മാത്രമാണ് നോക്കുന്നത്. കോട്ടയം, ഇടുക്കി തുടങ്ങിയ ജില്ലകളിലൊതുങ്ങുന്നു. വടക്കൻ കേരളത്തിലെ ക്രൈസ്തവരിൽ കോൺഗ്രസിനാണ് സ്വാധീനം. ജനസംഖ്യ കുറഞ്ഞതും രാഷ്ട്രീയമായി പിറകോട്ടുപോയതിനും പുറമെയാണ് സഭകളിൽ നടക്കുന്ന പ്രശ്നങ്ങൾ. അതിെൻറ ശരിതെറ്റുകളിലേക്ക് കടക്കുന്നില്ല. കത്തോലിക്ക സഭയിലും സി.എസ്.ഐ സഭയിലും ബിലീവേഴ്സ് ചർച്ചിലും പ്രശ്നങ്ങൾ. ഓർത്തഡോക്സ്^യാക്കോബായ വിഷയങ്ങളും. മുസ്ലിംസമുദായത്തിലും ഭിന്നതകളുണ്ടെങ്കിലും പരസ്യസംഘർഷം കുറവാണ്. ക്രൈസ്തവരിലെ മാറ്റങ്ങൾ രാഷ്ട്രീയമായും ബാധിക്കുന്നുണ്ട്.\nക്രൈസ്തവർ ഇടത്തും വലത്തും\nഇപ്പോൾ എന്തുകൊണ്ടാണ് ക്രൈസ്തവർ ഇടതുപക്ഷത്തേക്ക് ചരിഞ്ഞിരിക്കുന്നത്? ഇടത്തേക്ക് മാത്രമല്ല, ബി.ജെ.പിയിലേക്കും ചരിഞ്ഞിട്ടുണ്ട്. സഭകൾക്ക് അതൃപ്തിയുണ്ടെന്ന് പി.എസ്. ശ്രീധരൻപിള്ള പറയുന്നു. പ്രധാനമന്ത്രിയുടെ അടുത്തേക്ക് കൂട്ടിക്കൊണ്ടുപോവുന്നു. പൗരത്വ നിയമഭേദഗതിക്കെതിരെ വലിയ പ്രക്ഷോഭം നടക്കുമ്പോൾ കർദിനാൾ ലവ് ജിഹാദ് വിഷയം എടുത്തിട്ടത് മനപ്പൂർവമാണ്. ക്രൈസ്തവ പെൺകുട്ടികളെ തട്ടിക്കൊണ്ടുപോയി മതംമാറ്റുന്നുവെന്ന ആരോപണം മുസ്ലിംസമുദായത്തിനെതിരായ പോർവിളിയാണ്. യഥാർഥത്തിൽ അങ്ങനെയൊന്നില്ലെന്നാണ് കോടതി പറഞ്ഞത്. ഒരു തെളിവുമില്ല. അന്വേഷണം നടത്തിയത് സഭയുമായി അടുത്ത ബന്ധമുള്ള ജേക്കബ് പുന്നൂസാണ്. അേദ്ദഹവും പറഞ്ഞില്ല ലവ് ജിഹാദ് ഉണ്ടെന്ന്. എന്നിട്ടും ബി.ജെ.പിയുടെ ലവ് ജിഹാദ് പ്രചാരണം ഏറ്റെടുക്കുകയായിരുന്നു.\nഹാഗിയ സോഫിയ വിഷയമടക്കം കേരളത്തിലെ ൈക്രസ്തവർക്കിടയിൽ തെരഞ്ഞെടുപ്പു കാലത്ത് വലിയ രീതിയിൽ പ്രചാരണവിഷയമായി. മുസ്ലിംപള്ളികൾ ചർച്ചുകളാക്കുകയും തിരിച്ചുമുള്ള സംഭവങ്ങൾ ധാരാളം കാണാം ചരിത്രത്തിൽ. യഥാർഥത്തിൽ ഇതൊരു വൈകാരിക വിഷയമാക്കി എടുക്കുകയേ ചെയ്യേണ്ടതില്ല. കേന്ദ്രം ഭരിക്കുന്നത് ബി.ജെ.പിയായതിനാൽ അവരുമായി മികച്ച ബന്ധമെന്ന തന്ത്രവും പയറ്റുന്നു. വിദേശ ഫണ്ടിെൻറയടക്കം കാര്യത്തിൽ കേന്ദ്രപിന്തുണ ആവശ്യമാണ്. വടക്കുകിഴക്കൻ സംസ്ഥാനങ്ങളിൽ ക്രിസ്ത്യൻ വിഭാഗങ്ങൾക്ക് മേധാവിത്വമുണ്ട്. അവർ, കേന്ദ്രം ഭരിക്കുന്നതാരാണോ അവർക്കൊപ്പമായിരിക്കും.\nമതപരിവർത്തനത്തിൽ വിശ്വസിക്കുന്നവരാണ് സഭകൾ. അത് ബി.ജെ.പി അനുവദിച്ചുകൊടുക്കുമോ? മതപരിവർത്തനം പാടില്ല എന്നതാണ് ഉത്തർപ്രദേശിൽ ലവ് ജിഹാദിനെതിരെ കൊണ്ടുവന്ന നിയമത്തിന്‍റെ കാതൽ. രാജ്യത്ത് കൂടുതൽ മതപ്രബോധനവും പരിവർത്തന പ്രവർത്തനങ്ങളും നടത്തുന്നത് ക്രൈസ്തവ സഭകളാണ്. വടക്കുകിഴക്കൻ സംസ്ഥാനങ്ങളിൽ ഗിരിവർഗക്കാരെ മതപരിവർത്തനത്തിലൂടെയാണ് ക്രിസ്ത്യാനികളാക്കിയത്. ഇതിനെ എതിർത്തവരാണ് ആർ.എസ്.എസ്. അതുകൊണ്ടുതന്നെ ബി.ജെ.പി^ക്രൈസ്തവ സൗഹൃദം അധികകാലം മുന്നോട്ടുപോവില്ല.\nTAGS:Hate propaganda Christians dr fazal gafoor\nNews Summary - Hate propaganda among Christians


നളപാചകം: സിമ്പിള് കുമ്പളങ്ങാ കറി വിത്ത് ഉണക്കസ്രാവ് ഫ്രൈ.\nസിമ്പിള് കുമ്പളങ്ങാ കറി വിത്ത് ഉണക്കസ്രാവ് ഫ്രൈ.\nകുമ്പളങ്ങ (ഇളവന്) : ഇടത്തരം 1 (ഇടത്തരം കിട്ടിയില്ലങ്കില് വലുത് വാങ്ങി രണ്ടാക്കിയാലും മതി)\nപച്ചമുളക് : 5\nമഞ്ഞപ്പൊടി : 1 ടീസ്പൂണ്.\nമുളക് പൊടി : 1 ടിസ്പൂണ്.\nതേങ്ങ ചിരകിയത് : അരക്കപ്പ്\nതൈര് : 100 ഗ്രാം.\nകടക് : 1 സ്പൂണ്.\nചുവന്നമുളക് :4എണ്ണം.\nമിക്സി : 1 (സിമ്പിളായി പാകം ചെയ്യാനാണ് മിക്സി. ഈ കറി ഉണ്ടാക്കി കഴിച്ച ശേഷവും മിക്സി ഉപയോഗിക്കാം - നിങ്ങള്‍ക്ക് ആയുസ്സും ആരോഗ്യവും ബാക്കിയുണ്ടെങ്കില്)\n1. കുമ്പളങ്ങ കാലിഞ്ച് വീതിയും അതിലും കുറഞ്ഞ കനവുമുള്ള കഷ്ണങ്ങളാക്കി നുറുക്കുക. നുറുക്കിയ കഷ്ണങ്ങള്, കുറച്ചുവെള്ളത്തില് കാല് ടീസ്പൂണ് മഞ്ഞപ്പൊടിയിട്ട് വേവിക്കുക്കാന് വെക്കുക.\n2. അത് വേവുന്ന സമയം കൊണ്ട് ഞെട്ടികളഞ്ഞ പച്ചമുളക്(ഇത് എരിവില്ലാതെ ഇവിടെ കിട്ടുന്ന പച്ചമുളകാണ്.ഇനി എരിവ് കൂട്ടാനോ കുറക്കാനോ ആഗ്രഹമുള്ളവര് മുളകിന്റെ എണ്ണത്തില് അഡ്ജിസ്റ്റ്‌മന്റ് നടത്തിയാല് മതി), മഞ്ഞപ്പൊടി, മുളക് പൊടി, ചിരകിയ തേങ്ങ ഇവ മിക്സിയിലിട്ട് നന്നായി അരച്ചെടുക്കുക.\n3. കുമ്പളങ്ങ വെന്തശേഷം അരച്ച തേങ്ങാമിക്സ് അതിലൊഴിക്കുക. പകത്തിന് ഉപ്പ് ചേര്‍ക്കുക. അഞ്ചുമിനുട്ട് കൂടി അടുപ്പത്ത് വെക്കുക.\n4. കടുക്/ചുവന്ന മുളക് ഇവ ചൂടായ വെളിച്ചണ്ണയിലിട്ട് കടക് പൊട്ടിയ ശേഷം കറിയിലൊഴിക്കുക. പിന്നീട് തൈര് നന്നായി ഇളക്കിയ ശേഷം കറിയിലൊഴിക്കുക. അടച്ച് വെക്കുക.\nചെറിയ കഷ്ണങ്ങളാക്കിയ ഉണക്കസ്രാവ്.\nനടുവേ കീറിയ പച്ചമുളക്.\nവെളിച്ചെണ്ണ ചൂടക്കി സ്രാവിന് കഷ്ണങ്ങളും പച്ചമുളകും അതിലിട്ട് നന്നായി വേവുന്ന വരേ കാത്തിരിക്കുക. നന്നായി വെന്തശേഷം തീയണച്ച് എണ്ണവാര്‍ത്ത് മറ്റൊരു പാത്രത്തില് എടുത്ത് അടച്ച് വെക്കുക. ഇനി കഴിക്കുമ്പോള് തുറക്കാം.\nസൌകര്യം പോലെ എടുത്ത് കഴിക്കുക.\n1. കുമ്പളങ്ങ (ഇളവന്) (ഈ രണ്ടുപേരും മലപ്പുറത്ത് പറയുന്നതാണ്. ഇതിന് പറയുന്നത് ഇതാണെന്നും ഈ പേര് ഞങ്ങളുടെ നാട്ടിലെ അറിയപ്പെട്ട തെറിയാണെന്നും പറഞ്ഞ് ആരെങ്കിലും വന്നാല് അവര് പറയുന്ന അവരുടെ നാട്ടിലെ പേരുകൂടി ബ്രാക്കറ്റില് ചേര്‍ക്കുന്നതായിരിക്കും.\n2. ഇത് കൊണ്ടുണ്ടാകുന്ന ധനനഷ്ടം, മാനനഷ്ടം (ഉദാഹരണത്തിന് ഉണക്കമീന്റെ മണം കൊണ്ട് തെട്ടടുത്തെ ഫ്ലാറ്റിലെ ആരെങ്കിലും കഴുത്തിന് പിടിച്ചാല്), ഇനി ഇതൊന്നുമല്ലാത്ത മറ്റെന്തെങ്കിലും നഷ്ടം ഇവ സംഭവിച്ചാല് ഞാന് ഉത്തരവാദി ആയിരിക്കുന്നതല്ല. പരാതികള് ഈ ബ്ലോഗിന്റെ സ്ഥാപകന് ശ്രീകുട്ടമ്മേനോനെ അറിയിച്ചാല് മതി... പക്ഷേ ഒരു കാര്യം പിന്നെ അക്കാര്യം നിങ്ങള് തമ്മില് തീര്‍ത്തോളണം... ഞാന് ഈ നാട്ടിലുണ്ടാവില്ല.\nമംഗളം മനോരമ ശുഭം.\nLabels: fish, indian, kerala receipe, non veg, simple at 3:15 PM\nനളപാചകത്തില് ഒരു പുതിയ പോസ്റ്റ്...\nഎല്ലാവര്‍ക്കും വളരേ എളുപ്പത്തില് ഉണ്ടാക്കി കഴിക്കാവുന്ന രണ്ടിനം.\nഇത് കൊണ്ടുണ്ടാകുന്ന ധനനഷ്ടം, മാനനഷ്ടം (ഉദാഹരണത്തിന് ഉണക്കമീന്റെ മണം കൊണ്ട് തെട്ടടുത്തെ ഫ്ലാറ്റിലെ ആരെങ്കിലും കഴുത്തിന് പിടിച്ചാല്), ഇനി ഇതൊന്നുമല്ലാത്ത മറ്റെന്തെങ്കിലും നഷ്ടം ഇവ സംഭവിച്ചാല് ഞാന് ഉത്തരവാദി ആയിരിക്കുന്നതല്ല. പരാതികള് ഈ ബ്ലോഗിന്റെ സ്ഥാപകന് ശ്രീകുട്ടമ്മേനോനെ അറിയിച്ചാല് മതി... പക്ഷേ ഒരു കാര്യം പിന്നെ അക്കാര്യം നിങ്ങള് തമ്മില് തീര്‍ത്തോളണം... ഞാന് ഈ നാട്ടിലുണ്ടാവില്ല.\nഈ കറീം കൂട്ടി ഊണുകഴിച്ച് കഴിച്ച് എന്നെങ്കിലും നാട്ടിലെത്തി നല്ല ഭക്ഷണം കാണുമ്പൊ ബേക്കറാലിയത്ത് (ആര്‍ത്തി) കാണിക്കാണ്ടിരുന്നാ മതി!!\nസ്വാര്‍ത്ഥനെറിഞ്ഞു വീഴ്ത്തിയ ഒരു തേങ്ങയടിക്കാന് നടക്കാന് തുടങ്ങീട്ട് നേരശ്യായി. നീ അതിനിടയില് പാരവെച്ചു കളഞ്ഞല്ലോ ഇക്കാസെ. എന്താ‍യാലും ബൂലോകത്തിനുള്ളത് ബൂലോകത്തിന് ഇക്കാസിനുള്ളത് ഇക്കാസിനും എന്നല്ലേ.\n“ഠേ........” ഇതും കൂട്ടി അരച്ചൊ. അപ്പൊള് രുചി കൂടും.\nസിമ്പിള് കറികളുടെ ഒരു നിര തന്നെ പോരട്ടെ ഇത്തിരീ...ഒന്നുമില്ലേല് നേരത്തിനും കാലത്തിനും എന്തേങ്കിലും ഉണ്ടാക്കി കഴിക്കാലോ.\nഇക്കസേ ഡോണ്ടൂ... ഡോണ്ടൂ...\nഇത്തിരീ.. ഉപ്പ്, സ്രാവ് ഇട്ടുകഴിഞ്ഞ് ചേര്‍ത്താല് പോരേ? ഉണക്കസ്രാവില് ആവശ്യത്തില് കൂടുതല് ഉപ്പുണ്ടാവാറുണ്ടല്ലോ?\nഅപ്പൊ ഇതും കൂട്ടി കഴിക്ക് പിന്നെ...അമ്മച്ചി വന്നിട്ടു ചമ്മന്തിഅരച്ചു തരും\nഅപ്പുവേ സ്രാവ് തൊട്ട് കൂട്ടനുള്ളതാ...\nകുറഞ്ഞത് തിമീംഗലം വറുത്തത് എങ്കിലും ഇല്ലാതെ ഞാന് സാധാരണ ഊണു കഴിക്കാറില്ല..........\nപിന്നെ നമ്മടെ ഇത്തിരീടെ പാചകം അല്ലേ.......\nകലക്കാന് ചാന്‍സ് ഉണ്ട്\n[കലക്കല് എന്നു ഉദ്ദേശിച്ചത്...അടിപൊളി എന്ന അര്‍ഥത്തില് ആണു.... ആരും തെറ്റിദ്ധരിക്കല്ലേ....ശരിയായി ധരിച്ചാലും...]\nഇനിയൊന്നും എഴുതൂല്ല, എഴുതൂല്ലാന്ന് വിചാരിച്ച് നേരം വെളുത്തപ്പൊ തൊടങ്ങി ബ്ലോഗിന്\nമുമ്പിലിരുന്നിട്ടും ഇരിക്കപ്പൊറുതിയില്ല. കുമ്പളങ്ങേം ഉണക്കമീനും അത്ര മോശപ്പെട്ട കറിയൊന്നുമല്ല.\nഅടുത്ത ഫ്ലാറ്റ് കാര് പ്രശ്നമുണ്ടാക്കിയാല്, മീന് കൂട്ടാനുള്ള അവകാശം ജീവിക്കാനുള്ള അവകാശവും\nരണ്ടാമത്തേത് മൌലീകാവകാശവുമാണെന്ന് കാച്ചികൊള്ളണം. പിന്നെ ഇത്തിരീ, സ്രാവ് തൊട്ട്\nകൂട്ടരുത്, നുള്ളി കൂട്ടണം. കുമ്പളങ്ങയായതിനാല് ഉപ്പ് ആദ്യമേ ചേര്‍ക്കുന്നതാണ് നല്ലത്.\nഎനിക്കേറ്റവും ഇഷ്ടപ്പെട്ട രണ്ട് വിഭവങ്ങള് എഴുതിയതിന് നന്ദി.\nഇന്ന് ഈ കറി ഉണ്ടാക്കി നോക്കട്ടെ.\nപിന്നെ ധനനഷ്ടം, മാനനഷ്ടം ഇവ സംഭവിച്ചാല് അപ്പോള് പറയാം. ;)\nഇത്തിരി ... കുശ്മാണ്ഡം .. കുശ്മാണ്ഡം എന്നുപറഞ്ഞാല് കുമ്പളങ്ങ എന്നല്ലേ എങ്കിലിതിന്‍റെ പേര് സിമ്പിള് കുശ്മാണ്ഡം എന്നാക്കിയാലോ\nഈ കുശ്മാണ്ഡത്തിന്‍റെ കഷണിക്കല് ഇഞ്ചികണക്കില് ഒരു ഇളവ് വരുത്താനാവുമോ ഇനി ഇഞ്ചി കണക്കെടുക്കണമെങ്കില് സിയയെ കൊണ്ടുവരണം അവന്‍റെ പണ്ടാരടങ്ങിയ ഫോട്ടോഷോപ്പിലെ അളവ് അവനെടുത്ത് തരും ...\nസാന്‍ഡൂ ഉണക്ക സ്രാവിന് പകരം ദേ നിനക്ക് ഞാന് വലിയൊരു നീല തിമിംഗലം മുറിച്ച് വെച്ചിട്ടുണ്ട് പണ്ടാരടങ്ങിയ നിന്‍റെ തീറ്റക്ക് അതുമതിയാവുമോ ..\nഅഗ്രജനെ ഈ വഴിക്കൊന്നും കണ്ടില്ലല്ലോ എവിടെ പോയി അല്ലെങ്കില് വല്ല ഉണക്കലിന്‍റേയും മണമടിച്ചാല് മൈലാപ്പുറത്തെ കുഞ്ഞാപ്പുവിനെ പോലെ തെണ്ടി തിരിഞ്ഞു വന്നോളും വിളിക്കാത്ത കല്യാണത്തിനെന്ന പോലെ ... കുറുമാനെ കാണാത്തത് കള്ളടിക്കാനുള്ള കാശില്ലാത്തതുകൊണ്ടായിരിക്കും മൂപ്പര്‍ക്ക് കുശ്മാണ്ഡം കിട്ടിയില്ലെങ്കില് തൊട്ടുകൂട്ടാന് കിട്ടിയാല് മതി\nഇത്തിരി നിന്‍റെ വിഢി കുശ്മാണ്ഡം ഞാനിവിടെ അരച്ചു കലക്കിയിട്ടുണ്ട് നിന്‍റെയൊരു ഇഞ്ചി കണക്ക് :)\nഒരു പാചകക്കാരന് കൂടിയാണ് അല്ലെ\nഇത്തിരീ, ഇതുണ്ടാക്കി നോക്കി അഭിപ്രായം പറയാം. പിന്നെ,ഉണക്കസ്രാവ് , ഞാനത് തൊടുകപോലുമില്ല. കാരണം, അതുണക്കാനിട്ടിരിക്കുന്നത് പലതവണ ഞാന് കണ്ടിട്ടുണ്ടെന്നതു തന്നെ.\nഇതുകഴിച്ച് വല്ലതും സംഭവിച്ചാല്.. ഒരു മാസം മുമ്പിതുണ്ടാക്കി കഴിച്ചതിനെ തുടര്‍ന്ന് ഒരാഴ്ച നിന്ന് കാറോടിക്കേണ്ടിവന്ന ഇത്തിരി തന്നെ മറ്റു ചെലവുകള് വഹിക്കുന്നതാണെന്ന് അറിയിച്ചുകൊള്ളുന്നു.\nഅല്ലെങ്കിലേ, വ്യാഴവും വെള്ളിയുമായാല് പട്ടികള് (ഫിലിപ്പൈനികള്) ഉണക്കമീന് വറുക്കാന് തുടങ്ങും... ഈശ്വരാ.. ഇനി ഇതും കൂടെ കണ്ടാല്..... ആരേം വിശ്വസിക്കാന് പറ്റാത്ത കാലാ.. അവന് മാര് ബൂലോകത്തുകൂടെ കറങ്ങുന്നില്ലെന്നാരു കണ്ടു.......\n(ഇത്തിരീ ഞാന് ഗൂഗിള് ടാള്‍ക് സൈന് ഔട്ട് ചെയ്തു ഇനി എന്നെ കിട്ടൂലല്ലോ...)\nപടച്ചോനെ ഇത്തിരി പാചക രംഗത്തു കടന്നോ?\nഇതിന്റെ പായോജകര് ആരാ\nമുഗള് ഹോട്ടലോ അതോ ഒബ്രോയി ഗ്രൂപ്പോ?\n"കുമ്പളങ്ങ- തൈരു കറി"\n" എങ്കില് ഞാന് പുറത്തുനിന്നു കഴിച്ചു"\nബാച്ചി റൂമിലെ ഈ കറിയുണ്ടക്കിയാല് വൈകി വരുന്ന ഒരു വിളി ഇങ്ങനെ ആയിരിക്കും. വെജ്ജിനെ കുറിച്ചു പറയുമ്പോള് ആയിരം നാവുണ്ടാവും...പക്ഷെ കഴിക്കാനാവുമ്പോഴേക്കും നവിറങ്ങിപ്പോവും.\nകുമ്പളങ്ങ (ഇളവന്)സിമ്പിള് ആയി ഞാന് ഉണ്ടാക്കുന്നതിങ്ങനേയാണ്:\nചേറുതായരിയുക.വളരെക്കുറച്ച് വെള്ളവും അല്പം ഉപ്പും രണ്ടോ മൂന്നോ പച്ചമുളക് കീറിയതുമിട്ട് വേവിക്കുക.വെള്ളം വറ്റുമ്പോള് കറിവേപ്പിലയും അല്പം വെളിച്ചെണ്ണയും ചേര്‍ത്ത് വയറുനിറയെ കഴിക്കുക.\n-simple, healthy and very tasty!\nസിമ്പിള് കുമ്പളങ്ങാ കറി വിത്ത് ഉണക്കസ്രാവ് ഫ്രൈ. .. വായിച്ച് അഭിപ്രായം പറഞ്ഞ എല്ലാവര്‍ക്കും നന്ദി. ആരെങ്കിലും ഉണ്ടാക്കി കഴിച്ചെങ്കില് അവര് എന്നേ അന്വേഷിക്കുന്നുണ്ടെങ്കില് ഞാനിവിടെ ഇല്ല എന്ന് വീണ്ടും വീണ്ടും പ്രഖ്യാപിക്കുന്നു.\nനിങ്ങളുടെ ഇക്കാസിന് (സ്വന്തം വീട്ടുകാര്‍ക്ക് പോലും ആവശ്യമില്ലാതാ‍യന്നാ തോന്നുന്നത്) ആദ്യം നന്‍ഡ്രികള്...\nസുല്... തേങ്ങകളുമായി ഓടിയെത്തുകയും അതിന്റെ അവസരം നിങ്ങളുടെ സ്വന്തം (അത് എന്റെ വക) ഇക്കാസ് അത് അടിച്ച് മാറ്റുകയും ചെയ്തിട്ടും പൂര്‍വ്വാധികം ശക്തിയോടെ (അരക്കാന് പോട്ടേ ഒന്ന് ചവക്കാന് കൂടി കിട്ടാത്ത രീതിയില്) തേങ്ങ പീസ് പീസാക്കിയ മാന്യമഹനവറുകള് സുല്ലിനും തേങ്ങക്കും നന്‍ഡ്രികള്.\nഅപ്പുവേ നന്ദി... നല്ല മോട്ടാചവലില് (നട്ടിലെ വെറും ചോറ്. ഇത് ഗള്‍ഫന്മാര്‍ക്കായുള്ള സ്പെഷ്യല് വേഡ്) മോരുകറി ഒഴിച്ച് ഞം ഞം ന്ന് തിന്നുമ്പോ (വായില് വെള്ളമൂറിയില്ലേ... അത്താണ്) ഇടയ്ക്കിടേ ഒരു ടേസ്റ്റിനായി നുള്ളിക്കൂട്ടാ‍നാണ് തൊട്ടടുത്ത പാത്രത്തില് ഉണക്കസ്രാവ് പൊരിച്ച് വെച്ചത്. അതെടുത്ത് കറിയിലിട്ടാല്...\nസാജന് നന്ദി. ഇത് കഴിച്ചിട്ട് പിന്നെ ചമ്മന്തി കൂട്ടി വീണ്ടും ഒന്ന് കഴിക്കുമോ...\nസാന്‍ഡോ നന്ദി. തനിക്ക് പലതും തോന്നും. തിമിംഗലം വേണമെന്നും ആനവേണമെന്നും പിന്നെ ഒട്ടകത്തിന്റെ കരള് വേണമെന്നും... ക്ഷമിച്ചു. കാരണം നീയല്ലല്ലോ കമന്റിയത്... ഉള്ളില് കിടക്കുന്ന മറ്റവനല്ലെ.\nസകീനാ നന്ദി. ഹേയ് മോശപ്പെട്ട കറിയേ അല്ല. വൈകിയെത്തുമ്പോള് പെട്ടൊന്ന് ഉണ്ടാക്കിക്കഴിച്ച് ഉറങ്ങാനാവുന്നത് ഇങ്ങനെ ഒരു കറിയുള്ളത് കൊണ്ടാ.\nമഴത്തുള്ളി മാഷേ നന്ദി. അപ്പോള് രണ്ടും കല്‍പ്പിച്ചാണല്ലെ... അതിന്റെ ഉത്തരവാദിത്തം പുള്ളിക്ക് തന്നെ ആയിരിക്കും.\nവിചാരമേ നന്ദി. ഒരു കറിക്ക് എന്ത് പേരിടണം എന്നത് പാചകക്കുറിപ്പ് എഴുതുന്നവന്റെ സ്വാതന്തൃമാണ്... ആവിഷ്കാര സ്വാതന്തൃം ആയുഷ്കാല സ്വാതന്ത്ര്യം എന്നോക്കെ കേട്ടിട്ടുണ്ടോ... എവിടെ കേള്‍ക്കാന് ആ ഇറാഖിലെ മിസൈലുകള്‍ക്കിടയിലല്ലേ ജീവിതം.\nസ്വപ്നേ നന്ദി. നിവൃത്തികേട് കൊണ്ടാ... ശവത്തില് കുത്താതെ എന്ന് ചൊല്ല് ഞാന് വെറുതെ പറയുന്നതാ...\nമേനോനേ നന്ദി. ഛേ ഇതാണ് മേനോന്റെ പ്രശ്നം. മീന് ഉണക്കാനിടുന്നത്. പപ്പടം ഉണക്കുന്നത്. പൊറാട്ട കുഴക്കുന്നത്. ഹല്‍വക്ക് മാവ് മിക്സ് ചെയ്യുന്നത്... ഇങ്ങനെ കാണാന് പാടില്ലാത്തത് കാണരുത്. ഇത്തിരി ചെലവ് ഞാന് ഏറ്റെടുക്കാം... ഒരു അഞ്ചോ പത്തോ ദിര്‍ഹംസ്. ബാക്കിയുള്ളത് മേനോന് എടുത്തോളൂ... അതിന് തിരിച്ചൊന്നും എനിക്ക് വേണ്ട...\nപ്രിന്‍സിയേ നന്ദി. അവര്‍ക്കൊപ്പമാണ് താമസമല്ലേ... പ്രിന്‍സീ പറഞ്ഞില്ലന്ന് വേണ്ട... ഉറങ്ങുമ്പോള് സൂക്ഷിക്കണം. അവര് കരള് അടിച്ച് മാറ്റി ഫ്രൈയാക്കും. പിന്നെ കരളില്ലാത്ത ജീവിതത്തെക്കുറിച്ച് കഥയെഴുതേണ്ടി വരും.\nകരീമാ‍ഷേ... മുമ്പൊരിക്കല് മലബാര് ചിക്കന് ബിരിയാണി വെച്ച ശേഷം എനിക്ക് ഫയങ്കര ധൈര്യമാ... ഇതിന്റെ പ്രായോജകര് നളപാചകം ബ്ലൊഗ് ബ്രദേഴ്സ്.\nബയാന് ജീ നന്ദി കെട്ടോ... സത്യം.\nവായിച്ചവരേ വായിക്കാത്തവരേ കമന്റിയവരേ കമന്റാത്തവരേ എല്ലാവര്‍ക്കും നന്ദി.\nഇത് വെച്ച് കഴിച്ചവര്‍ക്ക് നന്ദി പറയുന്നില്ല... അല്ലെങ്കിലും അവര് ഇങ്ങോട്ട് നന്ദി പറയണ്ടേ... പിന്നെ നന്ദികള് മാത്രം ഇവിടെ പറയുക. പരാതികളുമായി ഇങ്ങോട്ട് വന്നാല് സത്യമാണേ... ഞാനിവിടെ ഇല്ല.\nകൈതമുള്ളേ... ടാങ്ക്യൂ ടാങ്ക്യൂ... ഇത് സിമ്പിളിലും കുറച്ച് കൂടിയല്ലേ.\nഇത്തീരീ... നമ്മളുടെ ഫ്ലാറ്റിലല്ല, വേറെ ഫ്ലാറ്റിലാണ് പട്ടികളുള്ളത്... പിന്നെ റൂമില്‍ക്കേറിയാല് അപ്പോള് തന്നെ അടച്ച് ബന്ധവസ്സാക്കും.. ഭയങ്കര ധൈര്യാ.....\nപിന്നെ കരള് കുറച്ചവന്‍മാര് മുറിച്ചാലും പ്രശ്നമില്ലല്ലോ... (ഹൃദയമില്ലാത്തവന് എന്ന ദുഷ്പ്പേര് മാത്രേ ഇതു വരെ കേള്‍പ്പിച്ചിട്ടൂള്ളൂ) ഈശ്വരോ കീഡ്നി എങ്ങാനും ആണെങ്കിലോ???? ഇത്തിരീ സൂക്ഷിച്ചോ.... ബസ്സിലൊക്കെ അല്ലേ യാത്ര... ഇന്നത്തെ കാലാ ആരേം വിശ്വസിക്കാന് പറ്റൂല... :P\nഹാവൂ... അങ്ങനെ ഉണക്ക സ്രാവ്ഫ്രൈ ഉണ്ടാക്കാന് പഠിച്ചു...\nഎനിക്കീ ഉണക്കമീനിന്റെ മണം ഇഷ്ടമല്ല. പിന്നെ അതിന്റെ കൂടിയ ഉപ്പും. പക്ഷേ വീട്ടിലെല്ലാവര്‍ക്കും ഉപ്പാക്ക് പ്രത്യേകിച്ച് വലിയ ഇഷ്ടമാണ്. അങ്ങനെ കഴിച്ചു പരിചയം ഉണ്ടെന്നു മാത്രം. ഇവിടെ ദുബായില് വന്ന ശേഷം മറ്റൊരു ഫ്രൈ കണ്ടുപിടിച്ചു. നളപാചകത്തില് അങ്കമല്ലാത്തതിനാല് ഇവിടെ കമെന്റായിടാം. (ഇതു വായിച്ചു കഴിഞ്ഞു നിങ്ങള് പറയും ഈ പോസ്റ്റ് ഇട്ടതേ ഓര്‍മ്മ കാണു എന്ന്)\nസൊസേജ് - 1 പാക്കറ്റ്\nതന്തൂരി മസാല -2ടീസ്പൂണ്.\nസോസേജ് വെള്ളത്തിലിട്ട് ഐസ് കളഞ്ഞ് ഒരിഞ്ച് നീളത്തില് നുറുക്കിയെടുക്കുക.\nഒരുപാത്രത്തില് നുറുക്കിയെടുത്ത സോസേജും തന്തൂരി മസാലയും ഇട്ട് സ്പൂണ് കൊണ്ട് നന്നായി ഇളക്കുക. മസാല ഇപ്പോല് സോസില് പിടിച്ചിരിക്കും.5മിനുട്ട് ചുമ്മ ഇരിക്കുക.\nഫ്രൈയിങ് പാന് അടുപ്പത്ത് വച്ച് ചൂടായി വരുമ്പോള് എണ്ണ ഒഴിക്കുക. എണ്ണ ചൂടായാല് മസാലപുരട്ടിയ സോസേജും കൂടി ചേര്‍ത്ത് ചെറിയതീയില് ചൂടാക്കുക. ഇടക്കിടക്ക് കരിയാതിരിക്കാന് ഇതു ഇളക്കിചേര്‍ക്കേണ്ടതാണ്. കരിയുന്ന മണം വരുന്നതിനു മുമ്പ് ഇറക്കിവക്കുക.\nധൃതിയില് എടുത്ത് വായിലിടരുത്. ആവോളം കാത്താല് ആറോളം കാക്കുക എന്നല്ലേ. അല്ലെങ്കില് പല്ലിന്റെ അടപ്പ് തെറിക്കും പറഞ്ഞേക്കാം. ഇതു ചുമ്മാ (ഇന്‍ഡപെന്‍ഡന്‍ഡ്) കഴിക്കാവുന്ന ഒരു സ്നാക്ക് ആണ്.\nസുല്ലേ... ഗംബ്ലീറ്റ് വെപ്പ് പല്ലാണല്ലേ... ഗൊച്ചുഗള്ളന്.\nവെപ്പുപല്ലായിരുന്നേല് അടുപ്പില്‍നിന്നേ രുചിനോക്കാമായിരുന്നു ഇത്തിരീ. സ്വന്തം പല്ലില് ചൂടന് സോസേജ് തഴുകിയപ്പോഴുണര്‍ന്ന രോമാഞ്ചം ഓര്‍മ്മയിലിന്നുമുള്ളതു കൊണ്ടല്ലേ മുന്നറിയിപ്പു തന്നത്.\nവെപ്പു പല്ലുള്ളവര്‍ക്കെപ്പൊവേണേലും കഴിക്കാം. (ഇത്തിരിക്കും)\nപാചകസമ്രാട്ടിനോടൊരു ചോദ്യം. ഒണക്കസ്രാവിന് പകരം തിമിംഗലമോ ഡോള്‍ഫിനോ ആയാല് കൊഴപ്പമുണ്ടോ? (ദുബായിലെവിടേയും ഒണക്കസ്രാവ് കിട്ടാനില്ല. കോറേയാളുകള് നേരത്തേതന്നെ വാങ്ങിപോയി എന്ന്! നളപാചകം നേരത്തേ വായിച്ചവരാവും)\nകലത്തിനു നല്ല ബലമുണ്ടെങ്കില് തിമിംഗലം പരീക്ഷിക്കാമല്ലോ അല്ലേ? മിക്സിയില് ഇവനെ എങ്ങനെ കയറ്റും എന്നൂടെ പറഞ്ഞുതന്നാല് ഉപകാരമായേനെ. എന്തായാലും ഗതകാലസ്മരണകളിലെ നാടന് കറി പരീക്ഷിക്കാനുറപ്പിച്ചു. ഒന്നും സംഭവിച്ചില്ലേല് വീണ്ടും പാക്കലാമ..\nമുട്ട ഉള്ളിയില ചേര്‍ത്ത് ചിക്കിപ്പൊരിച്ചത് (അധവാ...


പിറവം പള്ളി തര്‍ക്കം: മുഴുവന് യാക്കോബായ വിശ്വാസികളെയും മാറ്റണം; പള്ളിയിലുള്ളവരെ ഉടന് അറസ്റ്റു ചെയ്യാന് ഹൈക്കോടതി ഉത്തരവ് | Gramajyothi News\nപിറവം പള്ളി തര്‍ക്കം: മുഴുവന് യാക്കോബായ വിശ്വാസികളെയും മാറ്റണം; പള്ളിയിലുള്ളവരെ ഉടന് അറസ്റ്റു ചെയ്യാന് ഹൈക്കോടതി ഉത്തരവ്\nSeptember 26, 2019 11:16 am Published by : Chief Editor\nകൊച്ചി: പിറവം സെന്റ് മേരീസ് പള്ളി തര്‍ക്കത്തില് കര്‍ശന നിലപാടുമായി ഹൈക്കോടതി. പള്ളിയ്ക്കുള്ളിലുള്ള മുഴുവന് യാക്കോബായ വിശ്വാസികളെയും ഉടന് പള്ളിയില് നിന്നു മാറ്റാന് ഹൈക്കോടതി പോലീസിന് നിര്‍ദേശം നല്‍കി. എതിര്‍ക്കുന്നവരെ അറസ്റ്റു ചെയ്തുനീക്കാനും കോടതി ഉത്തരവിട്ടു. പോലീസ് നടപടികള് പൂര്‍ത്തിയാക്കി ഉച്ചയ്ക്ക് 1.45ന് റിപ്പോര്‍ട്ട് നല്‍കാനാണ് കോടതി നിര്‍ദേശിച്ചിരിക്കുന്നത്. ഓര്‍ത്തഡോക്‌സ് വിഭാഗം നല്‍കിയ ഹര്‍ജിയിലാണ് കോടതിയുടെ കര്‍ശന ഇടപെടല്.\nഹൈക്കോടതി ഉത്തരവിനെ തുടര്‍ന്ന് നടപടികള്‍ക്കുള്ള ഒരുക്കങ്ങളും പോലീസ് ആരംഭിച്ചു. ഹൈക്കോടതി ഉത്തരവ് യാക്കോബായ വിഭാഗത്തിന് നല്‍കും. തുടര്‍ന്ന് ഒഴിപ്പിക്കല് നടപടിയിലേക്ക് കടക്കും. അതേസമയം, ഓര്‍ത്തഡോക്‌സ് വിഭാഗത്തെ പള്ളിക്കകത്ത് കയറ്റില്ലെന്ന നിലപാടിലാണ് യാക്കോബായ വിശ്വാസികള്. പള്ളിക്കു പുറത്ത് പ്രാര്‍ത്ഥനയുമായി കഴിയുകയാണ് ഓര്‍ത്തഡോക്‌സ് വിശ്വാസികള്.\nയാക്കോബായ സഭയുടെ കൈവശമുള്ള ഏറ്റവും വലിയ പള്ളികളിലൊന്നാണ് പിറവം സെന്റ് മേരീസ് പള്ളി. ഇവിടെയുള്ള വിശ്വാസികളില് 99% യാക്കോബായ വിഭാഗമാണ്. പള്ളി തര്‍ക്കത്തിന്റെ പേരില് സുപ്രീം കോടതി വിധിയുടെ പശ്ചാത്തലത്തിലാണ് യാക്കോബായ വിഭാഗത്തിന്റെ കൈവശമിരിക്കുന്ന പള്ളികള് ഓര്‍ത്തഡോക്‌സ് വിഭാഗത്തിന് വിട്ടുനല്‍കേണ്ടിവരുന്നത്. വിധി നടപ്പാക്കുന്നതില് സര്‍ക്കാര് വൈകിപ്പിക്കുന്നതില് സുപ്രീം കോടതിയില് നിന്ന് കടുത്ത വിമര്‍ശനവും ഏറ്റുവാങ്ങിയിരുന്നു. പള്ളിയില് കയറി പ്രാര്‍ത്ഥനയ്ക്ക് അവകാശം ലഭിച്ചില്ലെന്ന് കാണിച്ച് ഓര്‍ത്തഡോക്‌സ് വിഭാഗം ഇന്നലെ ഹൈക്കോടതിയില് ഉപഹര്‍ജി സമര്‍പ്പിക്കുകയായിരുന്നു.\nഅതിനിടെ, പള്ളിത്തര്‍ക്കത്തില് വൈദിക ട്രസ്റ്റി സ്ലീബ പോള് വട്ടവേല് ഉള്‍പ്പെടെ യാക്കോബായ വിഭാഗത്തിലെ 67 പേര്‍ക്ക് പള്ളിയില് പ്രവേശിക്കുന്നതില് ഹൈക്കോടതി വിലക്ക് ഏര്‍പ്പെടുത്തിയിരുന്നു. പള്ളിയിലും പരിസരത്തും രണ്ട് മാസം പ്രവേശിക്കാന് പാടില്ലെന്നാണ് നിര്‍ദേശം നല്‍കിയിരിക്കുന്നത്. ഇവരെ ഒഴിപ്പിക്കാന് പോലീസ് സംഘം പള്ളിവളപ്പില് കടന്നുവെങ്കിലും സംഘര്‍ഷത്തെ തുടര്‍ന്ന് പിന്മാറുകയായിരുന്നു


കൊവിഡ് 19: തമിഴ്‌നാട്ടില് നിന്ന് ഇടുക്കിയിലേക്കുള്ള ചരക്ക് വാഹനങ്ങള്‍ക്ക് ഉള്‍പ്പെടെ നിയന്ത്രണം | vehicles from Tamilnadu to idukki controlled over covid 19\nകൊവിഡ് 19: ഇടുക്കി-തേനി അതിര്‍ത്തിയില് കനത്ത ജാഗ്രത, ചരക്ക് വാഹനങ്ങള്‍ക്ക് ഉള്‍പ്പെടെ നിയന്ത്രണം\nIdukki, First Published 20, Mar 2020, 9:54 AM IST\nഇടുക്കിയില് കൊവിഡ് 19 സ്ഥിരീകരിച്ചതിനെ തുടര്‍ന്ന് തേനിയില് കനത്ത ജാഗ്രതാ നിര്‍ദ്ദേശം.\nതമിഴ്‌നാട്ടില് നിന്നും ഇടുക്കിയിലേക്കുള്ള തൊഴിലാളി വാഹനങ്ങള് മാര്‍ച്ച് മുപ്പത്തിയൊന്ന് വരെ വിലക്കി.\nഇടുക്കി: ഇടുക്കിയില് കൊവിഡ് 19 സ്ഥിരീകരിച്ചതിനെ തുടര്‍ന്ന് ജില്ലയുടെ അതിര്‍ത്തി പങ്കിടുന്ന തമിഴ്‌നാട്ടിലെ തേനിയിലും കനത്ത ജാഗ്രതാ നിര്‍ദ്ദേശം. തമിഴ്‌നാട്ടില് നിന്നും ഇടുക്കിയിലേക്കുള്ള തൊഴിലാളി വാഹനങ്ങള് മാര്‍ച്ച് 31 വരെ വിലക്കി. ചരക്ക് വാഹനങ്ങള്‍ക്കടക്കം നിയന്ത്രണം ഏര്‍പ്പെടുത്തിയിട്ടുണ്ട്. കേരളത്തില് നിന്നും എത്തുന്ന വാഹനങ്ങള് അണുവിമുക്തമാക്കിയും ആളുകള്‍ക്ക് രോഗ ലക്ഷണങ്ങള് ഇല്ലെന്ന് ഉറപ്പു വരുത്തിയാണ് കടത്തിവിടുന്നത്.\nമൂന്നാറില് വിദേശ വിനോദ സഞ്ചാരിക്ക് കൊവിഡ് സ്ഥിരീകരിച്ച സാഹചര്യത്തില് ഇടക്കിയോട് അതിര്‍ത്തി പങ്കിടുന്ന തേനി ജില്ലയിലും കനത്ത ജാഗ്രതാ നിര്‍ദ്ദേശമാണ് തേനി ജില്ലാ കളക്ടര് നല്‍കിയിരിക്കുന്നത്. ബോഡി നാക്കന്നൂര് അടക്കമുള്ള മേഖലകളില് നിന്നും കേരളത്തിലേക്ക് എത്തുന്ന തൊഴിലാളി വാഹനങ്ങള്‍ക്ക് ഈ മാസം 31 വരെ നിരോധനമേര്‍പ്പെടുത്തിയിട്ടുണ്ട്.\nവിനോദ സഞ്ചാരികളുടെയും മറ്റും വാഹനങ്ങളും യാത്രക്കാരെയും കടത്തി വിടുന്നത് കര്‍ശന പരിശോധനയ്ക്ക് ശേഷമാണ്. അതിര്‍ത്തി കടന്നെത്തുന്ന യാത്രക്കാരെ പരിശോധനയ്ക്ക് വിധേയമാക്കി രോഗ ലക്ഷണങ്ങള് ഇല്ലെന്ന് ഉറപ്പി വരുത്തിയതിന് ശേഷം ബോധവല്‍ക്കരണം നടത്തിയുമാണ് കടത്തിവരുന്നത്. ഒപ്പം വാഹനങ്ങള് അണുവിമുക്തമാക്കുകയും ചെയ്യുന്നുണ്ട്. ആരോഗ്യ വകുപ്പിന്‍റെയും പൊലീസിന്‍റെയും നേതൃത്വത്തിലാണ് തമിഴ്‌നാട് പരിശോധന കര്‍ശനമാക്കിയിരിക്കുന്നത്. അതുകൊണ്ട് ആശങ്കകള്‍ക്ക് ഇടയില്ലെന്നും സര്‍ക്കാര് കാര്യക്ഷമമായി ഇടപെടുന്നുണ്ടെന്നും ജനങ്ങളും പറയുന്നു. കൊവിഡ് പ്രതിരോധത്തിനൊപ്പം കേരളത്തില് പക്ഷിപ്പനി റിപ്പോര്‍ട്ട് ചെയ്ത സാഹചര്യത്തില് മൃഗ സംരക്ഷണ വകുപ്പും അതിര്‍ത്തിയില് പരിശോധന കര്‍ശനമാക്കിയിട്ടുണ്ട്.


ഭിന്നശേഷിക്കാര്‍ക്ക് പ്രത്യേക സംവിധാനം\nമട്ടാഞ്ചേരി: ഭിന്നശേഷിക്കാര്‍ക്ക് പുരാവസ്തു കേന്ദ്രങ്ങളിലെ കാഴ്ചകള് കാണാന് പ്രത്യേക സംവിധാനമൊരുങ്ങുന്നു. കേന്ദ്ര പുരാവസ്തു വകുപ്പിന് കീഴിലുള്ള മട്ടാഞ്ചേരി കൊട്ടാരം, ഫോര്‍ട്ടുകൊച്ചി സെന്റ് ഫ്രാന്‍സിസ് പള്ളി (വാസ്‌കോഡഗാമ പള്ളി) എന്നിവിടങ്ങളിലാണ് സൗകര്യങ്ങളൊരുക്കുന്നത്.\nരണ്ടു ഘട്ടങ്ങളിലായുള്ള പദ്ധതിക്കായി കേന്ദ്രപുരാവസ്തു വകുപ്പ് നടപടികള് തുടങ്ങി. നൂറ്റാണ്ട് പഴക്കമുള്ളതാണ് ഇരുകേന്ദ്രങ്ങളും. ഭിന്നശേഷിക്കാര്‍ക്ക് പുരാവസ്തുക്കളും പ്രദര്‍ശനങ്ങളും കാണുന്നതിനുള്ള പ്രത്യേകവഴികള്, റാമ്പുകള്, വീല്‍ചെയര് സംവിധാനം തുടങ്ങി വിവിധ തരം സൗകര്യങ്ങളാണ് ഒരുക്കുന്നത്. മട്ടാഞ്ചേരി കൊട്ടാരത്തില് ലിഫ്റ്റ് സൗകര്യമൊരുക്കുന്നതിനും ആലോചനയുണ്ട്. കൊട്ടാര\nത്തിലെ ചുവര് ചിത്രങ്ങള് രാജഭരണകാലത്തെ പുരാവസ്തുക്കള് ആഭരണങ്ങള് ആയുധങ്ങള് എന്നിവയുടെ ഗ്യാലറികളെ കോര്‍ത്തിണക്കിയുള്ള വീല്‍ചെയര് പാതയാണ് വിഭാവനം ചെയ്യുന്നത്. ഇതൊരുക്കുന്നതിന് കൊച്ചി ദേവസ്വം ബോര്‍ഡ് അധികൃതരുമായി ചര്‍ച്ചകള് നടത്തും. ഫോര്‍ട്ടുകൊച്ചി സെന്റ് ഫ്രാന്‍സിസ് പള്ളിയില് പള്ളിയധികൃതരുമായി സംവിധാനമൊരുക്കും. ഭിന്നശേഷിക്കാര്‍ക്കായുള്ള പ്രത്യേക പദ്ധതി പ്രകാരമാണിതിന് പണം കണ്ടെത്തുക.\nശുചിമുറികള് അടഞ്ഞുതന്നെ; ശങ്ക മാറ്റാനാകാതെ സഞ്ചാരികള്\nകടല്‍കയറ്റം രൂക്ഷം കൊച്ചിക്ക് തീരങ്ങള് നഷ്ടപ്പെടുന്നു\nകൊച്ചിന് കാര്‍ണിവല് തുടങ്ങി\nഭിന്നശേഷിക്കാര്‍ക്ക് പ്രത്യേക ഡ്രൈവിങ് ടെസ്റ്റ്


ഹൃദയാഘാതമോ… രണ്ടാഴ്ച്ച കഴിയട്ടെ! പുതിയ മന്ദിരം ഉദ്ഘാടനം കഴിഞ്ഞിട്ട് 15 മാസം പൂര്‍ത്തിയായിട്ടും മരങ്ങാട്ടുപിള്ളി കുടുംബാരോഗ്യ കേന്ദ്രത്തിലെത്താന് വഴിയില്ലാതെ നാട്ടുകാര് വലയുന്നു – Pala News, Local News, Latest News from Pala: Pala Vartha\nHome»Kuravilangad News»ഹൃദയാഘാതമോ… രണ്ടാഴ്ച്ച കഴിയട്ടെ! പുതിയ മന്ദിരം ഉദ്ഘാടനം കഴിഞ്ഞിട്ട് 15 മാസം പൂര്‍ത്തിയായിട്ടും മരങ്ങാട്ടുപിള്ളി കുടുംബാരോഗ്യ കേന്ദ്രത്തിലെത്താന് വഴിയില്ലാതെ നാട്ടുകാര് വലയുന്നു\nഹൃദയാഘാതമോ… രണ്ടാഴ്ച്ച കഴിയട്ടെ! പുതിയ മന്ദിരം ഉദ്ഘാടനം കഴിഞ്ഞിട്ട് 15 മാസം പൂര്‍ത്തിയായിട്ടും മരങ്ങാട്ടുപിള്ളി കുടുംബാരോഗ്യ കേന്ദ്രത്തിലെത്താന് വഴിയില്ലാതെ നാട്ടുകാര് വലയുന്നു\nമരങ്ങാട്ടുപിള്ളി: കുടുംബാരോഗ്യ കേന്ദ്രത്തിന്റെ പുതിയ മന്ദിരം ഉദ്‌ഘാടനം കഴിഞ്ഞിട്ട് 15 മാസം പൂർത്തിയായിട്ടും ആശുപത്രിയിലെത്താൻ വഴിയില്ലാതെ നാട്ടുകാർ വലയുന്നു.\nഗുരുതര രോഗങ്ങളുമായി ആശുപത്രിയിലെത്തുന്നവർ കുത്തനെയുള്ള കുന്ന് നടന്നുകയറി വേണം ആശുപത്രിയിലെത്താൻ. ജനപ്രിയ ഡോക്ടർമാരുടെ സാന്നിധ്യം മൂലം വിവിധ പ്രദേശങ്ങളിൽ നിന്ന് നിരവധി പേരാണ് ഇവിടേയ്ക്ക് എത്തുന്നത്.\nകോവിഡ് വാക്‌സിൻ സ്വീകരിക്കാനും ദിവസേന നൂറുകണക്കിന് ആളുകൾ ഇവിടെ വരുന്നുണ്ട്. ഓട്ടോറിക്ഷയിൽ വരുന്ന സാധാരണക്കാരായ രോഗികളെ വഴിയില്ലാത്തതുമൂലം പഴയ ആശുപത്രിക്ക് സമീപം ഇറക്കി വിടുകയാണ്.\nകഴിഞ്ഞ ദിവസം ഹൃദയാഘാതം നേരിട്ട രോഗിയുമായി എത്തിയ വാഹനം ഇരുപതു മിനിറ്റാണ് വഴിയിലെ ചെളിയിൽ കുടുങ്ങിയത്. ആയുസ്സിന്റെ ബലംകൊണ്ട് മാത്രമാണ് ആ രോഗി രക്ഷപ്പെട്ടത്.\nതൊട്ടുപിന്നാലെ എത്തിയ ഓട്ടോറിക്ഷാ ഒരു വശത്തേയ്ക്ക് ചരിഞ്ഞു. കണ്ടുനിന്ന നാട്ടുകാരാണ് വാഹനത്തിലുണ്ടായിരുന്ന രോഗികളെയും ഓട്ടോ ഡ്രൈവറെയും രക്ഷിച്ച് പുറത്തെടുത്തത്. ഈ സംഭവത്തോടെ മറ്റ് വാഹനങ്ങൾ ജീവൻ കയ്യിൽപിടിച്ച് ആശുപത്രിയിലേക്ക് കയറുന്നത് അവസാനിപ്പിച്ചു.\nവാർഡ് മെമ്പറുടെ നിരന്തര പരിശ്രമത്തെ തുടർന്ന്, മാസങ്ങൾക്ക് മുമ്പുതന്നെ സമീപത്തുള്ള സ്ഥലമുടമ സൗജന്യമായി വഴി വിട്ടുനൽകാം എന്ന് സമ്മതിച്ചിരുന്നു. പക്ഷേ നടപടിക്രമങ്ങളിൽ കുടുങ്ങി, ഒരിഞ്ച് പോലും റോഡ് നിർമ്മാണം ഇന്നേവരെ നടന്നിട്ടില്ല.\nആശുപത്രിയുമായി ബന്ധപ്പെട്ട നേട്ടങ്ങളെല്ലാം പഞ്ചായത്തും ആരോഗ്യ സ്ഥിരം സമിതിയും ഏറ്റെടുക്കാറുണ്ടെങ്കിലും, പഞ്ചായത്തും ആരോഗ്യവകുപ്പും പൊതുമരാമത്തും വൈദ്യുതി ബോർഡും പരസ്പരം പഴിചാരി റോഡിന്റെ ഉത്തരവാദിത്വത്തിൽ നിന്ന് രക്ഷപെടുകയാണ്.\nകഴിഞ്ഞ ഭരണസമിതിയുടെ കാലത്ത് കഴിഞ്ഞ ഓഗസ്റ്റ് രണ്ടിനാണ് ആശുപത്രി ഉദ്‌ഘാടനം ചെയ്തത്. ഉദ്‌ഘാടനത്തോടനുബന്ധിച്ച് ഭരണസമിതി അംഗങ്ങളുടെ നേതൃത്വത്തിൽ തന്നെ വെവ്വേറെ ശിലാഫലകം സ്ഥാപിക്കലും അവകാശ കോലാഹലങ്ങളും നടന്നിരുന്നു.\nപഞ്ചായത്ത് തിരഞ്ഞെടുപ്പ് പെരുമാറ്റ ചട്ടത്തിന്റെ പേരിലാണ് അന്ന് റോഡ് നിർമാണം വൈകിയത്. എന്നാൽ പുതിയ ഭരണസമിതി അധികാരമേറ്റ് പത്തുമാസം തികയുമ്പോഴും ആശുപത്രിയിലെത്താൻ റോഡ് ഇല്ല.\nനിലവിലുള്ള റോഡും ആശുപത്രി മുറ്റവും മഴപെയ്ത് ചെളിക്കുളമായി കിടക്കുകയാണ്. പതിനായിരം രൂപ വരെ ചെലവുള്ള പ്രവൃത്തികൾ പഞ്ചായത്ത് പ്രസിഡന്റിന് സ്വന്തമായി അനുവദിക്കാനാകും.\nപുതിയ റോഡിന്റെ ടെൻഡർ പൂർത്തിയാകും വരെ നിലവിലുള്ള റോഡ് ഉപയോഗ യോഗ്യമാക്കാൻ പഞ്ചായത്ത് തയ്യാറാകണമെന്ന് കോൺഗ്രസ് മണ്ഡലം കമ്മിറ്റി ആവശ്യപ്പെട്ടു.\nകോൺഗ്രസ് സമരം പ്രഖ്യാപിച്ചതോടെ, രണ്ടാഴ്ചയ്ക്കകം നടപടി ക്രമങ്ങൾ പൂർത്തിയാക്കും എന്ന പഞ്ചായത്ത് പ്രെസിഡന്റിന്റെ അറിയിപ്പ് സമൂഹ മാധ്യമങ്ങളിലൂടെ പ്രചരിപ്പിക്കുന്നുണ്ട്.\nഹൃദ്രോഗികൾ ഉൾപ്പെടെയുള്ളവർ അതുകഴിഞ്ഞ് ആശുപത്രിയിൽ പോയാൽ മതി എന്നാണോ പഞ്ചായത്ത് പ്രസിഡന്റിന്റെ നിലപാടെന്ന് കോൺഗ്രസ് മണ്ഡലം പ്രസിഡന്റ് മാർട്ടിൻ പന്നിക്കോട്ട് ചോദിച്ചു.\nവഴിയുടെ അഭാവം മൂലം രോഗികൾക്ക് അത്യാഹിതം സംഭവിച്ചാൽ പരിപൂർണ്ണ ഉത്തരവാദിത്വം പഞ്ചായത്ത് പ്രസിഡന്റ് ഏറ്റെടുക്കണമെന്നും അദ്ദേഹം പറഞ്ഞു.\nആശുപത്രി റോഡ് ഉടനടി സഞ്ചാരയോഗ്യമാക്കണം എന്നാവശ്യപ്പെട്ട് കോൺഗ്രസ് മണ്ഡലം കമ്മിറ്റി നടത്തിയ പ്രതിഷേധ സമരം KSU ജില്ലാ പ്രസിഡന്റ് ജോർജ് പയസ് ഉദ്‌ഘാടനം ചെയ്തു. മണ്ഡലം പ്രസിഡന്റ് മാർട്ടിൻ പന്നിക്കോട്ട് അധ്യക്ഷത വഹിച്ചു.\nകെ. വി മാത്യു, മാത്തുക്കുട്ടി പുളിക്കിയിൽ, സണ്ണി മുള്ളംകുഴി, ഫ്രാൻസിസ് മരങ്ങാട്ടുപിള്ളി, സൈജു ജോസഫ്, അനീഷ് കുറിച്ചിത്താനം, ബെജി ഇല്ലുകുടി തുടങ്ങിയവർ നേതൃത്വം നൽകി\nPrevious Articleപ്രളയത്തിൽ ഈരാറ്റുപേട്ടയിൽ6കോടി രൂപയുടെനഷ്ടം; അടിയന്തര ധനസഹായം നൽകണം: നഗരസഭ\nNext Article കേരളത്തില് ഇന്ന് 8909 പേര്‍ക്ക് കോവിഡ്


Nokia 9, Nokia2leaks in image, full design revealed - Malayalam Gizbot\nUpdated: Monday, September 18, 2017, 12:48 [IST]\nനമുക്കെല്ലാവര്‍ക്കും അറിയാം നോക്കിയ9എന്ന ഹൈഎന്‍ഡ് ഫ്‌ളാഗ്ഷിപ്പ് സ്മാര്‍ട്ട്‌ഫോണ് ഇറക്കാനുളള ശ്രമത്തിലാണ് എച്ച്എംഡി ഗ്ലോബല്. അതിനോടൊപ്പം തന്നെ നോക്കിയ 2ഉും. നോക്കിയ 8 കഴിഞ്ഞ മാസമാണ് വിപണിയില് എത്തിയത്. ഈ ഫോണിന് മികച്ച സവിശേഷതകളും ഫീച്ചറുകളുമാണ്.\nനോക്കിയ 9, നോക്കിയ2എന്നീ ഫോണുകളുടെ ഇമേജുകള് മൈക്രോ ബ്ലോഗിങ്ങ് സൈറ്റായ ബൈഡുവിലൂടെയാണ് ചോര്‍ന്നത്. നോക്കിയ9ഒരു പ്രീമിയം ഫോണും നോക്കിയ2ഒരു ബജറ്റ് ഫോണും ആണെന്ന് നേരത്തെ തന്നെ ഹൈലൈറ്റ് ചെയ്തിരുന്നു.\nനോക്കിയ9സവിശേഷതകള്\nവയര്‍ലെസ് ചാര്‍ജ്ജിങ്ങ് ടെക്‌നോളജിയാണ് നോക്കിയ 9ന് വരുമെന്നു പ്രതീക്ഷിക്കുന്നത്. കൂടാതെ 3ഡി ഗ്ലാസ് ബാക്ക് ഡിസൈനാണ് കാണിക്കുന്നത്. നോക്കിയ9തീര്‍ച്ചയായും ഒരു ഹൈ എന്‍ഡ് സ്മാര്‍ട്ട്‌ഫോണാണ്. നോക്കിയ 8നെ പോലെ തന്നെ ZEISS ഡ്യുവല് ലെന്‍സ് ക്യാമറയാണ് ഉള്‍പ്പെടുത്താന് പോകുന്നത്. അതായത് പ്രൈമറി 13എംപി കളര് സെന്‍സര് ക്യാമറയുെട 13എംപി മോണോക്രോം സെന്‍സറുമാണ്. നോക്കിയ 8ന്റെ മുന് ക്യാമറ 13എംപിയുമാണ്.\nവരാന് പോകുന്ന നോക്കിയ9രണ്ട് വേരിയന്റിലാണ് എത്തുന്നത്. 6ജിബി റാം/ 8ജിബി റാം കൂടാതെ 128ജിബി ഇന്റേര്‍ണല് സ്‌റ്റോറേജ്. ഇതു കൂടാതെ IP68 സര്‍ട്ടിഫൈ ചെയ്തും ഐറിസ് സ്‌കാനര് സവിശേഷതയും വരുന്നുണ്ട്.\nആന്‍ഡ്രോയിഡ് 8 ഓറിയോ അപ്‌ഡേറ്റും നോക്കിയ 9ന് ലഭിക്കുമെന്നും പ്രതീക്ഷിക്കുന്നു. കൂടാതെ ഏറ്റവും പുതിയ ക്വല്‍കോം സ്‌നാപ്ഡ്രാഗണ് 835 പ്രോസസറും. 4ജിബി റാം, 64ജിബി ഇന്റേര്‍ണല് സ്‌റ്റോറേജ് എന്നിവയും വരുമെന്നു റിപ്പോര്‍ട്ടുകള് വ്യക്തമാക്കുന്നു.\nമറ്റൊരു വശത്ത് പ്രശസ്തമായ ലീക്കര്-ഇവാന് ബ്ലസിലൂടെ പോസ്റ്റ് ചെയ്ത നോക്കിയ 2ന്റെ ചിത്രം ഇതിന്റെ മഹത്വം പ്രകടമാക്കുന്നു. എച്ച്എംഡി ഗ്ലോബല് വഴി വരാനിരിക്കുന്ന നോക്കിയ 2ന് മുന്നിലും ബാക്കിലും എല്‍ഇഡി ഫ്‌ളാഷ് ഉണ്ടായിരിക്കും. രണ്ട് നിറങ്ങളിലാണ് നോക്കിയ2എത്തുന്നത്. ഒന്ന് കറുപ്പും മറ്റൊന്ന് വെളളയുമാണ്. ഫ്രണ്ട് ഫെയിസിംഗ് ക്യാമറ ഉപയോഗിച്ച് നിങ്ങള്‍ക്ക് മികച്ച സെല്‍ഫി എടുക്കാം. ഫോണിന്റെ പിന് ക്യാമറ ലംബമായാണ് സ്ഥാപിച്ചിരിക്കുന്നത്.\nസാധാരണ സിം മൈക്രോ സിം ആക്കാം!\nമറ്റു സവിശേഷതയെ കുറിച്ചു പറയുകയാണെങ്കില് 5.5 ഇഞ്ച് എച്ച്ഡി ഡിസ്‌പ്ലേ, 720X1280 പിക്‌സല് റസൊല്യൂഷന്, സ്‌നാപ്ഡ്രാഗണ് 212 പ്രോസസര് എന്നിവയാണ്. 1 gigs റാം ആണ് ഈ ഫോണില്. നാല് വേരിയന്റുകളാണ് നോക്കിയ 2ന്. TA-1023, TA-1007, TA-1035, TA-1029 എന്നിങ്ങനെ. ഈ നാലെണ്ണത്തില് TA-1035, TA-1029 എന്നി വേരിയന്റുകള് ഒരു സിം മാത്രമാണ് പിന്തുണയ്ക്കുന്നത്. എന്നാല് മറ്റു രണ്ട് വേരിയന്റുള് ഡ്യുവല് സിം പിന്തുണയ്ക്കുന്നു. 8എംപി റിയര് ക്യാമറയും 5എംപി മുന് ക്യാമറയും ഉള്‍പ്പെടുത്തുമെന്നാണ് പ്രതീക്ഷിക്കുന്നത്.\nHMD Global is working on two new smartphones - Nokia9and Nokia 2. While the Nokia9will beahigh-end phone, Nokia2is said to beabudget device.


Sukanya and Arun turn victims of Yadava community's cast ostracism | പ്രണയവിവാഹം കഴിഞ്ഞപ്പോൾ വീട്ടിൽ നിന്ന് വിളിച്ചുപറഞ്ഞു: ഇനി ഇങ്ങോട്ടുവരേണ്ട...നിങ്ങളെ സമുദായത്തിൽ നിന്ന് പുറത്താക്കിയിരിക്കുന്നു; കല്ല്യാണത്തിനോ ഗൃഹപ്രവേശത്തിനോ മരണാനന്തര ചടങ്ങുകൾക്കോ പങ്കെടുപ്പിക്കില്ല; ബന്ധുക്കളോട് സംസാരിച്ചാൽ അവർക്കും വിലക്ക്; ഒപ്പം വൻതുക പിഴയും; ജാതി ഭ്രഷ്ടും ഊരുവിലക്കുമായി യാദവ സമുദായം; എന്തുചെയ്യണമെന്ന് അറിയാതെ സുകന്യയും അരുണും; ഗോത്ര രക്തശുദ്ധിയുടെ പേരിലുള്ള ജാതിഭ്രഷ്ടിന്റെ കഥ - MarunadanMalayalee.com\nDecember 22, 201906:36 PM IST Permalink\nകോഴിക്കോട്: കാലം മാറിയതൊന്നും ഇവർക്ക് പ്രശ്‌നമല്ല. ആധുനിക സമൂഹത്തിലും ഗോത്ര രക്ത ശുദ്ധിയാണ് മുഖ്യം. അത് അടിച്ചേൽപ്പിക്കുകയാണ് യാദവ സമുദായം. കേരളത്തിലാണ് ഇതൊക്കെ സംഭവിക്കുന്നതെന്ന് അറിയാത്തവരുണ്ടാകും. എന്നാൽ, അന്യസമുദായത്തിൽ നിന്നുള്ളവരെ വിവാഹം ചെയ്താൽ ഊരുവിലക്കും, ജാതിഭ്രഷ്ടുമൊക്കെ പ്രഖ്യാപിക്കുന്ന ഭ്രാന്തൻ ചിന്തകളാണ് ഇവരെ ഭരിക്കുന്നത്. ഊരുവിലക്ക് വന്നാൽ,വിവാഹം, മരണം, ഗൃഹപ്രവേശനം തുടങ്ങിയ ചടങ്ങുകളിലേക്ക് പ്രവേശനമില്ല: ജാതിഭ്രഷ്ടിനും വിധേയമാക്കും. വിലക്ക് ലംഘിക്കുന്ന കുടുംബങ്ങൾക്ക് സമുദായ നേതൃത്വം വൻ പിഴ ചുമത്തും. ബന്ധുക്കളോട് സംസാരിക്കാൻ പോലും കഴിയാതെ ജാതിഭ്രഷ്ടർ ആത്മഹത്യയുടെ വക്കിലാണ് കഴിയുന്നത്.\nസംസ്ഥാനത്ത് മലബാർ മേഖലയിലും പാലക്കാട്, കൊല്ലം ജില്ലകളിലുമാണ് പ്രധാനമായും യാദവ സമുദായക്കാർ താമസിച്ചുപോരുന്നത്. ഈ ജാതികളിലെ യുവതികളോ യുവാക്കളോ അന്യ സമുദായക്കാരിൽ നിന്നുള്ളവരെ പ്രണയിക്കുകയോ വിവാഹം കഴിക്കുകയോ ചെയ്താൽ അവരെ ജാതിയിൽ നിന്ന് പുറത്താക്കുന്നതാണ് പതിവായിരിക്കുന്നത്. ദക്ഷിണേന്ത്യയിലെ യാദവർ എന്ന് വിളിക്കുന്ന ജാതിക്കുള്ളിൽ നിലനിൽക്കുന്ന ജനാധിപത്യവിരുദ്ധവും മനുഷ്യത്വ രഹിതവുമായ ജാതിഭ്രഷ്ടും അതുമായി ബന്ധപ്പെട്ട ഊരുവിലക്കും സാമൂഹിക ബഹിഷ്‌ക്കരണവും സംസ്ഥാനത്തിന്റെ പല ഭാഗത്തും നടന്നുവരികയാണെന്ന് ഇരകളാക്കപ്പെട്ടവർ പറയുന്നു. ഇത്തരത്തിൽ സമുദായത്തിൽ നിന്ന് പുറത്തായ നിരവധി കുടുംബങ്ങളിൽ ഒന്നാണ് സുകന്യ-അരുൺ ദമ്പതികളുടേത്. അവരെ കൂടാതെയും ഒരുപാടുകുടുംബങ്ങളുണ്ട് ഇതേ കഥ പറയാൻ.\nയാദവ സമുദായത്തിൽ നിന്നു തന്നെ വിവാഹം കഴിച്ചവരെ സമുദായത്തിൽ നിന്ന് പുറത്താക്കിയ അനുഭവമാണ് വയനാട് മാനന്തവാടിയിലെ സുകന്യ-അരുൺ ദമ്പതികൾക്കുണ്ടായത്. ഒരേ സമുദായത്തിൽ നിന്ന് തന്നെ പ്രണയിച്ചു വിവാഹം കഴിച്ചിട്ടും സമുദായ നേതാക്കൾ ഇവർക്ക് ഊരുവിലക്ക് കൽപ്പിച്ചു എന്ന് മാത്രമല്ല അവർക്ക് നേരെ ഭീഷണിയും കൈയേറ്റവും നടത്തിയതിന്റെ വ്യവഹാരങ്ങൾ ഇപ്പോഴും നടന്നുകൊണ്ടിരിക്കുകയാണ്. 2012 ലാണ് പ്രണയത്തിലായിരുന്ന അരുണും സുകന്യയും രജിസ്റ്റർ വിവാഹം ചെയ്യുന്നത്. സുകന്യയുടെ അച്ഛൻ ഗോവിന്ദരാജ് സാമ്പത്തികമായി ഉയർന്ന നിലയിലുള്ള ആളായിരുന്നു. ഒരേ സമുദായത്തിൽ പെട്ടവരായിരുന്നെങ്കിലും സാമ്പത്തിക വ്യത്യാസം തന്നെയായിരുന്നു പ്രധാന പ്രശ്‌നം.\nകല്ല്യാണം കഴിഞ്ഞപ്പോൾ വീട്ടിൽ നിന്ന് ഇനി ഇങ്ങോട്ടുവരേണ്ട. നിങ്ങളെ സമുദായത്തിൽ നിന്ന് പുറത്താക്കിയിരിക്കുന്നു എന്നാണ് വിളിച്ചു പറഞ്ഞത്. പിന്നീടിവർ വാടകയ്ക്ക് വീടെടുത്ത് താമസിക്കാൻ തുടങ്ങി. കല്ല്യാണത്തിനോ മരണാനന്തര ചടങ്ങുകൾക്കോ ഒന്നും പോകാൻ പറ്റാത്ത അവസ്ഥ. പൊലീസിൽ പരാതി നൽകിയെങ്കിലും ഓരോ സമുദായത്തിനും ഓരോ ചിട്ടകളുണ്ട്. അതിലൊന്നും ഒരു കോടതിയും ഇടപെടില്ലെന്നായിരുന്നു എസ് ഐയുടെ മറുപടി. ഒരേ സമുദായത്തിൽ പെട്ട അരുണും സുകന്യയും കല്ല്യാണം കഴിച്ചതിൽ സമുദായ നേതൃത്വത്തിന് പ്രശ്‌നമാകുന്ന കാര്യം എന്താണെന്ന് ഇപ്പോഴും വ്യക്തമല്ല. സുകന്യ പ്രസവിച്ചപ്പോൾ സഹായിക്കാനായി കുടുംബത്തിലെയോ സമുദായത്തിലേയോ ആർക്കും വരാൻ കഴിഞ്ഞില്ല. കാണാൻ വന്നതിന് സുകന്യയുടെ കുടുംബത്തെയും ഊരുവിലക്കി.\nകോഴിക്കോട് നഗരത്തിലെ കച്ചവടക്കാരനാണ് കുമരേശൻ. കുമരേശനും ഭാര്യ അഞ്ജുവും കുട്ടികളും സമുദായത്തിന് പുറത്താണിപ്പോൾ. യാദവ സേവാ സമിതി നേതാക്കൾ തന്നെയാണ് ഊട്ടി സ്വദേശിനിയായ അഞ്ജുവിന്റെയും കുമരേശന്റെയും വിവാഹത്തിന് നേതൃത്വം നൽകിയത്. എന്നാൽ അതേ സമുദായ നേതൃത്വം തന്നെ ഇവരെ പുറത്താക്കിയിരിക്കുകയാണ്. കുമരേശന്റെയും അഞ്ജുവിന്റെയും മാത്രം അവസ്ഥയല്ല ഇത്. ഇത്തരത്തിൽ നിരവധി പേരാണ് യാദവ സമുദായ നേതൃത്വം നടപ്പാക്കുന്ന ജാതിഭ്രഷ്ടിനും ഊരുവിലക്കിനും ഇരകളായി ജീവിതം തള്ളി നീക്കുന്നത്.\nപട്ടാളക്കാരനായ ശരത് എന്ന യുവാവിനെ സ്വസമുദായത്തിൽ നിന്ന് വിവാഹം കഴിക്കുന്നതിൽ നിന്ന് മറ്റു ചില കാരണങ്ങൾ പറഞ്ഞ് തടസ്സപ്പെടുത്തുകയാണ്. സ്വസമുദായത്തിൽ തന്നെ വിവാഹം കഴിച്ചിട്ടും ജാതിഭ്രഷ്ട് കൽപ്പിച്ച കോഴിക്കോട് സ്വദേശിയായ കാർത്തിക്- അഞ്ജു ദമ്പതികൾ ആരും കാണാതെ രാത്രിയിൽ അമ്മയെ കാണാൻ പോയതായിരുന്നു. വിവരം അറിഞ്ഞ സമുദായ നേതാക്കൾ അമ്മയെ സമുദായത്തിൽ നിന്ന് പുറത്താക്കുമെന്ന് ഭീഷണിപ്പെടുത്തിയിരിക്കുകയാണ്. മാങ്കാളി വിജയൻ എന്നയാളുടെ മകൻ ഒരു ക്രിസ്ത്യൻ യുവതിയെ വിവാഹം കഴിച്ചതുകൊണ്ട് വിജയനെയും ഭാര്യയെയും കുടുംബാംഗങ്ങളെയും സമുദായത്തിൽ നിന്ന് പുറത്താക്കിയ അവസ്ഥയുമുണ്ട്.\nപുറത്താക്കപ്പെട്ടവരുമായി കുടുംബ ബന്ധം പങ്കിടുന്നവർക്കും ഇതേ അനുഭവം തന്നെയാണ് ഉണ്ടാവുക. വിവാഹം, മരണം, ഗൃഹപ്രവേശനം, ക്ഷേത്രകാര്യങ്ങൾ തുടങ്ങിയ ചടങ്ങുകളിലേക്ക് ഭ്രഷ്ട് കൽപ്പിക്കപ്പെട്ടവരെ ക്ഷണിക്കാൻ പാടില്ല. ചടങ്ങിൽ അവർ പങ്കെടുത്താൽ ആ വീട്ടുകാരെയും ജാതിഭ്രഷ്ടിന് വിധേയമാക്കും. വിലക്ക് ലംഘിക്കുന്ന കുടുംബങ്ങൾക്ക് സമുദായ നേതൃത്വം വൻ പിഴ ചുമത്തുന്നതും പതിവാണ്. ഇങ്ങനെ സ്വന്തം അച്ഛനെയും അമ്മയെയും സഹോദരങ്ങളെയും നേരിൽ കണ്ട് സംസാരിക്കാൻ പറ്റാത്ത ജാതിഭ്രഷ്ടർ ആത്മഹത്യയുടെ വക്കിലാണ്. ഇത്തരത്തിൽ ജാതിഭ്രഷ്ട് കൽപ്പിക്കപ്പെട്ടവർ സമുദായത്തിൽ ഏറെയാണെന്ന് വിലക്ക് കൽപ്പിക്കപ്പെട്ട കുമരേശൻ, സുകന്യ എന്നിവർ പറയുന്നു. യാദവ സമുദായത്തിലെ രണ്ടുഗോത്രങ്ങൾക്കുള്ളിൽ ഉള്ളവർ (വമ്മ ഗോത്രം), (വങ്കറ ഗോത്രം) തമ്മിൽ മാത്രം വിവാഹം നടത്താവൂ എന്നാണ് സമുദായ നിയമം.\nഭ്രഷ്ടും ഭീഷണിയും മൂലം പഴനി പോലുള്ള സ്ഥലങ്ങളിൽ ഭ്രഷ്ടരാക്കപ്പെട്ടവർ പെന്തക്കോസ്ത് പോലുള്ള വിഭാഗങ്ങൾക്കൊപ്പം ചേരാൻ നിർബന്ധിതരായ അവസ്ഥയാണുള്ളത്. ജാതിഭ്രഷ്ട് കൽപ്പിച്ച മകളുടെ കുട്ടിയെ കാണാൻ പോയതാണ് ഗോവിന്ദരാജനും ഭാര്യയ്ക്കും ഊരുവിലക്ക് കൽപ്പിക്കപ്പെടാൻ കാരണമായത്. ഗോവിന്ദരാജിന്റെ മരണപ്പെട്ട മാതാവിന്റെ ജഡം സമുദായക്കാർ ബലം പ്രയോഗിച്ച് എടുത്തുകൊണ്ടുപോവുകയും മരണാനന്തര കർമ്മം നടത്തുവാനും ശ്മശാനത്തിൽ പോയി മൃതദേഹം കാണാനും ഗോവിന്ദരാജിന് വിലക്ക് ഏർപ്പെടുത്തുകയും ചെയ്തു. മാനന്തവാടി ആർ ഡി ഒ ഉമേഷിന്റെ ഇടപെടൽ കാരണമാണ് ഗോവിന്ദരാജിന് കർമ്മങ്ങൾ നിർവ്വഹിക്കാൻ കഴിഞ്ഞത്. മാനന്തവാടിയിലെ സുബ്രഹ്ണ്യൻ എന്ന യാദവ കുലാംഗം മരണപ്പെട്ടപ്പോൾ ജാതിയിൽ നിന്ന് പുറത്താക്കപ്പെട്ട സഹോദരി കുസുമം ജ്യേഷ്ഠന്റെ മൃതദേഹം കാണാനെത്തി. ഇതോടെ ജഡം ശ്മശാനത്തിൽ മറവും ചെയ്യുന്നത് യാദവ സമിതി നേതാക്കൾ തടസ്സപ്പെടുത്തി. ഒടുവിൽ കുസുമത്തെ അവിടുത്തെ പിടിച്ച് പുറത്താക്കിയ ശേഷം മാത്രമാണ് മൃതദേഹം മറവ് ചെയ്യാൻ അനുവദിച്ചത്. കുസുമത്തെയും ഭർത്താവ് മഹീന്ദ്രനെയും ഭീഷണിപ്പെടുത്തി മാനന്തവാടിയിൽ നിന്ന് ഓടിച്ചു. അവരിപ്പോൾ ബംഗ്‌ളൂരുവിൽ താമസിച്ചുവരികയാണ്. മാനന്തവാടിയിൽ നിന്ന് പതിനഞ്ചോളം കുടുംബങ്ങളെ ഇതിനകം പുറത്താക്കിയിട്ടുണ്ട്. യാദവ ക്ഷേത്രത്തിലെ പ്രത്യേക പൂജയിൽ നിന്ന് ഇവർക്ക് വിലക്ക് കൽപ്പിച്ചിരിക്കുകയാണ്.\nപതിനെട്ടാം നൂറ്റാണ്ടിൽ പഴയ തമിഴകത്തെ ചില ഗോത്രങ്ങളിൽ പ്രബലമായിരുന്ന ഗോത്ര രക്ത ശുദ്ധിയാണ് ഈ ആധുനിക കാലഘട്ടത്തിലും സമുദായ നേതാക്കൾ ഈ സമുദായത്തിൽ നിർബന്ധപൂർവ്വം അടിച്ചേൽപ്പിക്കുന്നത്. നവോത്ഥാന കേരളത്തിന് ജാതി ഭ്രഷ്ടും ഊരുവിലക്കും അപമാനമാണെന്ന് കുമരേശൻ പറയുന്നു. ജാതിഭ്രഷ്ടിനെതിരെ മുഖ്യമന്ത്രിക്കും ഡി ജി പിക്കും കോഴിക്കോട് സിറ്റി പൊലീസ് കമ്മീഷണർക്കും കലക്ടർക്കുമെല്ലാം പരാതി നൽകിയിട്ടുണ്ട്. വിവിധ പൊലീസ് സ്റ്റേഷനുകളിൽ ഇത് സംബന്ധിച്ചുള്ള കേസുകളും നിലനിൽക്കുന്നുണ്ട്.\nഇത്തരമൊരു സാഹചര്യത്തിൽ പോരാടാൻ തന്നെയാണ് ഊരുവിലക്ക് കൽപ്പിക്കപ്പെട്ടവരുടെ തീരുമാനം. സമുദായത്തിൽ നിന്ന് പുറത്താക്കപ്പെട്ട യാദവരുടെ കൂട്ടായ്മ ജനാധിപത്യ വിഭാഗങ്ങളുടെ സഹകരണത്തോടെ 23 ന് കോഴിക്കോട് സെൻട്രൽ ലൈബ്രറി ഹാൾ പരിസരത്ത് പ്രതിഷേധ കൂട്ടായ്മ സംഘടിപ്പിക്കുന്നുണ്ട്. രാഷ്ട്രീയ-സാമൂഹ്യ-സാംസ്കാരിക രംഗത്തെ പ്രമുഖർ യോഗത്തിൽ പങ്കെടുക്കും.


Things to keep in my mind before going to put money in bank fixed deposit - Malayalam Goodreturns\n» ബാങ്കിൽ സ്ഥിര നിക്ഷേപത്തിന് ഒരുങ്ങുകയാണോ? മികച്ച റിട്ടേണിനായി ഈ ടിപ്പുകൾ അറിഞ്ഞിരിക്കാം...\nബാങ്കിൽ സ്ഥിര നിക്ഷേപത്തിന് ഒരുങ്ങുകയാണോ? മികച്ച റിട്ടേണിനായി ഈ ടിപ്പുകൾ അറിഞ്ഞിരിക്കാം...\nPublished: Monday, July 12, 2021, 22:24 [IST]\nബാങ്ക് നിക്ഷേപങ്ങളിൽ മികച്ച റിട്ടേൺ ലഭിക്കുന്ന ഓപ്ഷനുകളിൽ ഒന്നാണ് സ്ഥിര നിക്ഷേപം അഥവ ഫിക്സഡ് ഡിപ്പോസിറ്റ്. നിശ്ചിത നിക്ഷേപ പലിശനിരക്കുകൾ നിലവിൽ വളരെ താഴ്ന്ന നിലയിലാണ്, മാത്രമല്ല പണപ്പെരുപ്പത്തെ മറികടക്കാൻ അവർക്ക് കഴിയുന്നില്ല. എന്നാലും നിക്ഷേപങ്ങളിൽ പ്രഥമ പരിഗണന പലരും നൽകുന്നത് ഇതിന് തന്നെയാണ്. ഇത്തരത്തിൽ ഒരു ബാങ്ക് എഫ്ഡി അക്കൗണ്ട് തുറക്കാൻ ആഗ്രഹിക്കുന്നുവെങ്കിൽ, ബാങ്ക് സ്ഥിര നിക്ഷേപങ്ങളിൽ നിന്ന് മികച്ചത് പുറത്തെടുക്കുന്നതിനുള്ള ചില മികച്ച ടിപ്പുകൾ ഇതാ.\n7 ദിവസം മുതൽ 10 വർഷം വരെയുള്ള ഒരു നിശ്ചിത കാലയളവിലേക്ക് ബാങ്ക് എഫ്ഡി ഒരു നിശ്ചിത പലിശനിരക്ക് വഹിക്കുന്നു. ചില സമയങ്ങളിൽ, ബാങ്കുകൾക്ക് 444 ദിവസം, 650 അല്ലെങ്കിൽ 700 ദിവസത്തെ പ്രത്യേക കാലാവധിയുണ്ട്, ആ കാലയളവുകളിൽ അല്പം ഉയർന്ന റിട്ടേൺ വാഗ്ദാനം ചെയ്യുന്നു. കൂടാതെ, പ്രതിമാസ, ത്രൈമാസ, അർദ്ധവാർഷിക, അല്ലെങ്കിൽ ക്യുമുലേറ്റീവ് പോലുള്ള വ്യത്യസ്ത പലിശ നിരക്ക് ഓപ്ഷനുകൾ ആവശ്യമനുസരിച്ച് ഒരാൾക്ക് തിരഞ്ഞെടുക്കാം.\nമുതിർന്ന പൗരന്മാർക്ക് എല്ലാ ബാങ്കുകളിലെയും എഫ്ഡിയിൽ 0.5 ശതമാനം അധിക പലിശനിരക്ക് എല്ലായ്പ്പോഴും ലഭിക്കും. കൂടാതെ, എഫ്ഡി5വർഷമോ അതിൽ കൂടുതലോ ആണെങ്കിൽ, പ്രത്യേക ബാങ്ക് ഫിക്‌സഡ് ഡെപ്പോസിറ്റ് (എഫ്ഡി) സ്കീമുകൾ ഉണ്ട്, അതിൽ മുതിർന്ന പ .രന്മാരുടെ നിക്ഷേപത്തിന് നിലവിലുള്ള 0.50 ശതമാനത്തെക്കാൾ അധിക പലിശനിരക്ക് ഉണ്ട്.\nമിക്ക പ്രമുഖ ബാങ്കുകളിലും സേവിംഗ്സ് അക്കൗണ്ട് പലിശ വളരെ കുറവാണ്. സ്വീപ്പ്-ഇൻ ഡെപ്പോസിറ്റ് നിങ്ങൾക്ക് തിരഞ്ഞെടുക്കാം, അതിൽ സേവിംഗിൽ ഒരു നിശ്ചിത പരിധിക്ക് മുകളിലുള്ള ഏതെങ്കിലും തുക, അക്കൗണ്ട് യാന്ത്രികമായി ഒരു എഫ്ഡി ആയി പരിവർത്തനം ചെയ്യപ്പെടും. ഫലപ്രദമായി, സേവിംഗ്സ് അക്ക in ണ്ടിൽ നിങ്ങൾ നേടുന്നതിനേക്കാൾ ഉയർന്ന പലിശനിരക്ക് നിങ്ങൾ നേടുന്നു. ഏതെങ്കിലും ആവശ്യം നിറവേറ്റുന്നതിന് നിങ്ങളുടെ സേവിംഗ്സ് അക്കൗണ്ടിൽ അപര്യാപ്തമായ ഫണ്ടുകൾ ഉണ്ടെങ്കിൽ, എഫ്ഡി ലംഘിക്കാതെ നിങ്ങൾക്ക് അത് പിൻവലിക്കാം.\n5 വർഷത്തേക്ക് ബാങ്ക് എഫ്ഡിയിൽ ഫണ്ട് നിക്ഷേപിക്കാനും പലിശ നേടാനും നിങ്ങൾ ആഗ്രഹിക്കുന്നുവെങ്കിൽ, നിങ്ങൾക്ക് രണ്ടും ഒറ്റയടിക്ക് ചെയ്യാൻ കഴിയും. ആദായനികുതി നിയമത്തിലെ സെക്ഷൻ 80 സി പ്രകാരം5വർഷത്തെ നികുതി ലാഭിക്കുന്ന സ്ഥിര നിക്ഷേപങ്ങൾ (എഫ്ഡി) നികുതി ആനുകൂല്യങ്ങൾക്ക് യോഗ്യത നേടി. ഒരു സാമ്പത്തിക വർഷത്തിൽ നികുതി ആനുകൂല്യങ്ങൾക്കായി5വർഷത്തെ നികുതി ലാഭിക്കൽ ബാങ്ക് സ്ഥിര നിക്ഷേപത്തിൽ ഒരാൾ നിക്ഷേപിക്കാവുന്ന പരമാവധി തുക 1.5 ലക്ഷം രൂപയാണ്. നിയമങ്ങൾ അനുസരിച്ച്, ലോക്ക്-ഇൻ5വർഷമായതിനാൽ അത്തരം നിക്ഷേപങ്ങൾ ഭാഗികമോ അകാലമോ പിൻവലിക്കലിനെ അനുവദിക്കുന്നില്ല, പക്ഷേ നിങ്ങൾക്ക് പ്രതിമാസ അല്ലെങ്കിൽ ത്രൈമാസ പലിശ പേയ്‌മെന്റുകൾ തിരഞ്ഞെടുക്കാം. കൂടാതെ, അത്തരം നിക്ഷേപങ്ങൾ ഒരു വായ്പാ സൗകര്യവും അനുവദിക്കുന്നില്ല.\nThings to keep in my mind before going to put money in bank fixed deposit\nStory first published: Monday, July 12, 2021, 22:24 [IST]


മൊറോക്കോയോട് സമനില; ഗ്രൂപ്പ് ചാമ്പ്യന്‍മാരായി സ്‌പെയിന് പ്രീ ക്വാര്‍ട്ടറില് | spain-morocco fifa world cup 2018 live\nമൊറോക്കോയോട് സമനില; ഗ്രൂപ്പ് ചാമ്പ്യന്‍മാരായി സ്‌പെയിന് പ്രീ ക്വാര്‍ട്ടറില്\nഇഞ്ചുറി ടൈമിലായിരുന്നു മൊറോക്കൊയോട് സമനില പിടിച്ചത്. കോര്‍ണര് കിക്കില് നിന്ന് ഇയാഗോ ആസ്പസ് നേടിയ സമനില ഗോള് ലൈന് റഫറി ഓഫ്‌സൈഡ് വിളിച്ചെങ്കിലും വാറിലൂടെ ഗോളാണെന്ന് കണ്ടെത്തുകയായിരുന്നു.\nPublished: Jun 25, 2018, 11:17 PM IST Updated: Jun 26, 2018, 02:31 AM IST\nകലിനിന്‍ഗാര്‍ഡ്: മൊറോക്കോ അട്ടിമറി പ്രതീക്ഷിച്ച മത്സരത്തില് അവസാന നിമിഷം സമനിലഗോള് നേടി സ്‌പെയിന് ഗ്രൂപ്പ് ചാമ്പ്യന്‍മാരായി പ്രീ ക്വാര്‍ട്ടറില് കടന്നു. ഇഞ്ചുറി ടൈമിലായിരുന്നു മൊറോക്കൊയോട് സമനില പിടിച്ചത്. കോര്‍ണര് കിക്കില് നിന്ന് ഇയാഗോ ആസ്പസ് നേടിയ സമനില ഗോള് ലൈന് റഫറി ഓഫ്‌സൈഡ് വിളിച്ചെങ്കിലും വാറിലൂടെ ഗോളാണെന്ന് കണ്ടെത്തുകയായിരുന്നു. മൊറോക്കയെ ആക്രമിച്ച് കീഴടക്കാനുള്ള സ്‌പെയിന് കോച്ച് ഹെയ്‌റോയുടെ തീരുമാനം മത്സരത്തിന്റെ തുടക്കത്തില് തന്നെ പിഴച്ചിരുന്നു.\nപതിനാലാം മിനിറ്റില് ഗോള് നേടി ഖാലിദ് ബൗത്തെയ്ബിലൂടെയാണ് മൊറോക്കോ സ്‌പെയിനിനെ ഞെട്ടിച്ചത്. സ്പാനിഷ് പിന്‍നിരയില് റാമോസും ഇനിയേസ്റ്റയും തമ്മിലുള്ള ആശയക്കുഴപ്പമാണ് മൊറോക്കോയ്ക്ക് ഗോള് സമ്മാനിച്ചത്. പന്ത് പിടിച്ചെടുത്ത ബൗത്തെയ്ബ് അവസരം പാഴാക്കിയില്ല. പിക്ക്വെ പിറകെ ഓടിയെങ്കിലും ഫലമുണ്ടായില്ല. ഡേവിഡ് ഡി ഗിയയുടെ കാലുകള്‍ക്ക് ഇടയിലൂടെ ഒരു ഷോട്ട്. സ്‌പെയിനിനെ ഞെട്ടിച്ചുകൊണ്ട് മൊറോക്കൊ മുന്നിലെത്തി. 1-0\nഎന്നാല്, ഈ ഞെട്ടലില് നിന്ന് ക്ഷണത്തില് തന്നെ സ്‌പെയിന് മുക്തരായി. പ്രതിരോധത്തിലെ പിഴവിന് ആന്ദ്രെ ഇനിയേസ്റ്റ തന്നെയാണ് പിഴ തീര്‍ത്തത്. ബോക്‌സില് ഇടതുഭാഗത്തേയ്ക്ക് പോയി മൂന്ന് ഡിഫന്‍ഡര്‍മാരെ തന്നിലേയ്ക്ക് ആകര്‍ഷിച്ചശേഷം പോസ്റ്റിന് മുന്നില് നിന്ന ഇസ്‌ക്കോയ്ക്ക് ഒന്നാന്തരമായി ടാപ്പ് ചെയ്ത് കൊടുക്കുകയായിരുന്നു ഇനിയേസ്റ്റ. ഇസ്‌ക്കോ അവസരം നഷ്ടപ്പെടുത്തിയില്ല. മത്സരം സമനിലയില്. 1-1\nഎന്നാല്, എണ്‍പത്തിയൊന്നാം മിനിറ്റില് കാര്യങ്ങള് വീണ്ടും മാറിമറിഞ്ഞു. ഒരു ബുള്ളറ്റ് ഹെഡ്ഡറിലൂടെ യൂസഫ് എല് നെസിരിയാണ് മൊറോക്കോയെ വീണ്ടും മുന്നിലെത്തിച്ചത്. 72-ാം മിനിറ്റില് ആദ്യ ഗോള് നേടിയ ബൗത്തെയ്ബിന് പകരക്കാരനായി എത്തിയതാണ് എല് നെസിരി. 2-1.\nഹക്കീം സിയേഷിന് ഗോളെന്നുറച്ചൊരവസരം പാഴായതിന്റെ പിന്നാലെയാണ് ഈ ഗോള് പിറന്നത്. സിയേഷ് പോസ്റ്റിലേക്ക് തൊടുത്ത പന്ത് പീക്കെയുടെ ശരീരത്തില് തട്ടി കോര്‍ണറിലേക്ക് പോകുകയായിരുന്നു. ഫജ്ര് എടുത്ത ഈ കോര്‍ണര് കിക്കാണ് നെസിരി ഗോളാക്കി മാറ്റിയത്.\nഡാനിയല് കാര്‍വജിന്റെ കോര്‍ണര് കിക്കില് നിന്നാണ് 93-ാം മിനിറ്റില് ഇയാഗോ ആസ്പസ് സ്‌പെയിനിന്റെ മാനം രക്ഷിച്ച ഗോള് കണ്ടെത്തിയത്. 2-2\nപന്ത് കൈയടക്കം വെക്കുന്നതില് വിജയിച്ച സ്‌പെയിന് പക്ഷേ അവസരങ്ങള് മുതലാക്കുന്നതില് പരാജയപ്പെട്ടു. അതേ സമയം കുറഞ്ഞ സമയം മാത്രമെ മൊറോക്കന് താരങ്ങളുടെ കാലില് പന്ത് നിന്നുള്ളുവെങ്കിലും ശക്തമായ വെല്ലുവിളി ഉയര്‍ത്താന് അവര്‍ക്കായി.\nആദ്യ രണ്ട് മത്സരത്തിലും പരാജയപ്പെട്ട മൊറോക്കോയ്ക്ക് ശക്തരായ സ്‌പെയിനോട് സമനില പിടിക്കാനായതിന്റെ ആശ്വാസത്തില് റഷ്യയില് നിന്ന് മടങ്ങാം. മൊറോക്കോയും സ്‌പെയിനും ഉള്‍പ്പെട്ട ബി ഗ്രൂപ്പില് പോര്‍ച്ചുഗലാണ് രണ്ടാം സ്ഥാനക്കാരായി പ്രീ ക്വാര്‍ട്ടിറില് കടന്ന മറ്റൊരു ടീം.


ജില്ലയുടെ ടൂറിസം ബ്രാന്‍ഡാവാന് കാസ്രോട് കഫേ പാതയോര വിശ്രമ കേന്ദ്രം ഇനി പാണാര്‍ക്കുളത്തും – Utharadesam\nമന്ത്രി ഇ. ചന്ദ്രശേഖരന് നാടിന് സമര്‍പ്പിച്ചു\nSeptember 11, 2020 Published Time: 7:39 PM\nin KASARAGOD, NEWS STORY\nകാസര്‍കോട്: ടൂറിസം മേഖലയില് പുത്തന് കാല്‍വെപ്പുകളുമായി മുന്നേറുന്ന ജില്ലയുടെ പാതയോരങ്ങളില് യാത്രക്കാര്‍ക്കും സഞ്ചാരികള്‍ക്കും ഊര്‍ജം നല്‍കാന് കാസ്രോട് കഫേയുടെ രണ്ടാമത്തെ കേന്ദ്രവും യാഥാര്‍ത്ഥ്യമായി. ചെങ്കള പാണാര്‍ക്കുളത്ത് 1.24 കോടി രൂപ ചെലവില് നിര്‍മിച്ച കാസ്രോട് കഫേയെന്ന പാതയോര വിശ്രമ കേന്ദ്രം റവന്യു മന്ത്രി ഇ. ചന്ദ്രശേഖരന് നാടിന് സമര്‍പ്പിച്ചു. എന്.എ നെല്ലിക്കുന്ന് എം.എല്.എ അധ്യക്ഷത വഹിച്ചു. രാജ്‌മോഹന് ഉണ്ണിത്താന് എം.പി, ടൂറിസം വകുപ്പ് ഡയറക്ടര് പി. ബാലകിരണ്, ജില്ലാ പഞ്ചായത്ത് പ്രസിഡണ്ട് എ.ജി.സി ബഷീര്, ജില്ലാ കലക്ടര് ഡോ. ഡി. സജിത്ത് ബാബു, ബ്ലോക്ക് പഞ്ചായത്ത് പ്രസിഡണ്ട് മുഹമ്മദ് കുഞ്ഞി ചായിന്റടി, ചെങ്കള പഞ്ചായത്ത് പ്രസിഡണ്ട് ഷാഹിന സലീം, ഡി.ടി.പി.സി സെക്രട്ടറി ബിജു രാഘവന് സംബന്ധിച്ചു.\nപ്രകൃതിയെയും നാടിന്റെ സംസ്‌കാരത്തനിമയെയും ദോഷകരമായി ബാധിക്കാതെ ടൂറിസം വികസനം സാധ്യമാണെന്ന് സംസ്ഥാന സര്‍ക്കാര് തെളിയിച്ചിരിക്കുകയാണെന്ന് വീഡിയോ കോണ്‍ഫറന്‍സ് വഴി നടന്ന ഉദ്ഘാടന പ്രസംഗത്തില് മന്ത്രി ഇ. ചന്ദ്രശേഖരന് പറഞ്ഞു. ജൈവസാംസ്‌കാരിക വൈവിധ്യത്തെ നശിപ്പിക്കാത്ത ഉത്തരവാദിത്ത ടൂറിസമെന്ന ബദല് ടൂറിസം സാധ്യമാക്കുകയാണ് സര്‍ക്കാര് നയം. ടൂറിസം കേവലം ഒരു വ്യവസായം മാത്രമല്ല. ഉത്തരവാദിത്തമുള്ള ഒരുസംസ്‌കാരം കൂടിയാണ്. ആഗോള ടൂറിസം മാനദണ്ഡങ്ങള്‍ക്കനുസൃതമായ ആദിത്യ സംസ്‌കാരത്തിന്റെ കൈയൊപ്പോടു കൂടിയാണ് കാസ്രോട് കഫേ ആവിഷ്‌കരിച്ചിട്ടുള്ളത്. ഇതില് ജന്മനാടിന്റെ സൗന്ദര്യവും സൗരഭ്യവും ഉള്‍ച്ചേര്‍ന്നിട്ടുണ്ട്. ജനപ്രതിനിധികളുടെയും പൊതുസമൂഹത്തിന്റെയും പിന്തുണയോടെ കാസര്‍കോടുള്‍പ്പെടെ ഉത്തരമലബാറിനൊന്നടങ്കം ടൂറിസം മേഖലയില് കൂടുതല് ഉയരത്തിലെത്താന് സാധിക്കുമെന്നും മന്ത്രി പറഞ്ഞു.\nത്രിതല സംവിധാനത്തിലൂടെ സാധ്യമാക്കിയ അധികാര വികേന്ദ്രീകരണത്തിലൂടെ ജനപ്രതിനിധികള്‍ക്ക് മേഖലയുടെ വികസനത്തിന് കൂടുതല് പിന്തുണ നല്‍കാന് കഴിയുമെന്നും കാസര്‍കോടിന്റെ വികസനത്തിന്റെ കൂട്ടായ പരിശ്രമം വേണമെന്നും മുഖ്യാതിഥിയായ രാജ്‌മോഹന് ഉണ്ണിത്താന് എം.പി പറഞ്ഞു. കാസര്‍കോടിന്റെ വികസനത്തിന് സാധ്യമായ എല്ലാ വഴികളും തേടുമെന്നും അദ്ദേഹം പറഞ്ഞു.\nടൂറിസം മേഖലയില് അനന്തമായ സാധ്യതകളാണ് കാസര്‍കോട് ജില്ലയിലുള്ളതെന്നും അത് കൂടുതല് പ്രയോജനപ്പെടുത്തേണ്ടതുണ്ടെന്നും അധ്യക്ഷത വഹിച്ച എന്.എ നെല്ലിക്കുന്ന എം.എല്.എ പറഞ്ഞു.\nകേരളത്തിന്റെ വികസനത്തില് ടൂറിസം പ്രധാന ഘടകമാണെന്നും ഇതില് പ്രാദേശികമായ പ്രത്യേകതകള് കൂടുതല് പ്രയോജനപ്പെടുത്തേണ്ടതുണ്ടെന്നും ജില്ലാ പഞ്ചായത്ത് പ്രസിഡണ്ട് എ.ജി.സി ബഷീര് പറഞ്ഞു.\nകൊച്ചിയില് നിന്ന് ഗോവയിലേക്ക് പോവുകയായിരുന്ന ചരക്ക് കപ്പല് എഞ്ചിന് തകരാറ് മൂലം കാസര്‍കോട്ട് കടലില് കുടുങ്ങി\nസ്വര്‍ണവില പവന് 160 രൂപ കൂടി 37600 രൂപയായി; ഗ്രാമിന് 4700 രൂപ\nപെരിയ ഇരട്ടക്കൊല: നിരവധി തവണ കത്തയച്ചിട്ടും സി.ബി.ഐക്ക് അന്വേഷണഫയല് കൈമാറാതെ ക്രൈംബ്രാഞ്ച് ഒളിച്ചുകളിക്കുന്നുവെന്ന് ആരോപണം; കൃപേഷിന്റെയും ശരത്‌ലാലിന്റെയും കുടുംബം ഹൈക്കോടതിയില്\nസ്വര്‍ണ്ണക്കടത്തുകേസ്: ചോദ്യം ചെയ്യാന് വിളിപ്പിച്ചതിനെ തുടര്‍ന്ന് ബിനീഷ് കോടിയേരി എന്‍ഫോഴ്‌സ്‌മെന്റ് ഓഫീസില് ഹാജരായി


ബുര്‍ഹാന് വാനി കൊല്ലപ്പെട്ടതിന്റെ വാര്‍ഷികം പ്രമാണിച്ച് ജമ്മുകാശ്മീരിലും ഡല്‍ഹിയിലും കനത്ത സുരക്ഷ • ഇ വാർത്ത | evartha\nബുര്‍ഹാന് വാനി കൊല്ലപ്പെട്ടതിന്റെ വാര്‍ഷികം പ്രമാണിച്ച് ജമ്മുകാശ്മീരിലും ഡല്‍ഹിയിലും കനത്ത സുരക്ഷ\nevartha Desk July 8, 2017, 4:44 am July 8, 2017\nകാശ്മീര്: ഹിസ്ബുള് മുജാഹിദിന് ഭീകരന് ബുര്‍ഹാന് വാനി കൊല്ലപ്പെട്ടതിന്റെ വാര്‍ഷികം പ്രമാണിച്ച് ജമ്മുകാശ്മീരിലും ഡല്‍ഹിയിലും സൈന്യം സുരക്ഷ ശക്തമാക്കി. താഴ്‌വരയില് ക്രമസമാധാനം നിലനിര്‍ത്താന് വേണ്ട പ്രിതിരോധ നടപടികള് സ്വീകരിച്ചതായി മുതിര്‍ന്ന പോലീസ് ഉദ്യോഗസ്ഥര് വ്യക്തമാക്കി. സുരക്ഷാ കരുതലെന്നോണം വിഘടനവാദി നേതാക്കളെ സുരക്ഷാ സേനാ തടങ്കലിലാക്കി.\nതാഴ്‌വരയില് മൊബൈല് ഇന്റര്‍നെറ്റ് സേവനങ്ങള് റദ്ദ്‌ചെയ്തിരിക്കുകയാണ്. ബുര്‍ഹാന് വാനി കൊല്ലപ്പെട്ടതിന്റെ വാര്‍ഷിക ദിനമായ ഇന്ന് അനുസ്മരണറാലി സംഘടിപ്പിക്കുമെന്ന് വിഘടനവാദി നേതാക്കള് നേരത്തെ പ്രഖ്യാപിച്ചിരുന്നു.\nഎന്നാല് പോലീസ് ഇതിന് അനുവാദം നിഷേധിച്ചിരുന്നു. വിഘടനവാദി നേതാക്കളായ സയിദ് അലി ഷാ ഗിലാനി, യാസിന് മാലിഖ് എന്നിവര്‍ക്കൊപ്പം സമൂഹമാധ്യമങ്ങളിലൂടെ പ്രക്ഷോഭത്തിനു ആഹ്വാനം നടത്തിയ യുവാക്കളേയും പോലീസ് കരുതല് തടങ്കലിലാക്കി.\nപുല്‍വാമ, കുപ്‌വാര, ബംദൂര മേഖലകളില് നിരോധനാജ്ഞ പ്രഖ്യാപിച്ചിരിക്കുകയാണ്. ജൂലൈയിലെ ആദ്യ ആഴ്ചകളില് തന്നെ ഒളിത്താവളം വിട്ട് ഭീകരാക്രമണം നടത്തണമെന്ന് ഭീകരര്‍ക്ക് നിര്‍ദേശം ലഭിച്ചതായി രഹസ്യന്വേഷണ വിഭാഗത്തിന് സൂചന ലഭിച്ചിരുന്നു.\nഇതേ തുടര്‍ന്ന് ശ്രീനഗര് ട്രാല് ദേശിയ പാത, തെക്കന് കാശ്മീര് എന്നിവിടങ്ങളില് പൂര്‍ണ നിയന്ത്രണം സൈന്യം ഏറ്റെടുത്തിയിരിക്കുകയാണ്. പ്രതിഷേധങ്ങള് ഉണ്ടായേക്കാമെന്ന സൂചനയുടെ അടിസ്ഥാനത്തില് രാജ്യതലസ്ഥാവും കനത്ത സുരക്ഷയിലാണ്.\nപോലീസ് സമൂഹ മാധ്യമങ്ങള് നിരീക്ഷിക്കുന്നുണ്ട്. അതേസമയം, ബുര്‍ഹാന് വാനിയെപ്പോലെയുള്ള ഭീകരര്‍ക്ക് അവര് അര്‍ഹിക്കുന്ന മറുപടി തന്നെ നല്‍കുമെന്ന് ജമ്മുകാശ്മീര് ഉപമുഖ്യമന്ത്രി നിര്‍മല് സിങ് പറഞ്ഞു.\nകഴിഞ്ഞ വര്‍ഷം ജൂലൈ എട്ടിന് സുരക്ഷാസേനയുമായുള്ള ഏറ്റുമുട്ടലനിടെ ബുര്‍ഹാര് വാനി കൊല്ലപ്പെട്ടതിനെത്തുടര്‍ന്നുണ്ടായ സംഘര്‍ഷം അഞ്ചുമാസം നീണ്ടുനിന്നു.\nപ്രക്ഷോഭകരും സൈനികരും ഉള്‍പ്പെടെ 78 പേര് കൊല്ലപ്പെടുകയും നാലായിരത്തോളം പേര് പരിക്കേല്‍ക്കുകയും ചെയ്തിരുന്നു.


Emalayalee.com - മിഡ്‌വെസ്റ്റ് മലയാളി അസോസിയേഷന് പിക്‌നിക്ക് നടത്തി\nമിഡ്‌വെസ്റ്റ് മലയാളി അസോസിയേഷന് പിക്‌നിക്ക് നടത്തി\nഷിക്കാഗോ: മിഡ്‌വെസ്റ്റ് മലയാളി അസോസിയേഷന് ഓഫ് അമേരിക്കയുടെ ആഭിമുഖ്യത്തില് ഡസ്‌പ്ലെയിന്‍സിലുള്ള ഡാം2വുഡ്‌സ് പാര്‍ക്കില് വെച്ച് പിക്‌നിക്ക് നടത്തി. അസോസിയേഷന് പ്രവര്‍ത്തകരും, മറ്റു സംഘടനാ പ്രതിനിധികളും പക്‌നിക്കില് പങ്കെടുത്തു. ഫോമയുടേയും ഫൊക്കാനയുടേയും പ്രതിനിധികളായ സ്റ്റാന്‍ലി കളരിക്കമുറിയും, മറിയാമ്മ പിള്ളയും ചേര്‍ന്ന് പിക്‌നിക്ക് ഉദ്‌ഘാടനം ചെയ്‌തു.\nപിക്‌നിക്കിനോടനുബന്ധിച്ച് വിവിധ കായിക മത്സരങ്ങളും നടത്തപ്പെട്ടു. മത്സരങ്ങളില് വിജയികളായവര്‍ക്ക് സെപ്‌റ്റംബര് 17-ന് നടത്തുന്ന ഓണാഘോഷ ചടങ്ങില് വെച്ച് സമ്മാനങ്ങള് വിതരണം ചെയ്യുന്നതാണ്. പിക്‌നിക്കില് സംബന്ധിച്ച ഏവരേയും പ്രസിഡന്റ് സൈമണ് ചാക്കോ വാളാച്ചേരില് സ്വാഗതം ചെയ്‌തു. പിക്‌നിക്കിന്റെ നടത്തിപ്പിന് ഹെറാള്‍ഡ് ഫിഗരേദോ, വര്‍ഗീസ് പാലമലയില്, പീറ്റര് കുളങ്ങര, പ്രസാദ് പിള്ള, അരവിന്ദ് പിള്ള, ജോര്‍ജ് ചാക്കോ, സതീശന് നായര് തുടങ്ങിയവര് നേതൃത്വം നല്‍കി. സെക്രട്ടറി അജി പിള്ള പിക്‌നിക്കില് പങ്കെടുത്ത ഏവര്‍ക്കും നന്ദി രേഖപ്പെടുത്തി. സതീശന് നായര് അറിയിച്ചതാണിത്.


താങ്ങാനാവുന്ന വിലയിൽ മികച്ച കാർ; ഇന്ത്യൻ വിപണിയിൽ അഞ്ച് ലക്ഷം രൂപ ബജറ്റിൽ വാങ്ങാനാവുന്ന കാറുകൾ - Malayalam DriveSpark\nPublished: Monday, September 20, 2021, 15:17 [IST]\nഇന്ത്യയിൽ മിക്ക ആളുകളും ഒരു വാഹനം വാങ്ങുന്നതിനായി കരുതി വെക്കുന്ന തുക ഏകദേശം അഞ്ച് ലക്ഷം രൂപയോളമാണ്. അഞ്ച് ലക്ഷം രൂപ ബജറ്റിൽ ഇന്ത്യൻ വാഹന വിപണിയിൽ നിങ്ങൾക്ക് ധാരാളം ഓപ്ഷനുകളുണ്ട്.\nഈ ഉത്സവ സീസണിൽ നിങ്ങളുടെ ആദ്യ കാർ വാങ്ങാൻ നിങ്ങൾ ആഗ്രഹിക്കുന്നുവെങ്കിൽ നിങ്ങൾ പരിഗണിക്കേണ്ട അഞ്ച് ലക്ഷത്തിൽ താഴെ വിലയുള്ള അഞ്ച് കാറുകൾ ഇതാ.\n4.07 ലക്ഷം രൂപ അടിസ്ഥാന എക്സ്ഷോറൂം വിലയിൽ, റെനോ ക്വിഡ്, അത് വിൽപ്പനയ്ക്കെത്തുന്ന വില ശ്രേണിയിലെ ഒരു അസാധാരണ കാറാണ്. 98 ശതമാനം പ്രാദേശികമായി ഉത്പാദിപ്പിക്കുന്ന ഭാഗങ്ങളുള്ള ഈ ഫ്രഞ്ച് കാർ ഒരു ഡിജിറ്റൽ ഇൻസ്ട്രുമെന്റ് ക്ലസ്റ്ററും ഒരു ടച്ച് സ്ക്രീൻ ഇൻഫോടെയ്ൻമെന്റ് സിസ്റ്റവും ഉൾക്കൊള്ളുന്നു. എൻട്രി ലെവൽ കാറുകളിൽ ഇവ സാധാരണമായി കണ്ടെത്താറില്ല.\nഡാറ്റ്സൻ റെഡി ഗോ\nനിസാനിൽ നിന്നുള്ള ഡാറ്റ്സൻ ഗോ ബോൾഡ് ലുക്കിനും ഒതുക്കമുള്ള രൂപത്തിനും ശക്തമായ മൈലേജിനും പേരുകേട്ടതാണ്. കാർ ലിറ്ററിന് 25.2 കിലോമീറ്റർ മൈലേജ് നൽകുന്നു. 3.0 ലക്ഷത്തിൽ താഴെ എക്സ് ഷോറൂം വിലയുള്ള ഈ കാർ റെനോ ക്വിഡിന് കടുത്ത എതിരാളിയാണ്.\nനാല് മീറ്ററിൽ താഴെ ഒരു എസ്‌യുവി ശൈലിയിലുള്ള ക്രോസ്ഓവറാണ് മാരുതി എസ്-പ്രസ്സോ. വരുന്ന വിലയ്ക്ക്, എസ് പ്രസ്സോയുടെ അടിസ്ഥാന വകഭേദം ശക്തമായ എഞ്ചിൻ, മികച്ച മാനുവറബിലറ്റി, സുഖപ്രദമായ ഇന്റീരിയറുകൾ എന്നിവയുമായാണ് എത്തുന്നത്. ആദ്യമായി വാഹനം വാങ്ങുന്നവർക്ക് ഇത് ഒരു നല്ല കാറാണ്.\nതീർച്ചയായും, ഇന്ത്യയിലെ ഏറ്റവും പ്രിയപ്പെട്ട കാറുകളിലൊന്നായ ആൾട്ടോ ഇല്ലാതെ ഈ ലിസ്റ്റ് ഒരിക്കലും പൂർണ്ണമാകില്ല. കാറിന്റെ താങ്ങാവുന്ന വിലയും മൈലേജും ഇതിനൊ ഒരു ജനപ്രിയ ഫാമിലി ഹാച്ച്ബാക്ക് ചോയിസാക്കി മാറ്റുന്നു. എന്നിരുന്നാലും, ബ്രാൻഡ് വാഗ്ദാനം ചെയ്ത നവീകരണത്തിനായി വിപണി കാത്തിരിക്കുകയാണ്. പുതിയ അപ്പ്ഡോറ്റിൽ കാറിലെ സുരക്ഷാ സവിശേഷതകളിൽ മാരുതി കൂടുതൽ ശ്രദ്ധ ചെലുത്തുമെന്ന് ഞങ്ങൾ പ്രതീക്ഷിക്കുന്നു.\nഇന്ത്യയിലെ മറ്റൊരു പ്രിയപ്പെട്ട ബജറ്റ് മോഡലാണ് ഹ്യുണ്ടായി സാൻട്രോ. 1998 മുതൽ സാൻട്രോ വിൽപ്പനയ്ക്കെത്തുന്നുണ്ട്. വിശാലമായ ഇന്റീരിയറുകളും മികച്ച ബിൽഡ് ക്വാളിറ്റിയും നല്ല മൈലേജും രണ്ട് പതിറ്റാണ്ടിലേറെയായി കാർ ഉടമകളെ ആകർഷിച്ചു. ടാറ്റ ടിയാഗോ, മാരുതി സെലേറിയോ തുടങ്ങിയ വിലവിവരപ്പട്ടികയിൽ ഉയർന്ന കാറുകളുമായി മത്സരിക്കാൻ 2021 ഫെയ്‌സ്‌ലിഫ്റ്റ് കാറിനെ സജ്ജമാക്കുന്നു.\nBest cars to buy in indian market under5lakh budget\nStory first published: Monday, September 20, 2021, 15:17 [IST]


ലഹരി മുക്ത ദേശത്തിനായി നാടെങ്ങു ബഹുജന കൂട്ടായ്മകള്\nWed Apr 24 2019 19:51:23 GMT+0530 (IST)\nകോഴിക്കോട്: ലഹരിമുക്ത ദേശത്തിനായി നാടൊരുങ്ങുന്നു. നാള്‍ക്കുനാള് വര്‍ധിച്ചുവരുന്ന മയക്കുമരുന്നിന്റെയും മദ്യത്തിന്റെയും പിടിയില് നിന്നും സമൂഹത്തിന് രക്ഷാകവചം ഒരുക്കുകയാണ് പ്രദേശിക ജനകീയ കൂട്ടായ്മകള്. ലഹരിമുക്ത മേരിക്കുന്ന്, ലഹരിമുക്ത തെക്കെപ്പുറം തുടങ്ങിയ പദ്ധതികള്‍ക്കായി മത-രാഷ്ട്രീയ വേര്‍തിരിവില്ലാതെയാണ് പ്രവര്‍ത്തനം.\nമേരിക്കുന്നിനെ ലഹരി മുക്തമാക്കാന് ജിയോസ് (ജെഡിടി ഇസ്‌ലാം ഓള്‍ഡ് സ്റ്റുഡന്റ്‌സ് അസോസിയേഷന്) കഴിഞ്ഞ ഏഴു വര്‍ഷമായി പോരാട്ടം തുടങ്ങിയിട്ട്. പ്രചാരണ പ്രവര്‍ത്തനങ്ങള് ഇപ്പോള് മലാപ്പറമ്പ് മുതല്-ചെലവൂര് വരെയുള്ള ദേശങ്ങളിലേക്കും വ്യാപിപ്പിക്കുകയാണ്. ജെഡിടി ഇസ്‌ലാം സ്ഥാപനങ്ങളുടെ പ്രസിഡന്റ് സി പി കുഞ്ഞുമുഹമ്മദ്, ജിയോസ ഭാരവാഹികളായ എന് കെ ആനന്ദന്, പി എം കോയ, കെ സി ഫസല് ഇ വി ഉസ്മാന് കോയ, എം പി കോയട്ടി, അബ്ദുര്‍റഹ്മാന്, സി പി ശ്രീകല, പി കെ ബി റസാഖ്, അലി തുടങ്ങിയവരാണ് നേതൃത്വം. ബഹുജന കൂട്ടായ്മയില് വന് ജനപങ്കാളിത്തവുമുണ്ടായി. കോര്‍പറേഷന് ഹെല്‍ത്ത് ഓലഫിസര് ഡോ. ആര് എസ് ഗോപകുമാര്, എക്‌സൈസ് പ്രിവന്റീവ് ഓഫിസര്, ബി യുഗേഷ്, സിറ്റി എഎസ്‌ഐ പി എം അലി ഉപദേശ നിര്‍ദേശങ്ങളുമായി ഒപ്പമുണ്ട്. പൂവാമ്പുപറമ്പില് നടക്കുന്ന മയക്കുമരുന്ന് വ്യാപാരത്തിനെതിരേ പൊതുജന വായനശാല നേതൃത്വമാണ് രംഗത്ത്.\nസി ജയാനന്ദന്, ദിപേഫ്, പി രമേശന്, ഗണേശന് പുത്തലത്ത്, പി എം കൃഷ്ണന്, പുരുഷോത്തമന്, കെ എം അബ്ദുര്‍റഹ്മാന്, ബി കെ കുഞ്ഞമ്മദ്, പി ശശിധരന് തുടങ്ങിയവരാണ് ജാഗ്രതാസമിതി പ്രവര്‍ത്തനത്തിലുള്ളത്. സിസ്റ്റര് റോസിലിറ്റ, പ്രഫ. അഞ്ജലി ജോണ്, ഡോ. രാജീവ്, സി ചേക്കുട്ടി ഹാജി, ടി പി അബ്ദുല്‍നാസര് തുടങ്ങി ഒട്ടേറെ പേരാണ് പദ്ധതി വിജയത്തിനായി രംഗത്തുള്ളത്.\nകടലോര ദേശമായ തെക്കെപ്പുറത്തിനെ ലഹരി വിമുക്തമാക്കാന് നാട്ടുകാര് ഒറ്റക്കെട്ടായി രംഗത്തു വന്നു. 25 റസിഡന്റ് അസോസിയേഷനുകള്, നാല് വിദ്യാലയങ്ങള്, വിവിധ സാംസ്‌കാരിക മതസംഘടനകള്, രാഷ്ട്രീയ പാര്‍ട്ടികള് തുടങ്ങിയവരെല്ലാം ഒരേസ്വരത്തിലാണ് രംഗത്തുവന്നിട്ടുള്ളത്. ബോധവല്‍ക്കരണം, സ്‌ക്വാഡ് പ്രവര്‍ത്തനം, ലഹരി വസ്തുക്കളുടെ ഉറവിടം കണ്ടെത്തല്, പോലിസിന്റെയും എക്‌സൈസ് വകുപ്പിന്റെയും ശ്രദ്ധയില്‍പെടുത്തല് തുടങ്ങിയ ഒട്ടേറെ പ്രവൃത്തികള്‍ക്കാണ് രൂപം നല്‍കിയത്.


ശോഭനക്ക് മമ്മൂട്ടിയോട് തോന്നിയ ആ വികാരം ആണ് ഇവർക്കും ഇവിടെ തോന്നിയത്!! - B4blaze\nമലയാള സിനിമയിലെ നിരവധി നല്ല സിനിമകൾ സമ്മാനിച്ച സംവിധയകാൻ ആയിരുന്നു പത്മരാജൻ. അതുപോലെ പത്മരാജന്റെ അടക്ക൦ നിരവധി സിനിമകൾ മലയാളത്തിന് സമ്മാനിച്ച നിർമാതാവും കൂടിയാണ് ഗാന്ധിമതി ബാലൻ. അദ്ദേഹം പത്മരാജനോടൊപ്പം യാത്ര യിൽ നടന്ന ഒരു രസകരമായ അനുഭവം പങ്കു വെക്കുകയാണ്. പത്മരാജൻ സംവിധാനം ചെയ്ത് ഒരു ചിത്രം തമിഴിൽ സൂപ്പർഹിറ്റ് ചിത്രമായി വഴി ഒരുക്കിയത് ഇങ്ങനെയാണ് അദ്ദേഹത്തിന്റെ വാക്കുകൾ ഇങ്ങനെ.. മലയാളത്തിലെ ‘മൂന്നാം പക്കം’ എന്ന ചിത്രത്തിന്റെ വിജയാഘോഷത്തിനു ശേഷം ഞങ്ങൾ ഒരുമിച്ചു ട്രിവാൻഡ്രം ഫ്ലൈറ്റിൽ പോകുമ്പോൾ ഒരാൾ വന്നു ഞങ്ങളുടെ അടുത്ത വന്നു അത് ഭാരതി രാജ ആയിരുന്നു. എന്താ രാജ എന്ന് പത്മരാജൻ ചോദിച്ചപ്പോൾ നിന്റെ സിനിമയുടെ നൂറ്റിഅൻപതാം ആഘോഷത്തിന് പോകുവാണ് എന്നായിരുന്നു മറുപടി.\nഎന്നാൽ ആ മറുപടി കേട്ടു ഞങ്ങൾ ഒന്ന് ഞെട്ടിപോയി. ഞങ്ങൾക്കു ഒന്നും മനസിലാകുന്നുമില്ല, ശിവാജി ഗണേശനും, രാധയും അഭിനയിക്കുന്ന ‘മുതൽ മരിയാദ്’എന്ന ചിത്രത്തിന്റെ വിജയ്‌ഘോഷത്തിനാണ് രാജയും പാർട്ടിയും തിരുനെൽവേലിക് പോകുന്നത്. എന്നാൽ ആ ചിത്യ്രം പത്മരാജന്റെ ‘കാണാമറയത്തു’ എന്ന ചിത്രത്തിന്റെ തമിഴ് റീമേക്ക് ആയിരുന്നു ‘മുതൽ മരിയാദ്’എന്ന ചിത്രം. അങ്ങനെ ആ സന്തോഷം പങ്കു വെച്ച് രാജ പോയി,\nരാജ പോയതിനു ശേഷം പത്മരാജൻ പറഞ്ഞു ഇതാണ് തമിഴിന്റെ ക്വാളിറ്റി. കാണാമറയത്തിൽ ശോഭന ചെയ്ത കഥാപത്രത്തിനു മമ്മൂട്ടി ചെയ്ത് കഥാപാത്രത്തിന്റെ പകിട്ട് കണ്ടു ആകര്ഷിട്ടാവുകയാണ് അതുപോലെ തന്നെയാണ് മുതൽ മരിയാദ് എന്ന ചിത്രത്തിൽ ശിവാജി ഗണേശനോട് നായികാ രാധക്കും തോന്നിയത് അതാണ് ആ ചിത്രം രാജക്കും സിനിമയാക്കണം എന്ന് തോന്നിയത്.


ന്യൂഡല്‍ഹി: കോവിഡ് 19-ന്റെ രൂക്ഷവ്യാപനം ഡല്‍ഹിയില് ഗുരുതര സ്ഥിതിവിശേഷമാണ് സൃഷ്ടിക്കുന്നതെന്ന് മുഖ്യമന്ത്രി അരവിന്ദ് കെജ്രിവാള്. ഡല്‍ഹിയിലെ കോവിഡ് പോസിറ്റിവിറ്റി നിരക്ക് 30 ശതമാനമായി ഉയര്‍ന്നിട്ടുണ്ട്. ആശുപത്രികളില് തീവ്രപരിചരണ വിഭാഗത്തിലെ കിടക്കകള്‍ക്കും ഓക്സിജനും കടുത്ത ക്ഷാമം നേരിടുന്നു. ഇവ ലഭ്യമാക്കുന്നതിന് ഇടപെടണമെന്ന് കേന്ദ്രസര്‍ക്കാരിനോട് ആവശ്യപ്പെട്ടിട്ടുണ്ടെന്നും അദ്ദേഹം പറഞ്ഞു. ഡല്‍ഹിയില് 25,000 മുകളില് കേസുകളാണ് കഴിഞ്ഞ ദിവസം റിപ്പോര്‍ട്ട് ചെയ്യപ്പെട്ടത്. ഇതോടെ ആശുപത്രികളിലെ 90 ശതമാനം കിടക്കകളും നിറഞ്ഞു. തീവ്രപരിചരണ വിഭാഗങ്ങളില് 100 കിടക്കകള് മാത്രമാണ് ഒഴിവുള്ളത്. ചികിത്സ\nആവശ്യമായ രോഗികളുടെ എണ്ണം പൊടുന്നനെ വര്‍ധിച്ചതോടെ ആശുപത്രികളില് 6000 കിടക്കകള് അടിയന്തിരമായി വേണ്ടിവരുമെന്ന് കെജ്രിവാള് വ്യക്തമാക്കി.\nആശുപത്രികളില് കിടക്കകള്‍ക്ക് ക്ഷാമം നേരിട്ടതോടെ കോമണ്‍വെല്‍ത്ത് ഗെയിംസ് വില്ലേജ്, സ്‌കൂളുകള് എന്നിവ കോവിഡ് ചികിത്സയ്ക്കുള്ള താല്‍കാലിക ആശുപത്രികളാക്കി മാറ്റിയിട്ടുണ്ട്. രണ്ട്-മൂന്ന് ദിവസങ്ങള്‍ക്കുള്ളില് ഓക്സിജന് സൗകര്യമുള്ള ആറായിരം കിടക്കകള് തയ്യാറാക്കാന് കഴിയുമെന്നാണ് കരുതുന്നതെന്നും അദ്ദേഹം പറഞ്ഞു.\nഓക്സിജന് ക്ഷാമമാണ് ഡല്‍ഹി നേരിടുന്ന പ്രധാന വെല്ലുവിളിയെന്ന് ഉപമുഖ്യമന്ത്രി മനീഷ് സിസോദിയ പറഞ്ഞു. കൈവശമുള്ള ഓക്സിജന് അതിവേഗത്തില് തീര്‍ന്നുകൊണ്ടിരിക്കുകയാണ്. വളരെ കുറഞ്ഞ അളവ് ഓക്സിജന് മാത്രമേ ആശുപത്രികളില് ബാക്കിയുള്ളൂ. അടിയന്തിരമായി കൂടുതല് ഓക്സിജന് ലഭ്യമാക്കണമെന്ന് കേന്ദ്രത്തോട് ആവശ്യപ്പെട്ടിട്ടണ്ടെന്നും സിസോദിയ പറഞ്ഞു.


സിനിമയല്ല, മേക്കപ്പല്ല; പുതിയ ലുക്കിൽ കൃഷ്ണപ്രഭ; ഞെട്ടി ആരാധകര് | krsishna praba\nസിനിമയല്ല, മേക്കപ്പല്ല; പുതിയ ലുക്കിൽ കൃഷ്ണപ്രഭ; ഞെട്ടി ആരാധകര്\nസ്വന്തം ലേഖകൻ April 15, 2019 04:40 PM IST\nതാരങ്ങളുടെ ലുക്കും ലുക്കിലെ മാറ്റങ്ങളും മേക്ക് ഓവറുകളുമെല്ലാം ഫാഷൻ ലോകത്ത് ചൂടുപിടിച്ച ചർച്ചയാകാറുണ്ട്. നടിയും നർത്തകിയുമായ കൃഷ്ണപ്രഭയും ഇപ്പോൾ ഫാഷൻ ചർച്ചകളിൽ ഇടംപിടിച്ചിരിക്കുകയാണ്. താരത്തിന്‍റെ പുതിയ ലുക്ക് തന്നെയാണ് കാര്യം.\nNo Hair ..don’t care @bonymathew1 #picoftheday #motta #nohairdontcare #successquotes #actress #friendshipquotes #love\nA post shared by Krishnapraba (@krishnapraba_momentzz) on Apr 14, 2019 at 4:45am PDT\nമുടി പറ്റെ വെട്ടിയുള്ള കൃഷ്ണപ്രഭയുടെ പുതിയ ചിത്രം വൈറലാകുകയാണ് സമൂഹമാധ്യമങ്ങളിൽ. ആദ്യം മേക്കപ്പാണെന്നാണ് പലരും കരുതിയിരുന്നത്. സിനിമക്കു വേണ്ടിയുള്ള പുതിയ ഗെറ്റപ്പ് ആണോ എന്നും ചിലർ ചോദിച്ചു. എന്നാൽ മേക്കപ്പോ സിനിമക്കു വേണ്ടിയുള്ള ലുക്കോ അല്ല, സംഭവം ഒറിജിനലാണ്.\nMotta series ... #picoftheday\nA post shared by Krishnapraba (@krishnapraba_momentzz) on Apr 11, 2019 at 10:41pm PDT\nകുടുംബത്തോടൊപ്പം തിരുപ്പതി ദർശനത്തിന് പോയപ്പോഴാണ് കൃഷ്ണപ്രഭ മുടി മൊട്ടയടിച്ചത്. എന്നാൽ നേർച്ചയുടെ ഭാഗമല്ലെന്നും താരം പറയുന്നു. തിരുപ്പതി എല്ലാ വർഷവും സന്ദർശിക്കാറുണ്ട്. മുന്‍പ് അമ്മയും ചേട്ടനും മൊട്ടയടിച്ചിട്ടുണ്ടെങ്കിലും ഇത്തവണ മൂന്നുപേരും ഒന്നിച്ചാണ് മൊട്ടയടിച്ചത്.


'തലച്ചോറിന്റെ സഹായമില്ലാത്ത എഴുത്തുകളായിരുന്നു അത് ' | B Jeyamohan| Arunmozhi Nangai| Venmurasu| Nooru Simhasanangal\nJul 29, 2018, 11:20 AM IST\n27 വര്‍ഷങ്ങള് പഴക്കമുള്ള നിധിപോലെ സൂക്ഷിച്ച എഴുത്തുകള് പുറത്തെടുക്കുമ്പോള് അരുണ്‍മൊഴി നംഗൈയുടെ മുഖത്ത് നുണക്കുഴികള് വിരിയുന്നത് കാണാമായിരുന്നു.\n# അരുണ് പി. ഗോപി arun.pg.kottiyur@gmail.com\nജയമോഹനും ഭാര്യ അരുണ്‍മൊഴിയും . ഫോട്ടോ: എസ്. ശ്രീകേഷ്.\nമനുഷ്യസാധ്യമായ എഴുത്തുകളായിരുന്നില്ല ജയമോഹന്റേത്. മഹാഭാരതം പുനരാഖ്യാനം ചെയ്യുന്ന 'വെണ്‍മുരശ്' ഇപ്പോള് കുരുക്ഷേത്രത്തില് എത്തിനില്‍ക്കുന്നു. 'മുതര്‍കനലി'ല് തുടങ്ങി 'ഇമൈകണം' വരെ പതിനേഴ് പുസ്തകങ്ങള്. വെണ്‍മുരശ് സീരീസ് പുറത്തിറങ്ങി. ലോകത്തെ ഏറ്റവും വലിയ നോവലായി വെണ്‍മുരശ് മാറിക്കഴിഞ്ഞു. തമിഴും മലയാളവും ഇഴുകിച്ചേര്‍ന്ന നാഞ്ചിനാടിന്റെ ഉള്ളുരുക്കങ്ങളെക്കുറിച്ച് ജയമോഹന് എഴുതിയപ്പോള് വായനക്കാരെ ആഴത്തില് സ്പര്‍ശിച്ചു. നൂറുസിംഹാസനങ്ങള് ഒരുനോവായി മനസ്സില് അവശേഷിച്ചപ്പോള് ഒരിക്കല് എഴുത്തുകാരനെ തേടിയിറങ്ങി. പിന്നീടത് പതിവായി. അത് ചെന്നെത്തിനിന്നത് പാര്‍വതീപുരത്തായിരുന്നു. നാഗര്‍കോവിലിന് സമീപം പാര്‍വതീപുരത്തെ ശാരദനഗറിലുള്ള ചെറിയ വീട്ടില് തമിഴിലെ വലിയ എഴുത്തുകാരന് താമസിക്കുന്നു.\nഒരേസമയം, തിരക്കഥയും ഫിക്ഷനും അത് തമിഴിലും മലയാളത്തിലും. പിന്നെ വെണ്‍മുരശിന് വേണ്ടി എല്ലാദിവസവും ഒരധ്യായം വീതം. രണ്ട് കൈകൊണ്ടും എഴുതുന്നുവെന്ന് ചിലപ്പോള് ഘോഷിക്കപ്പെട്ടേക്കാം. എഴുത്തില് മാത്രമായിരുന്നില്ല ജയമോഹന്റെ ജീവിതത്തിലും അനുഭവച്ചൂടുകള് നിറഞ്ഞുനിന്നു. അച്ഛനും അമ്മയും ആത്മഹത്യ ചെയ്ത ജീവിത സാഹചര്യം. ഒടുവില് ജീവിതം ഹോമിക്കാനായി താനും പുറപ്പെട്ടുപോയ നിമിഷങ്ങള്. പിന്നീട് നാടോടിയും ഏകാകിയുമായ അലച്ചിലുകള്. ജീവിതത്തില് കണ്ടുമുട്ടിയ മഹാരഥന്മാര് നിത്യചൈതന്യയതി, സുന്ദരരാമസ്വാമി, ആറ്റൂര് രവിവര്‍മ്മ, പികെ ബാലകൃഷ്ണന്... ഇക്കുറി പാര്‍വതീപുരത്ത് എത്തുമ്പോള് ലക്ഷ്യം മറ്റൊന്നായിരുന്നു. അത് അരുണ്‍മൊഴി നംഗൈയിലേക്കായിരുന്നു. ജയമോഹന് എന്ന എഴുത്തുകാരന്റെ തിരശ്ശീലയ്ക്ക് പിന്നില് എന്നും ഭാര്യ അരുണ്‍മൊഴിയുണ്ടായിരുന്നു, ഒരു നിഴല്‍പോലെ...\nപ്രണയം മൊട്ടിട്ട നിരൂപണം\n'തലച്ചോറിന്റെ സഹായമില്ലാത്ത എഴുത്തുകളായിരുന്നുവത്. പക്ഷേ, എനിക്കുറപ്പുണ്ട് എന്റെ ഏറ്റവും നല്ല പ്രയോഗങ്ങള് അധികമാരും വായിച്ചിട്ടില്ലാത്ത ആ കത്തുകളിലെ അക്ഷരങ്ങളായിരുന്നു' (ഉറവിടങ്ങള് മാതൃഭൂമി ബുക്സ്). 27 വര്‍ഷങ്ങള് പഴക്കമുള്ള നിധിപോലെ സൂക്ഷിച്ച എഴുത്തുകള് പുറത്തെടുക്കുമ്പോള് അരുണ്‍മൊഴി നംഗൈയുടെ മുഖത്ത് നുണക്കുഴികള് വിരിയുന്നത് കാണാമായിരുന്നു.\n'മഴയീരം കൊണ്ടുവന്ത് എന്‍വീട്ടില് കുടിവെയ്പേന്\nതളിരില്ലാ എന്‍വീട്ടില് വിതയെല്ലാം മുളയാതും'\nതളിരില്ലാത്ത എന്റെ വീട്ടില് വിത്തുകള് എല്ലാം മുളച്ചുപൊന്തും).\nരണ്ടര പതിറ്റാണ്ടിന് മുന്‍പ് ജയമോഹന് അരുണ്‍മൊഴിക്കെഴുതിയ കത്തിലെ വരികള്. അതില് ജീവിതവും പ്രതീക്ഷകളും പ്രണയവും വിഹ്വലതകളുമെല്ലാം ഇഴുകിച്ചേര്‍ന്നിരുന്നു. 1991-ല് മധുര കാര്‍ഷിക കോളേജിലെ വിദ്യാര്‍ഥിനിയായിരുന്നു 21-കാരിയായ അരുണ്‍മൊഴി നംഗൈ. സാഹിത്യതത്പരതയും വിമര്‍ശന ബുദ്ധിയും ഇഴുകിച്ചേര്‍ന്ന പെണ്‍കുട്ടി. അരുണ്‍മൊഴിയും കൂട്ടുകാരിയായ കലൈ ചെല്‍വിയും അക്കാലത്ത് തമിഴില് പ്രസിദ്ധീകൃതമായ കണിയാണി എന്ന ലിറ്റില് മാഗസിനില് ഒരുവാര്‍ത്ത കണ്ടു. റബ്ബര് എന്ന കൃതിക്ക് യുവ എഴുത്തുകാരന് ജയമോഹന് അഖിമൂന് അവാര്‍ഡ് കിട്ടിയ വാര്‍ത്ത. അക്കാലത്ത് ലിറ്റില് മാഗസിന്റെ വരിക്കാരാകുവാന് പ്രയാസമായിരുന്നു. കുറെ കാത്തിരുന്ന ശേഷമാണ് റബ്ബര് അരുണ്‍മൊഴിയുടെ കൈകളിലെത്തുന്നത്. റബ്ബര് വായിച്ചുകഴിഞ്ഞപ്പോള് അതിലെ ജീവിതങ്ങള് തന്നെ വന്ന് തൊടുന്നതായി അരുണ്‍മൊഴിക്ക് തോന്നി. അവള് നീണ്ടൊരു കത്ത് എഴുതി ജയമോഹന് എന്ന നവാഗത എഴുത്തുകാരന്.\n'ആധുനികസാഹിത്യമെന്ന് ഘോഷിക്കപ്പെട്ട റബ്ബര് നിങ്ങള്‍ക്ക് വേണ്ടി മാത്രം വായിക്കാനുള്ളതാണോ, ലിറ്റില് മാഗസിനില് എഴുതിയാല് വായനക്കാര്‍ക്ക് അത് കിട്ടാനുള്ള പ്രയാസം നിങ്ങള്‍ക്കറിയില്ലേ..' വിമര്‍ശനം അങ്ങനെ നീണ്ടു...\nകത്ത് വായിച്ച എഴുത്തുകാരന് ആ പേര് മറക്കാന് സാധിച്ചില്ല. ജാനകീരാമന്റെയും കാവേരിയുടെയും നാട്ടുകാരിയായ ഒരുവള്; പേര് അരുണ്‍മൊഴി നംഗൈ. എട്ടുദിവസങ്ങള്‍ക്കപ്പുറം എഴുത്തുകാരന് അതിന് മറുപടി നല്‍കി. ഇതുപോലെ ഒരുനാള് താന് സുന്ദരരാമസ്വാമിക്ക് എഴുതിയിരുന്നുവത്രെ. സുന്ദരരാമസ്വാമിയെന്ന വലിയ എഴുത്തുകാരനെ അറിഞ്ഞിരുന്നത് ലിറ്റിന് മാഗസിനിലൂടെയായിരുന്നുവല്ലോ. മറുപടി അയച്ച ശേഷവും ജയമോഹന് ആ അക്ഷരങ്ങള് മറക്കാന് സാധിച്ചില്ല. മനസ്സിനെ നിയന്ത്രിക്കാന് ശ്രമിച്ചപ്പോഴൊക്കെ കത്തിലെ വാചകങ്ങള് കൂടുതല് കൂടുതല് തെളിഞ്ഞുവരുന്നതായി തോന്നി.\n'അന്ന് അരുണ്‍മൊഴിയുടെ മനസ്സിലെന്തായിരുന്നുവെന്ന് ഇന്നും എനിക്കറിയില്ല. എഴുത്തുകാരനോടുള്ള ആരാധനയോ പ്രണയമോ?...'ജയമോഹന് പറയുന്നു.\nജയമോഹനും ഭാര്യ അരുണ്‍മൊഴിയും പ്രണയലാകത്ത് എഴുതിയ കത്തുകള്. ഫോട്ടോ: എസ്. ശ്രീകേഷ്.\n1991 മാര്‍ച്ചിലെ ഒരു സായാഹ്നത്തില് ദേവതാരുക്കള് തണല്‍വിരിച്ച മധുര കാര്‍ഷിക കോളജിലെ ഇടവഴികളിലൂടെ ഇരുവരും നടന്നു. തിരികേ ധര്‍മപുരിയിലെത്തിയ ജയമോഹന് അവള്‍ക്ക് പത്തു പേജ് നീണ്ട കത്തെഴുതി.....\n'ഒരു പെണ്‍കുട്ടിക്കും ഇത് താങ്ങാന് കഴിയുമെന്ന് ഞാന് വിശ്വസിക്കുന്നില്ല... 54-ാം വയസ്സിലായിരുന്നു അമ്മയുടെ ആത്മഹത്യ. വാര്‍ധക്യത്തിലെ ആത്മഹത്യകള്‍ക്ക് പിന്നിലുള്ളത് ഒരുതരം ദര്‍ശനമായിരുന്നിരിക്കണം. 'ജയ ജയ' എന്ന അമ്മയുടെ വിളികള് എന്നെ ഭ്രാന്തുപിടിപ്പിച്ചിരുന്നു. ആശ്വാസത്തിനായി ചാരായ ഷാപ്പിലെത്തിയപ്പോള് കുടിക്കരുതെന്ന് അച്ഛന്റെ ഓര്‍മപ്പെടുത്തല്...\nകുമ്പളയിലെ റെയില്‍വേ ട്രാക്കില് ജീവിതം ഹോമിക്കാനായി കാത്തുനിന്നു. ഒടുക്കം അതുപേക്ഷിച്ച് ഏകാകിയായി യാത്ര തുടര്‍ന്നു. ഇന്ത്യ കണ്ടു. ഇപ്പോള് എഴുത്തുകാരനായി, എന്റെ ജീവിതം എഴുത്താണ്, ഇതില്‍നിന്നും പണമോ പ്രശസ്തിയോ കിട്ടില്ല. ഞാന് ഒരു ജീവിത പരാജയത്തിനാണ് ആക്കംകൂട്ടുന്നത്. ഇഷ്ടമുണ്ടെങ്കില് ഒപ്പം കൂടുക.' കത്ത് വായിച്ച അരുണ്‍മൊഴി നംഗൈ തേങ്ങുകയായിരുന്നു.\n'ഞങ്ങളുടെ ഹണിമൂണ് എവിടെയായിരുന്നെന്ന് അറിയമോ! ആറ്റൂരിന്റെയും സുന്ദരരാമസ്വാമിയുടെയും തറവാടുകളില്. ജെയുടെ സാഹിത്യവലയങ്ങള് വലുതായിരുന്നല്ലോ.. വലിയ എഴുത്താകാരെയൊക്കെ കാണാനും അവരുടെ വീടുകളില് താമസിക്കാനും എനിക്ക് അങ്ങനെ അവസരം വന്നു. ഞങ്ങള് ധര്‍മപുരിയില് താമസിക്കുമ്പോഴാണ് ജെയ് വിഷ്ണുപുരം എന്ന നോവലിന്റെ തീമിനെക്കുറിച്ച് പറയുന്നത്. അതോടെ എനിക്കും ഭ്രാന്തുപിടിച്ചു, എനിക്ക് ആ നോവല് വായിക്കണം, അന്നൊക്കെ ഞങ്ങള് സായാഹ്നത്തില് നടക്കാനിറങ്ങും ധര്‍മപുരിയിലെ കോവിലുകളിലും റെയില്‍വേ സ്റ്റേഷനിലും കോളനികളിലൂടെയും ഞങ്ങള് യാത്രചെയ്യും. പലരും ചോദിക്കുന്നുണ്ടായിരുന്നു ഇവര്‍ക്ക് ഭ്രാന്താണോയെന്ന്. കാരണം ഞങ്ങള്‍വര്‍ത്തമാനത്തിലായിരുന്നില്ല ജീവിച്ചിരുന്നത്. മറിച്ച് വിഷ്ണുപുരമെന്ന ഫാന്റസിയിലായിരുന്നു. കൗസ്തുഭം, പാദം, മണിമുടി എന്നീ മൂന്ന് പുസ്തകങ്ങള് ചേരുന്നതാണ് വിഷ്ണുപുരം എന്ന നോവല്'. അന്ന് ജെയ് പറഞ്ഞു രണ്ടാമത്തെ ഭാഗമായ പാദം എഴുതാം. 'എഴുതിത്തുടങ്ങിയപ്പോള് എനിക്ക് ജിജ്ഞാസയായിരുന്നു. ഓരോ പേജ് എഴുതിക്കഴിയുമ്പോഴേക്കും ഞാനോടിവന്ന് അത് എടുത്തുവായിക്കും അടുത്ത പേജ് എഴുതുമ്പോള് ഞാന് അടുക്കളയിലായിരിക്കും വീണ്ടും ഓടിവന്ന് വായിക്കും. ഇടയ്ക്ക് ജെയ് ദേഷ്യപ്പെടും 'ഒരധ്യായം എഴുതിക്കഴിഞ്ഞ് വായിച്ചാല് പോരെ അരുണ്‍മൊഴി.' പക്ഷേ, അത്രയും കാത്തുനില്‍ക്കാനുള്ള ക്ഷമ എനിക്കില്ലായിരുന്നു.'\nപിന്‍തുടരും നിഴലിന് കുരല്, കന്യാകുമാരി, കാട്, ഏഴാം ഉലകം, അനല് കാട്ര് തുടങ്ങി ജയമോഹന് എഴുതിയതെല്ലാം ആദ്യം വായിച്ചത് അരുണ്‍മൊഴിയായിരുന്നു.\n'പ്രസാധകര്‍ക്കും വായനക്കാര്‍ക്കും മുന്‍പേ എന്റെ കൃതികളുടെ എഡിറ്ററായി അവള് മാറി.'\nവെണ്‍മുരശ് വായിച്ചു തീര്‍ത്തത് ഇന്ന് അരുണ്‍മൊഴി മാത്രമായിരിക്കാം. ഓരോ ദിവസം ഓരോ അധ്യായം വെച്ച് എഴുതുന്നു. നെറ്റില് പ്രസിദ്ധം ചെയ്യുന്നതിന് മുമ്പ് അരുണ്‍മൊഴി മാത്രം വായിക്കും.\n(ചിരിക്കുന്നു) അത് അവരോടുതന്നെ ചോദിക്കേണ്ടിയിരിക്കുന്നു. ഒരെഴുത്തുകാരനെ സംബന്ധിച്ച് അയാള് പോപ്പുലറായി വരുമ്പോഴേക്കും കല്യാണം കഴിഞ്ഞിട്ടുണ്ടാകും. അവരുടെ ഭാര്യമാര്‍ക്കാകട്ടെ എഴുത്തിനോട് ഒരു ബന്ധവും ഉണ്ടാകണമെന്നില്ല. ഞാന് മുന്‍കൈയെടുത്ത് ചില എഴുത്തുകാര്‍ക്ക് അംഗീകാരം നല്‍കാറുണ്ട്. ചില സാഹിത്യക്യാമ്പുകള് സംഘടിപ്പിക്കാറുണ്ട്. എഴുത്തുകാരുടെ ഒരു ഫോറംതന്നെ ഉണ്ടാക്കിയിട്ടുണ്ട്. അതില് ഓരോവര്‍ഷവും ഓരോ എഴുത്തുകാരന് അവാര്‍ഡ് സമ്മാനിക്കും. ആ അവാര്‍ഡ് സമ്മാനിക്കുമ്പോള്, 'ഓ, ഇദ്ദേഹം ഇത്രവലിയ എഴുത്തുകാരനായിരുന്നോ' എന്ന അതിശയം അവരിലുണ്ടാകുന്നത് ഞാന് കാണാറുണ്ട്. ഇവിടെ എന്റെ ജീവിതത്തില് സംഭവിച്ചത് എന്റെ വായനക്കാരിയെത്തന്നെ കല്യാണം കഴിച്ചുവെന്നതാണ്. എന്റെ എല്ലാ കൃതികളുടെയും ആദ്യവായനക്കാരില് ഒരാള് അരുണ്‍മൊഴി നംഗൈയാണ്. അങ്ങനെ ഒരു ബന്ധം ഉണ്ടായതുതന്നെ ഭാഗ്യമാണ്.\nതാങ്കള് ഒരേ സമയം വെണ്‍മുരശ് എഴുതുന്നു, തിരക്കഥ എഴുതുന്നു ഇതെങ്ങനെ സാധ്യമാകുന്നു?..\n'എനിക്ക് ഒരു ചെറിയ ഇടവേള മതി. ഞാന് പടികളിറങ്ങി വീടിന്റെ താഴത്തെ നിലയില് വരും. ഭാര്യ ഒരു ചായയിട്ടു തരും. അതുകുടിച്ച് തിരക്കഥാ രചനയിലേക്ക് കടക്കും.'\nയന്തിരന്-2 പോലുള്ള കൊമേഴ്സ്യല് സിനിമയെഴുതിയ അതേ ജയമോഹന്‍തന്നെ ഒഴിമുറി, നാന് കടവുള്, അങ്ങാടിത്തെരു തുടങ്ങിയ സിനിമകള് എഴുതി. താങ്കള്‍ക്ക് തിരക്കഥാരചന അനായാസമാണെന്ന് കേള്‍ക്കുന്നു, സിനിമയില് കൂടുതല് സജീവമാകാന് സാധ്യതയുണ്ടോ...\nഞാനിപ്പോഴും സിനിമയില് സജീവമാണ് രണ്ട് തമിഴ്‌സിനിമകളുടെ സ്‌ക്രിപ്റ്റിന്റെ പണിപ്പുരയിലാണിപ്പോള്. കമല്‍ഹാസന്റെ ഇന്ത്യന്റെ രണ്ടാംഭാഗമായ ഇന്ത്യന് -2വിന്റെ തിരക്കഥയെഴുതുകയാണ്. ഒപ്പം ആര്.എസ്. വിമല് സംവിധാനംചെയ്യുന്ന കര്‍ണന്റെ തിരക്കഥയാണ്.\nനൂറു സിംഹാസനങ്ങള് പോലുള്ള കൃതികള് ഇനിയും മലയാളത്തിന് പ്രതീക്ഷിക്കാമോ...\n'മലയാളത്തിന്റെ ഒരുദോഷം പറയട്ടെ! എഴുത്തില് നിങ്ങള് ഒരു ആശയം വ്യക്തമായങ്ങ് പറയും. അതു മാത്രം മനസ്സിലാക്കും. അതല്ല സാഹിത്യം. ഒരുദാഹരണം പറയാം, ഞാന് കേരളത്തില് വരുമ്പോള് ഓട്ടോറിക്ഷയില് സഞ്ചരിക്കുമ്പോള് ഡ്രൈവര് പറയും: 'സര്, ആനഡോക്ടര് ഗംഭീരം. ഇനി എപ്പോഴാണ് അതുപോലെ ഒരു നോവല് എഴുതുക?' അതാണ് അപകടം. അതുപോലെ ഒരു നോവലാണ് വേണ്ടത്. ആ സമ്മര്‍ദത്തിന് അടിപ്പെട്ട് എഴുതുന്നവരാണ് മലയാളത്തിലെ മുന്‍നിര എഴുത്തുകാരെല്ലാം. ഞാന് മലയാളത്തില് അവസാനമെഴുതിയ 'മിണ്ടാച്ചെന്നായ്' എന്ന നോവല്... അതൊരു വേട്ടക്കഥമാത്രമായി വായിക്കാം. എന്നാല് അതില് കൊളോണിയല് കാലവും അനന്തരകാലവുമെല്ലാം ഉള്ളടങ്ങിയിരിക്കുന്നു. മിണ്ടാച്ചെന്നായയിലെ ആന ഇന്ത്യ തന്നെ. പക്ഷെ അത് വായിച്ചെടുക്കണം. പ്രത്യക്ഷമായ ഒരു ആശയമായിട്ടല്ല അത് വരിക. മനസ്സിലാകുന്നവര് മനസിലാക്കിയാല് മതി.'\nപുറത്ത് കാറ്റുവീശുന്നുണ്ടായിരുന്നു. ജീവിതത്തിന്റെ ഭാരം ഓര്‍മിപ്പിച്ച് ഒരു തീവണ്ടി കടന്നുപോയി.\n'കാടിനെപ്പറ്റി നല്ല അറിവാണല്ലേ'...?\n'എല്ലാ ഒന്നരമാസത്തിനിടയിലും കാട്ടിലേക്ക് പോകും. ഗഹനമായ സഞ്ചാരപഥം, ഒരുപാട് കാടുകള് കണ്ടു. ഇനിയും കാണാനുണ്ട്, ട്രക്കിങ് ഹരവും ആത്മീയതയുമാണ്. പുതിയ നോവല് മിണ്ടാച്ചെന്നായ് ജനിച്ചത് അത്തരമൊരു ട്രക്കിങ്ങില്‍നിന്നായിരുന്നു വഴികാട്ടാന് വന്ന ആദിവാസി യുവാവില്‍നിന്ന്..'\n'യാത്ര എഴുത്ത് മുടക്കുമെന്ന ഭയം തോന്നാറില്ലേ,? എഴുത്തില് യുദ്ധം പ്രഖ്യാപിച്ച സാഹചര്യത്തില്...\n'ഇല്ല. യാത്ര മുന്നില്‍ക്കണ്ട് അത്രയും നാളത്തേയ്ക്കുള്ളതു കൂടി എഴുതിവയ്ക്കും. ദിവസം അഞ്ചുമണിക്കൂറില് കൂടുതല് എഴുതാറുണ്ട്, മൂന്നുമണിക്കൂറില് കൂടുതല് വായനയ്ക്ക് സമയം കണ്ടെത്തും. ഈ വലിയ (ചെറിയ) വീട്ടില് അരുണ്‍മൊഴിയും ഞാനും മാത്രമാണ്. അവള് അധ്യാപനത്തില്‍നിന്നും വോളന്ററി റിട്ടയര്‍മെന്റ് എടുത്തു.' പാതി കളിയും സത്യവുമായി ജയമോഹന് പറഞ്ഞു. സമയം അപഹരിക്കുമെന്ന ഭയത്താല് യാത്ര പറഞ്ഞു. പുറത്തിറങ്ങുമ്പോള് കൂടെവന്ന അരുണ്‍മൊഴിയോട് ചോദിച്ചു: 'ജയമോഹന് എന്ന വ്യക്തിയെയായിരുന്നോ അതോ ആ എഴുത്തുകളെ ആയിരുന്നോ ഇഷ്ടപ്പെട്ടത്?'\nഎഴുത്തുകളെ മാത്രമായിരുന്നു ഞാന് ഇഷ്ടപ്പെട്ടത്. കാരണം അതില് നിറയെ ജീവിതം മാത്രമായിരുന്നുവല്ലോ! - അരുണ്‍മൊഴി പറഞ്ഞു, അതീവ സ്‌നേഹത്തോടെ...\nജയമോഹന്റെ പുസ്തകങ്ങള് വാങ്ങാന് ഇവിടെ ക്ലിക്ക് ചെയ്യുക\nContent Highlights : B Jeyamohan, Arunmozhi Nangai, Venmurasu, Nooru Simhasanangal


Home വാര്‍ത്തകള് അഴിമതിനിറഞ്ഞ കൂട്ടസ്ഥലംമാറ്റം - 28ന് എല്ലാ ജില്ലയിലും പ്രതിഷേധ മാര്‍ച്ച്\nവടക്കന് ജില്ലകളിലെ സെക്ഷന് ഓഫീസുകളില് അസിസ്റ്റന്റ് എഞ്ചിനീയര്‍മാരോ സീനിയര് സൂപ്രണ്ടുമാരോ ഇല്ലാതെ അനാഥാവസ്ഥയിലാണ് എന്ന കാര്യം നേരത്തേ തന്നെ ചൂണ്ടിക്കാണിക്കപ്പെട്ടിരുന്നതാണ്. എന്നാല് ഇക്കാര്യം ഗൗരവമായെടുക്കാനോ പ്രശ്ന പരിഹാരത്തിനോ യാതൊരു ശ്രമവും ബോര്‍ഡിന്റെ ഭാഗത്തുനിന്നുണ്ടാവുകയുണ്ടായില്ല. മാത്രമല്ല ഇത്തരം സ്ഥലങ്ങളില് ജോലിചെയ്തുവന്നിരുന്നവരെപ്പോലും മാനദണ്ഡങ്ങള് ലംഘിച്ചു സ്ഥലംമാറ്റുന്ന സമീപനവുമുണ്ടായി. പ്രമോഷനുകള് നടത്തുകയും നിയമനങ്ങള് ത്വരിതപ്പെടുത്തി ഒഴിവുള്ള തസ്തികകള് നികത്തുന്നതിന് നടപടി സ്വീകരിക്കുകയും ഇടക്കാലത്തേക്ക് താല്‍ക്കാലിക പരിഹാരം തേടുകയുമാണ് ബോര്‍ഡ് ലക്ഷ്യമിടുന്നതെങ്കില് അക്കാര്യത്തില് എല്ലാ ഭാഗത്തുനിന്നും നല്ല സഹകരണം ഉണ്ടാകും. സംഘടനകളുമായി ചര്‍ച്ച ചെയ്ത് കൃത്യമായ ഒരു മാനദണ്ഡത്തിന്റെ അടിസ്ഥാനത്തില് അത്തരം ചില നടപടികള് രൂപപ്പെടുത്താവുന്നതുമാണ്. വ്യാപകമായ സ്ഥലംമാറ്റം കൂടാതെതന്നെ ഇത്തരം ചില അഴിച്ചുപണികള് സാദ്ധ്യവുമാണ്. എന്നാല് തസ്തികകള് വെട്ടിക്കുറക്കുകയെന്ന ഗൂഢലക്ഷ്യത്തോടൊപ്പം കൂട്ടസ്ഥലംമാറ്റത്തിനുള്ള അവസരമൊരുക്കല് കൂടി മാത്രമാണ് ഇപ്പോള് ഉണ്ടാകുന്നത്. ഇതുവരെയുള്ള അനുഭവങ്ങള് വ്യക്തമാക്കുന്നതും ഇതുതന്നെയാണ്.\nആകെ 625 പേര്‍മാത്രമുള്ള അസിസ്റ്റന്റ് എക്സിക്യൂട്ടീവ് എഞ്ചിനീയര് തസ്തികയില് 241പേരെയാണ് പൊതുസ്ഥലംമാറ്റ ഉത്തരവിലൂടെ മാറ്റിയത്. ഇതിലാകട്ടെ വ്യാപകമായ കുഴപ്പങ്ങളാണ് റിപ്പോര്‍ട്ട് ചെയ്തത്. അനോമലി പരിഹരിക്കാനെന്ന പേരില് 57പേരുടെ ഉത്തരവ് പിന്നീട് ഇറങ്ങി. എന്നാല് അപാകതകള് പൂര്‍ണ്ണമായി പരിഹരിക്കപ്പെട്ടില്ലെന്നുമാത്രമല്ല പുതിയ അപാകതകള് സൃഷ്ടിക്കുകയും ചെയ്തു. അസിസ്റ്റന്റ് എഞ്ചിനീയര്(സിവില്), അസിസ്റ്റന്റ് എക്സിക്യൂട്ടീവ് എഞ്ചിനീയര് (സിവില്) എന്നിവയിലും അനാവശ്യമായ മാറ്റങ്ങളും പിന്നീടുള്ള മാറ്റങ്ങളും ഒക്കെ നടന്നുകഴിഞ്ഞു. സ്ഥലംമാറ്റ അഴിമതി വ്യാപകമാകുന്നുവെന്നാണ് ഇതൊക്കെ സൂചിപ്പിക്കുന്നത്. അസിസ്റ്റന്റ് എഞ്ചിനീയര്(ഇല), സീനിയര് സൂപ്രണ്ട് തുടങ്ങിയ എണ്ണത്തില് കൂടുതലുള്ള ഓഫീസര് തസ്തികളില് ഇത്തരം ഏര്‍പ്പാടുകള്‍ക്ക് അവസരവും കൂടുതലാണ്. അതോടൊപ്പം തസ്തിക വെട്ടിക്കുറവിന്റെ ഭാഗമായ കൂട്ടസ്ഥലംമാറ്റ സാദ്ധ്യത കൂടിയായാലോ? ഇതിന്റെ ഭാഗമായി തിരുവനന്തപുരത്തുനിന്ന് മാത്രം നൂറിലധികം അസിസ്റ്റന്റ് എഞ്ചിനീയര്‍മാരെയാണ് മറ്റു ജില്ലകളിലേക്ക് സ്ഥലം മാറ്റുന്നത്. ഇതിന്റെ തുടര്‍ച്ചയായി കൊല്ലം, പത്തനംതിട്ട, കോട്ടയം ആലപ്പുഴ , എറണാകുളം, തൃശൂര് ജില്ലകളിലും വ്യാപകമായ സ്ഥലംമാറ്റമാണ് നടക്കുന്നത്. പൊതുസ്ഥലംമാറ്റങ്ങള്‍ക്കു പിന്നാലെ താഴേതലങ്ങളില് "ഷഫിള്" ചെയ്തുകൊള്ളണം എന്ന സര്‍ക്കുലര് കൂടി പ്രാവര്‍ത്തികമാകുന്നതോടെ കൂട്ടക്കുഴപ്പത്തിലേക്കാണ് കാര്യങ്ങള് നീങ്ങുന്നത്.\nപിന്‍വാതില് നിയമന സാദ്ധ്യതയാണ് ഈ വെട്ടിക്കുറവിന്റെ പിന്നില് സംശയിക്കേണ്ട മറ്റൊരു സംഗതി. വെട്ടിക്കുറക്കുന്ന തസ്തികകള് പൂര്‍ണ്ണമായും ഒഴിവാക്കാന് കഴിയുന്നതല്ല. അവിടെയെല്ലാം കരാര് അടിസ്ഥാനത്തില് ആളെ വെച്ചേ പറ്റൂ. ഇത് മറ്റൊരു ചാകരയാണ്. പക്ഷേ പ്രവര്‍ത്തനകാര്യക്ഷമതയും സുരക്ഷയുമൊക്കെ ബലികഴിക്കുന്നതിനാണ് കരാര്‍വല്‍ക്കരണം വഴിവെക്കുന്നത്. എന്നാല് അതൊന്നും ഇവര്‍ക്ക് പ്രശ്നമല്ല. ഒരു വെടിക്ക് ഒന്നിലേറെ പക്ഷികളെ ലക്ഷ്യമിട്ടുകൊണ്ടുള്ള നീക്കമാണല്ലോ നടത്തുന്നത്.\n2001-06 കാലത്താണ് നീഡ് ബേസ്ഡ് റിക്വയര്‍മെന്റ് എന്ന പേരില് വൈദ്യുതി ബോര്‍ഡിലെ തസ്തികകള് വെട്ടിക്കുറക്കുന്നതിന് വലിയൊരു നീക്കം നടന്നത്. ഇക്കാലത്ത് ആകെ 425 ഓഫീസര് തസ്തികകളാണ് വെട്ടിക്കുറച്ചത്. നിയമനങ്ങള് മരവിപ്പിക്കപ്പെട്ടു. പ്രമോഷനുകള് മുടങ്ങി. പുതിയ സബ്സ്റ്റേഷനുകളും ഓഫീസുകളും ആരംഭിക്കുന്നതിനനുസരിച്ച് തസ്തികകള് സൃഷ്ടിക്കപ്പെട്ടില്ല. ഘട്ടംഘട്ടമായി പദ്ധതിപ്രവര്‍ത്തനങ്ങള് വരെ നിര്‍ത്തലാക്കപ്പെട്ടു. ഇതിന്റെ ഭാഗമായി സിവില് വിഭാഗത്തില് പി.എസ്.സി അഡ്വൈസ് ചെയ്ത അസിസ്റ്റന്റ് എഞ്ചിനീയര്‍മാരെ നിയമിച്ച ദിവസം തന്നെ പിരിച്ചുവിടുന്ന സ്ഥിതിയും ഉണ്ടായി. സംഘടനകളുടെ കടുത്ത എതിര്‍പ്പ് ഉയര്‍ന്നുവന്ന സാഹചര്യത്തിലാണ് ഈ നടപടികളില് ചെറിയൊരയവുണ്ടായത്. തുടര്‍ന്ന് 2006ല് സംസ്ഥാനസര്‍ക്കാരില് മാറ്റമുണ്ടായതിന് ശേഷമാണ് നിയമനങ്ങളും പ്രമോഷനുകളും സ്വാഭാവികതയിലേക്ക് തിരിച്ചെത്തിയത്.\n2006-11 കാലയളവില് ഇരുപത്തിനാലായിരത്തോളം പ്രമോഷനുകളും പതിനായിരത്തോളം നിയമനങ്ങളുമാണ് വൈദ്യുതി ബോര്‍ഡില് നടന്നത്. ഇതില്‍ത്തന്നെ നന്നൂറോളം പുതിയ നിയമനങ്ങള് അസിസ്റ്റന്റ് എഞ്ചിനീയര് (ഇല) തസ്തികയിലേക്കാണ്. മുന്‍സര്‍ക്കാര് അസിസ്റ്റന്റ് എഞ്ചിനീയര് (സിവില്) തസ്തികയില് നിയമിച്ച ദിവസംതന്നെ പിരിച്ചുവിട്ട 142 പേരെ തിരിച്ചെടുത്തതും ഇക്കാലത്താണ്. അംഗീകൃത തസ്തികകളില് പൂര്‍ണ്ണതോതില് നിയമനങ്ങളും പ്രമോഷനുകളും നടന്നുവെന്നത് അക്കാലത്തെ സര്‍ക്കാര് നയത്തിന്റെ ഭാഗമായാണ്. വൈദ്യുതി ബോര്‍ഡിന്റെ കാര്യക്ഷമത കൂടുന്നതിനും ഈ നയം സഹായിച്ചു. അസിസ്റ്റന്റ് എഞ്ചിനീയര്‍മാരുടെ കടുത്ത കരിയര്‍സ്റ്റാഗ്നേഷന് പരിഹരിക്കുന്നതിന് ഫലപ്രദമായൊരു നിര്‍ദ്ദേശം രൂപപ്പെടുത്താനും അക്കാലത്ത് കഴിഞ്ഞു. എന്നാല് 2011ലെ ഭരണമാറ്റത്തെത്തുടര്‍ന്ന് അത് നടപ്പായില്ല.\n2013 ഏപ്രില് 5ന് B.O.(FM) No: 790/2012 (KSEB/TRAC, ARR&ERC 2013-14) നമ്പറായി ഇറങ്ങിയ ബോര്‍ഡ് ഉത്തരവിനെത്തുടര്‍ന്ന് വൈദ്യുതി ബോര്‍ഡില് നിയമന നിരോധനം നടപ്പാക്കുന്നുവെന്ന് പത്ര ദൃശ്യമാദ്ധ്യമങ്ങള് റിപ്പോര്‍ട്ടുചെയ്തിരുന്നു. റഗുലേറ്ററി കമ്മീഷനു ഒരു മറുപടി നല്‍കുക എന്നതിനപ്പുറം ഉത്തരവിന് നിയമന നിരോധന ഉദ്ദേശമൊന്നും ഇല്ല എന്ന് പറഞ്ഞൊഴിയാനാണ് വൈദ്യുതി ബോര്‍ഡ് ശ്രമിച്ചത്. എന്നാല് വസ്തുത മറിച്ചാണെന്ന് ഇപ്പോള് പുരത്തുവരുന്ന നടപടികളിലൂടെ തെളിയുകയാണ്. കരിയര് സ്റ്റഗ്നേഷന് അടക്കമുള്ള പ്രശ്നങ്ങള്‍ക്ക് പരിഹാരമുണ്ടാകും എന്ന പ്രതീക്ഷകളും അസ്ഥാനത്താണെന്നാണ് ഈ നടപടികളിലൂടെ ബോദ്ധ്യമാകുന്നത്. ഈ സാഹചര്യത്തില് കൂട്ടസ്ഥലംമാറ്റവും മാനദണ്ഡങ്ങള് ലംഘിച്ചുള്ള സ്ഥലംമാറ്റവും ഒഴിവാക്കുക, അനാവശ്യമായ ഷഫ്ളിങ്ങ് നിക്കം ഉപേക്ഷിക്കുക, കരിയര്‍സ്റ്റാഗ്നേഷന് പരിഹരിക്കുക, പ്രമോഷനുകള് സമയബന്ധിതമായി നടപ്പാക്കുക, പ്രമോഷനുകള് നടത്തി വിതരണമേഖലയിലെ ഒഴിവുകള് നികത്തുക, നിയമന നിരോധനം പിന്‍വലിക്കുക, വെട്ടിക്കുറച്ച തസ്തികകള് പുന:സ്ഥാപിക്കുക എന്നീ മുദ്രാവാക്യങ്ങള് ഉയര്‍ത്തി പ്രക്ഷോഭങ്ങളിലേക്കുപോകാന് വൈദ്യുതി ബോര്‍ഡിലെ ഓഫീസര്‍മാര് നിര്‍ബന്ധിതമാകുകയാണ്. പ്രക്ഷോഭങ്ങളുടെ തുടക്കമെന്ന നിലയില് 2013 ജൂണ് 28ന് തിരുവനന്തപുരത്ത് വൈദ്യുതി ഭവനിലും മറ്റു ജില്ലകളില് ജില്ലാ കേന്ദ്രങ്ങളിലെ വൈദ്യുതി ഓഫീസുകളിലും പ്രതിഷേധ മാര്‍ച്ചും പൊതുയോഗവും സംഘടിപ്പിക്കുകയാണ്. മാര്‍ച്ചിലും പൊതുയോഗത്തിലും തുടര്‍ന്നുള്ള വിവിധ പ്രക്ഷോഭപരിപാടികളിലും എല്ലാ ഓഫീസര്‍മാരും അണിനിരക്കണമെന്നും ബോര്‍ഡിലെ മുഴുവന് ജീവനക്കാരുടേയും പിന്തുണ ഈ പ്രക്ഷോഭങ്ങള്‍ക്കുണ്ടാകണമെന്നും അഭ്യര്‍ത്ഥിക്കുന്നു.\nThis Month 108709\nTime: 21 : 55 : 51


Nivin Pauly’s Vysakh directorial movie titled Gauri - Malayalam Filmibeat\n| Updated: Wednesday, July 11, 2018, 14:33 [IST]\nകായംകുളം കൊച്ചുണ്ണിയിലുടെ ഞെട്ടിക്കാനുള്ള തയ്യാറെടുപ്പിലാണ് നിവിന് പോളി. സിനിമയില് നിന്നും അടുത്തിടെ പുറത്ത വന്ന ട്രെയിലര് ഹിറ്റായിരുന്നു. കിടിലന് ഡയലോഗ് ഡെലിവറിയും ദൃശ്യഭംഗിയുമുള്ള സിനിമയായിരിക്കും കായംകുളം കൊച്ചുണ്ണി എന്ന കാര്യത്തില് സംശയമില്ല. അതേ സമയം സിനിമയില് പ്രണയവും ഉണ്ടാവും.\nതട്ടത്തിന് മറയത്തിലെ വിനോദായി വന്നും പ്രേമത്തിലെ ജോര്‍ജായി വന്നും വ്യത്യസ്ത പ്രണയങ്ങളായിരുന്നു നിവിന് മലയാളികള്‍ക്ക് സമ്മാനിച്ചത്. നിവിന് പോളിയുടെ ഓരോ സിനിമകളിലും മനോഹരമായൊരു പ്രണയം ഒളിഞ്ഞിരിക്കും. ഇനിയും അതുപോലൊരു സിനിമ കൂടി വരാന് പോവുകയാണെന്നാണ് റിപ്പോര്‍ട്ടുകള്.\nനിവിനെ നായകനാക്കി വൈശാഖ് സംവിധാനം ചെയ്യുന്ന പുതിയ ചിത്രമാണ് വരാനിരിക്കുന്നത്. സിനിമയ്ക്ക് ഗൗരി എന്നാണ് പേരിട്ടിരിക്കുന്നത്. ഇതൊരു റോമാന്റിക് ഫാമിലി ഡ്രാമയാണെന്നാണ് റിപ്പോര്‍ട്ട്. മാത്രമല്ല മാസ് ആക്ഷന് സ്വഭാവവും സിനിമയ്ക്കുണ്ടാവുമെന്നാണ് സൂചന. വൈശാഖ് സംവിധാനം ചെയ്യുന്ന സിനിമ ഉദയകൃഷ്ണയുടെ തിരക്കഥയിലാണ് ഒരുങ്ങുന്നത്.\nമമ്മൂക്കയെ തോല്‍പ്പിക്കാന് പൃഥ്വിയ്ക്കും പാര്‍വ്വതിയ്ക്കും ആകുമോ? ഡെറിക് അബ്രഹാം മിന്നിക്കുന്നു..\nചിത്രത്തില് നിവിന് കോളേജ് വിദ്യാര്‍ത്ഥിയുടെ വേഷത്തില് അഭിനയിക്കുന്നു എന്ന പ്രത്യേകതയുമുണ്ട്. ഒക്ടോബറിലാണ് ഷൂട്ടിംഗ് നിശ്ചയിച്ചിരിക്കുന്നത്. സിനിമയിലെ മറ്റ് കഥാപാത്രങ്ങളെ കുറിച്ചോ കഥയെ കുറിച്ചോ കൂടുതല് വിവരങ്ങളില്ല. നിലവില് മമ്മൂട്ടിയെ നായകനാക്കി നിര്‍മ്മിക്കുന്ന രാജ2വിന്റെ തിരക്കുകളിലാണ് വൈശാഖ്. ഈ സിനിമ പൂര്‍ത്തിയായതിന് ശേഷമായിരിക്കും ഗൗരി ആരംഭിക്കുന്നത്.\nRead more about: nivin pauly gauri vysakh നിവിന് പോളി വൈശാഖ് ഗൗരി\nNivin Pauly’s Vysakh directorial movie titled Gauri


പഞ്ചായത്തംഗത്തിന് കോവിഡ് . പൂഞ്ഞാർ പഞ്ചായത്ത് അടയ്ക്കുന്നു.\nHomePOONJARപഞ്ചായത്തംഗത്തിന് കോവിഡ് . പൂഞ്ഞാർ പഞ്ചായത്ത് അടയ്ക്കുന്നു.\nപൂഞ്ഞാർ ഗ്രാമപഞ്ചായത്തിൽ വാർഡ് അംഗത്തിന് കോവിഡ് സ്ഥിരീകരിച്ചു. സ്റ്റാൻഡിംഗ് കമ്മറ്റി ചെയർമാനായ ഇദ്ദേഹം നാലാം വാർഡ് നെല്ലിക്കച്ചാലിൽ നിന്നുള്ള അംഗമാണ്. കഴിഞ്ഞ 27 ന് നടന്ന പഞ്ചായത്ത് കമ്മറ്റിയിൽ ഇദ്ദേഹം പങ്കെടുത്തിരുന്നു. ഈ സാഹചര്യത്തിലാണ് പഞ്ചായത്ത് വരുന്ന തിങ്കളാഴ്ച വരെ അടച്ചിടാൻ തീരുമാനിച്ചത്.\n28 ന് രോഗ ലക്ഷണങ്ങളെ തുടർന്നാണ് പരിശോധന നടത്തിയത്. ഇന്ന് വൈകുന്നേരമാണ് രോഗം സ്ഥിരീകരിച്ചത്. ഇതോടെ 26, 27 തീയതികളിൽ സമ്പർക്കമുണ്ടായിരുന്നവർ ജാഗ്രത പുലർത്തണമെന്ന് നിർദ്ദേശം വന്നു. ഇതേ തുടർന്നാണ് പഞ്ചായത്ത് അടക്കാൻ തീരുമാനിച്ചത്.\nകോവിഡ് പ്രോട്ടോക്കോൾ പ്രകാരമാണ് കമ്മറ്റി ചേർന്നത് എന്നതിനാൽ രോഗവ്യാപന സാധ്യതയില്ലെന്നാണ് വിലയിരുത്തൽ. ഓണാവധി പ്രമാണിച്ച് ഓഫീസും പഞ്ചായത്തും അവധിയായിരുന്നതിനാലും സമ്പർക്ക സാധ്യത കുറവാണ്.\nഅണുനശീകരണം നടത്തി തിങ്കളാഴ്ച ഓഫീസ് തുറക്കാനാണ് തീരുമാനം. വോട്ടർ പട്ടിക ഹിയറിംഗ് നടന്നു വരുന്ന സാഹചര്യത്തിൽ ഓൺലൈനായി സംവിധാനം ഏർപ്പെടുത്തി. അതിന് സാധിക്കാത്തവർക്ക് ദിവസം നോക്കാതെ ചൊവ്വാഴ്ച അവസരം നല്കും.


സ്‌കൂള് വിദ്യാര്‍ത്ഥികള്‍ക്കായി ഓണ്‍ലൈന് ഗാന്ധി ക്വിസ് -\nഇന്ന് തുടക്കം ഇന്‍ഫര്‍മേഷന് ആന്റ് പബ്ലിക് റിലേഷന്‍സ് വകുപ്പും വിക്‌ടേഴ്‌സ് ചാനലും ചേര്‍ന്ന് സ്‌കൂള് വിദ്യാര്‍ത്ഥികള്‍ക്കായി സംഘടിപ്പിക്കുന്ന ഗാന്ധി ക്വിസ് മത്സരത്തിന് ഇന്ന് (ഒക്‌ടോബര് 2) തുടക്കമാകും. ഗാന്ധിജിയുടെ ജീവിതത്തിലെ സുപ്രധാന സംഭവങ്ങള്, ദര്‍ശനങ്ങള് എന്നിവയെ ആസ്പദമാക്കിയാണ് മത്സരം. രാവിലെ 10ന് വി.ജെ.ടി ഹാളില് നടക്കുന്ന ഗാന്ധിജയന്തി ആഘോഷ പരിപാടിയില് മുഖ്യമന്ത്രി ഉമ്മന്‍ചാണ്ടി ഓണ്‍ലൈന് മത്സരത്തിനുള്ള വെബ്‌സൈറ്റ് (www.entagandhiji.in )ഉദ്ഘാടനം ചെയ്യും. പത്താം ക്ലാസ് വരെയുള്ള വിദ്യാര്‍ത്ഥികള്‍ക്ക് ഒക്‌ടോബര് 10 വരെ ഈ വെബ്‌സൈറ്റില് പ്രവേശിച്ച് ക്വിസ് മത്സരത്തില് പങ്കെടുക്കാം. ഒന്നാം സമ്മാനമായി 5,000 രൂപയും രണ്ടാം സമ്മാനമായി 3,000 രൂപയും മൂന്നാം സമ്മാനമായി 2,000 രൂപയും സര്‍ട്ടിഫിക്കറ്റുകളും നല്‍കും. ഓണ്‍ലൈന് മത്സരത്തില് വിജയിക്കുന്നവര്‍ക്ക് വിക്‌ടേഴ്‌സ് ചാനലില് നടക്കുന്ന ലൈവ് ക്വിസ് പ്രോഗ്രാമില് പങ്കെടുക്കാന് അവസരമുണ്ടാകു&


തിരിഞ്ഞു നോക്കാതെ നടക്കാം തിരിച്ചറിയാത്ത വിധം അകലാം ഓർമ്മയിൽ ഇടമില്ലാതെ മറക്കാം എന്താ….? -മർത്ത്യൻ- മഷി പരന്നു കിടന്നിടത്ത് പിച്ച വച്ച് നടന്നെത്തിയതോ…… കഴുത്തിൽ കുരുക്കിടാൻ പാകത്തിലുള്ള അക്ഷരങ്ങളുടെ ഇടയിൽ അർത്ഥമില്ലാത്തോരു വാക്കിൽ നിന്നും ഒരക്ഷരം അടർത്തെടുത്തു കഴുത്തിന് പാകപ്പെടുത്തി കഴിയും മുൻപേ റഫറി വിസിലടിച്ചു…. ടൈമൗട്ട് പോലും…… ഇവനെയൊക്കെ ആരാ വാക്കില്ലാ വരിയുടെ അകത്ത്… Read More ›\nBy മര്‍ത്ത്യന് on January 17, 2016 • (0)\nപാത്രത്തിൽ പരിഹാസം നിറച്ച് മുൻപിൽ വച്ച് തന്നു എടുത്ത് കഴിച്ചപ്പോൾ അതിൽ വറുത്തരച്ച ചില സത്യങ്ങൾ സ്വാദിൽ പെട്ടു ഒന്ന് രണ്ട് ചിരി പൊട്ടിച്ചു ചേർത്തപ്പോൾ എല്ലാം പൂർണ്ണമായി കുടിക്കാൻ വച്ച കണ്ണീരും തൊട്ട് നക്കാൻ വച്ച വേദനയും അല്പം ബാക്കി വച്ച് എഴുന്നേറ്റ് നടന്നപ്പോൾ വയറും മനസ്സും ജീവിതവും എല്ലാം നിറഞ്ഞു വീണു കിടക്കുന്ന… Read More ›\nBy മര്‍ത്ത്യന് on June 27, 2015 • (0)\nകൂട്ടിലിട്ട പക്ഷിയോട് പറക്കാനറിയുമോ എന്ന് ചോദിച്ചപ്പോൾ അത് പറഞ്ഞു, കൂട് തുറന്നു വിടാൻ. കൂട് തുറന്നപ്പോൾ അത് മെല്ലെ രണ്ട് കാലും വച്ച് പുറത്തേക്ക് പിച്ച വച്ച് നടന്നു. ജനാലകളൊക്കെ ഭദ്രമായി പൂട്ടിയിട്ട് പക്ഷി പറക്കുന്നതും കാത്ത് അടുത്തിരുന്നു. പക്ഷി നടന്ന് നടന്ന് ജനാലപ്പടിയിലെക്ക് ചാടിക്കയറി പുറത്തേക്ക് നോക്കി പറഞ്ഞു ‘ഇന്ന് ഞാൻ പറക്ക്ണില്ല പിന്നൊരിക്കലാവാം……. Read More ›\nBy മര്‍ത്ത്യന് on May 23, 2014 • (0)\nനിറങ്ങൾ മറന്ന ഭാഷയിൽ മഷി ചിത്രം വരച്ചപ്പോൾ ഇല്ലാതായത് ചിത്രകാരനാണ്…. -മർത്ത്യൻ-\nനുറുങ്ങുകള് – 2\nBy മര്‍ത്ത്യന് on April 5, 2014 • (0)\nകാലം നഷ്ടപ്പെട്ട നിമിഷങ്ങളെല്ലാം കൂട്ടി വച്ച് കത്തിച്ച തീയിൽ മനസ്സിലുണ്ടായിരുന്ന നിശബ്ദദയൊക്കെ വെന്തെരിഞ്ഞു കാണും അല്ലെ…? ഇനി ചെവി പോത്തിയാലും കേൾക്കും കാലം തോളിലേറ്റി കൊണ്ടു പോകുമ്പോൾ വാവിട്ട് കരഞ്ഞ ചില ഓർമ്മകൾ…. -മർത്ത്യൻ-\nനുറുങ്ങുകൾ – 1\nBy മര്‍ത്ത്യന് on April 4, 2014 • (0)\nതിരിഞ്ഞു നോക്കാതെ മുന്നോട്ടോടുന്ന വഴികളിൽ എവിടെയെങ്കിലും സ്വയം മറന്നു വയ്ക്കും…. അന്ന് തീരും, സ്വയം മറന്ന് കളിച്ചുണ്ടാക്കിയ പ്രതാപവും അഹങ്കാരവുമെല്ലാം…. -മർത്ത്യൻ-\nBy മര്‍ത്ത്യന് on January 5, 2013 • (0)\nഅടിച്ചും ശകാരിച്ചും പഠിപ്പിച്ച മാഷായിരുന്നു…… കളിയാക്കി വിളിച്ച ഇരട്ടപ്പേരാണ് ഇന്നും ഓര്‍മ്മ…. എങ്കിലും അന്ന് പഠിപ്പിച്ചതെല്ലാം വീണ്ടും ആവര്‍ത്തിച്ചാവര്‍ത്തിച്ച് ജീവിതത്തില് ഉപയോഗം വരുന്നു… മാഷിന്റെ വാക്കുകള് വീഴാത്ത ഒരു വരിയും ജീവിതത്തില് കുറിച്ചിട്ടില്ലെന്നതാണ് സത്യം…. ഇന്നും ഇരട്ടപ്പേരിലെ ഓര്‍ക്കുന്നുള്ളൂ എന്തായിരുന്നു ആ മാഷിന്റെ പേര്…? -മര്‍ത്ത്യന്-